ڕاپۆرتێکی نێودەوڵەتی ئاشکرایکردووە، تەنها لە ساڵی ڕابردوودا زیاتر لە 250 کەس لەلایەن دەسەڵاتی کۆماری ئیسلامیی ئێرانەوە لەسێدارەدراون و لانیکەم چواریان منداڵ بوون.\nڕێکخراوی لێبوردنی نێودەوڵەتی ڕایگەیاندووە، لەساڵی ڕابردوودا ئێران لە پلەی یەکەمی وڵاتانی ڕۆژهەڵاتی ناوەڕاست بووە لە زۆرترین بڕیار و جێبەجێکردنی سزای لەسێدارەداندا.\nڕاپۆرتەکە باس لەوەدەکات، نیگەرانییەکان سەبارەت بەبڕیارەکانی لەسێدارەدان لە ئێران زۆر لایەنی هەیە، دیارترینیان ئەو بنەمایانەیە کە بڕیاری لەسێدارەدانەکەی لەسەر دەدرێت، کە بە “تۆمەتی ناڕوون و پەیوەستکردنی بە ئاسایشی نیشتمانی”یەوە دەردەکرێن.\nڕەخنە لە سیستمی دادوەریی وڵاتەکەش دەگرێت بەوەی خاوەنی “سیستمێکی دادوەریی شەرمهێنەرە”، کە تەنانەت “بچووکترین بنەماکانی دادپەروەری و سەلامەتیی تێدانییە”.\nسوپای پاسداران هەڕەشەیەكی دیكە لەبارەی “بوونی بارەگای ئیسرائیلی”یەوە دەكات\nوتەبێژی سوپای پاسدارانی ئێران ڕایدەگەیەنێت، “هێرشكردنەسەر خاكی وڵاتەكەیان لە هەر ناوچەیەكەوە بێت هێڵی سوورە و ئەگەر بەرپرسانی عێراق…\nبەشێکی زۆری ئێرانییەکان پێیان وایە پۆستی سەرۆککۆمار کارتۆنییە\nبەپێی ڕاپرسییەک کە، لەناو ئێرانییەکاندا کراوە دەردەکەوێت، بەشێکی زۆری ئێرانییەکان پێیان وایە، پۆستی سەرۆککۆماری لە وڵاتەکەیاندا کارتۆنییە و…\nعێراق.. ئەمریكا پارە بلۆككراوەكانی ئێران ئازاد دەكات\nئەمریكا، پارە بلۆككراوەكانی ئێران لە عێراق ئازاد دەكات و كاربەدەستێكی ئێران زانیاری لەو بارەیەوە دەخاتەڕوو. بەرپرسێكی ئێرانی، ئەمڕۆ…


به وێنه.. ئه‌مساڵ 10 ئۆتۆمبێلی سه‌رسووڕهێنه‌ر به‌رهه‌م هێنران\nماڵپه‌ڕی "بزنس ئینسایده‌ر" كۆمه‌ڵێ دیزاینی نوێی ئۆتۆمبێلی ئاشكرا كرد كه ئه‌مساڵ كۆمپانیاكانی به‌رهه‌مهێنه‌ر دروستیان كردوون و بڕیاره له داهاتوودا ببنه جێگره‌وه‌ی ئه‌م ئۆتۆمبێلانه‌ی ئێسته.\nكۆمپانیاكان له پێشبڕكێدا بۆ ئه‌وه‌ی ئۆتۆمبێلی دۆستی ژینگه به‌رهه‌م بهێنن كه هیچ گازێك فڕێ ناداته ده‌ره‌وه و به كاره‌با یان وزه‌ی خۆر كار ده‌كه‌ن، بۆ ئه‌مه‌ش چه‌ندان دیزاینیان پێشكه‌ش كردووه كه پێشه‌نگه‌كه‌یان كۆمپانیای ئێرباسی فڕه‌نسی و ڤۆڵكس ڤاگنی ئه‌ڵمانییه.\nئه‌مانه‌ی خواره‌وه گرنگترین 10 ئۆتۆمبێلن له‌و بواره‌دا:\nكۆمپانیای ئێرباسی فڕه‌نسی كه تایبه‌ت به دروستكردنی فڕۆكه و به‌رهه‌مه‌كانی به باشترینی دنیا ده‌ناسرێ، ئۆتۆمبێلێكی به‌رهه‌م هێناوه كه به كاره‌با كار ده‌كات و توانای فڕینیشی هه‌یه. جێی دوو كه‌س ده‌بێته‌وه و توانای لێخوڕینی خۆییشی هه‌یه واته به‌بێ شۆفێر.\nكۆمپانیای گۆڵكس ڤاگنی ئه‌ڵمانی، ئۆتۆمبێلێكی به‌رهه‌م هێنا كه پێویستی به شۆفێر نییه و به كاره‌با كار ده‌كات، به شێوه‌یه‌كی ته‌ناهی سه‌رنشینه‌كانی ده‌گه‌یه‌نێته شوێنی مه‌به‌ست.\nكۆمپانیای تۆیۆتای ژاپۆنی نموونه‌یه‌كی ئۆتۆمبێله بچووكه‌كه‌ی ڕاگه‌یاند كه ده‌بێته جێگره‌وه‌ی ماتۆڕسكیله‌كان له‌سه‌ر شه‌قامدا، ئه‌میش به كۆمه‌ڵێ تایبه‌تمه‌ندیی نوێیه و به كاره‌با كار ده‌كات، چاوه‌ڕێ ده‌كرێ به‌م زانه بكرێته بازاڕه‌كانه‌وه.\n4- فیات كرایسله‌ر\nئه‌م كۆمپانیایه‌ش ئۆتۆمبێلێكی چوار پستنی بۆ گه‌نجان به‌رهه‌م هێنا، به كاره‌با كار ده‌كات و ده‌كرێ به شێوه‌یه‌كی خێرا شه‌حن بكرێته‌وه و كۆمه‌ڵێ ته‌كنه‌لۆجیای پێشكه‌وتوو له‌خۆ ده‌گرێ.\nدیزاینی ئه‌م جۆره ئۆتۆمبێله كه‌مێك سه‌یرتره له‌وانی تر، له ناو ئۆتۆمبێله‌كه باخێكی بچووكی داناوه كه كۆمه‌ڵێ ڕووه‌كن و وشك نابن، ئه‌مه‌ش بۆ ئه‌وه‌یه وێڕای تێكه‌ڵبوونی مرۆڤ به ته‌كنه‌لۆجیا، بتوانێ سوود له سروشت وه‌ربگرێ.\nئه‌م كۆمپانیای ئه‌ڵمانیا به ته‌نیا دیزاینێكی نوێ نه‌وه‌ستاوه، به‌ڵكو جۆرێكی تریشی دروست كردووه كه زیاتر له مۆدێلی ساڵانی شه‌ست و حه‌فتا ده‌چێ، به‌ڵام به شێوه‌یه‌كی پێشكه‌وتوو كه پڕییه‌تی له ته‌كنه‌لۆجیای نوێ دروست كراوه.\nئه‌م كۆمپانیا ژاپۆنییه‌ش كه له هه‌موو شتێكدا ڕكابه‌ری ڤۆڵكسڤاگنه، به‌رهه‌مێكی تری هه‌یه كه به هه‌مان شێوه هۆشمه‌نده و ده‌توانێ به شۆفێر و بێ شۆفێر كار بكات.\nخۆی له‌وه‌ته‌ی هه‌یه به ئۆتۆمبێلی دیزاینه سه‌ركێشه‌كان ناسراوه، ئه‌م به‌رهه‌مه‌ی كۆمپانیا ئه‌ڵمانییه‌كه، زیاتر سه‌ركێشی كردووه و توانیویه‌تی سه‌رنجڕاكێشییه‌كی زۆر به‌ده‌ست بهێێنێ كه به هه‌مان شێوه به كاره‌با كار ده‌كات، به‌ڵام خێرایییه‌كه‌ی كه پێی ناسراوه له ده‌ستی نه‌داوه، ته‌نانه‌ت كتێبخانه‌یه‌كی بچووكی تێدا دروست كردووه، چونكه ئۆتۆمبێله‌كه پێویستی به شۆفێر نییه، بۆ خۆی له كه‌شێكی هێمندا خه‌ریكی خوێندنه‌وه ده‌بێ.\nكۆمپانیای نیسانی ژاپۆنی كه هه‌میشه خاوه‌نی دیزاینی سه‌رده‌میانه‌یه، سیسته‌می "پرۆبایلۆت"ی خستووه‌ته ناو ئۆتۆمبێله‌كه‌یه‌وه كه توانای هه‌یه خێرایییه‌كه‌ی به بێ شۆفێریش بگه‌یه‌نێته‌وه 100 كم/سه‌عات.\nكۆمپانیای سیترۆنی فڕه‌نسی، نموونه‌یه‌كی له ئۆتۆمبێله چوار پستنه سه‌یره‌كه‌ی بڵاو كرده‌وه كه له جیاتی ئاوێنه، چوارده‌وری پڕ كراوه له ئامێر.\nئه‌م بابه‌ته 6113 جار خوێنراوه‌ته‌وه


دیبالا و ماڵدینی و فیلاینی توشی كۆرۆنا بوون\nپاوڵۆ دیبالا و هاوژینەكەی، پاوڵۆ ماڵدینی و كۆڕەكەی، هەروەها مەروان فیلاینی توشی ڤایرۆسی كۆرۆنا بوون.\nپاوڵۆ دیبالا ئەستێرەی یانەی یوڤانتۆسی ئیتاڵی لە ئینستاگرامەوە ئاشكرایكرد، دوای ئەوەی لەگەڵ هاوژینەكەی پشكنینی تایبەت بە كۆرۆنایان بۆ ئەنجامدرا، ئەنجامی پشكنینەكان ئەرێنی بووە و هەردووكیان تووشی ڤایرۆسەكە بوون.\nدیبالا لە پەیامەكەیدا دەڵێت "بارودۆخی تەندروستیمان باشە و سوپاسی هەمووتان دەكەم بۆ ئەو نامانەی بۆتان ناردووم".\nپاوڵۆ دیبالا دوای هەریەكە لە دانیێلی روگانی و بلەیز ماتویدی، سێیەم یاریزانی یانەی یوڤانتۆسە توشی كۆرۆنا بێت.\nهەروەها یانەی ئەی سی میلانی ئیتاڵی لە بڵاوكراوەیەكی فەرمیدا ئاشكرایكرد، پاولۆ ماڵدینی بەڕێوبەری هونەریی یانەكە، لەگەڵ كەسێك بەركەوتنی هەبووە، كە كەسەكە توشی ڤایرۆسی كۆرۆنا بووە، بەو هۆیەوە ماڵدینی-ش توشی ڤایرۆسەكە بووە.\nهەر لە راگەیەندراوەكەی میلان-دا هاتووە، دانیێل ماڵدینی-ی كوڕی پاولۆ ماڵدینی، بەهەمانشێوە توشی كۆرۆنا بووە، كە لە چەند رۆژی رابردوو لەگەڵ هاوڕێكانی لە تیپی لاوانی میلان مەشق و ڕاهێنانیان كردووە، بەڵام ئێستا ماڵدینی و كوڕەكەی رەوشی تەندروستییان جێگیرە و خۆیان كەرەنتین كردووە.\nیاریزانێكی دیكەی تۆپی پێ كە توشی كۆرۆنا بووە، مەروان فیلاینی-ی بەلجیكی یاریزانی یانەی شاندۆنگ-ی چینی-یە، كە هەر لە چین یەكێك لە تیمە پشكنینە گەڕۆكەكان پشكنینیان بۆ كردووە و ئەنجامەكەی پۆزەتیڤ بووە و دەركەوتووە توشبووی كۆرۆنایە.


هەلی دامەزراندن بۆ مامۆستایانی وانەبێژ ڕاگەیاندرا – سنور میدیا\nهەلی دامەزراندن بۆ مامۆستایانی وانەبێژ ڕاگەیاندرا\nبەڕێوەبەرێتی پەروەردەی سەیدسادق، فۆرمی دامەزراندنی مامۆستایانی وانەبێژ بڵاودەكاتەوە و داواشدەكات لە سبەینێوە سەردانیان بكەن.\nبەڕێوەبەرێتی پەروەردەی سەیدسادق بڵاویكردەوە، دەرچووانی ئەو بەشانەی خوارەوە، فۆڕمی وانەبێژی یەدەكی ساڵانی ڕابردوویان نەماوە لە ڕۆژانی (دوو شەممە) لەڕێكەوتی (۲۰۲١/١٠/٤) كاتژمێر (٩:٣٠ تا ١٢) سەردانی هۆبەی خۆیەتی و میلاك لە دیوانی پەروەردەی سەیدسادق بكەن، بەمەبەستی پڕكردنەوەی فۆڕمی وانەبێژی.\nئاماژە بۆ ئەوەشكراوە، جگە لە دەرچووانی ئەو بەشانە لە ئێستادا فۆڕم بەھیچ بەشێكی تر نادرێت، لەبەرئەوەی بەشەكانی دیكە فۆڕمی ساڵی پاریان ماوە بەپێی ڕێنمایی بەڕێوەبەرایەتی گشتی پەروەردەی سلێمانی كار لەسەر فۆڕمی ساڵی پار دەكرێت.\n۱- پسپۆڕی كۆمپیوتەر بۆ قۆناغی ئامادەیی، تەنها دەرچووی كۆلێژی زانست.\n٢-پسپۆڕی عەرەبی بۆ قۆناغی بنەڕەتی، دەرچووانی كۆلێژی پەروەردەی بنەڕەت و پەروەردەی بنیات.\n٣- پسپۆڕی كیمیا و بایۆلۆجی و فیزیا بۆ قۆناغی ئامادەیی، تەنها دەرچووانی كۆلێژی پەروەردە.\nسەبارەت بە مەرجەكانی ئاشكرای كردووە، پێویستە ئەوەی فۆڕم پڕدەكاتەوە كارتی زانیارییەكەی سەیدسادق بێت و دانیشتووی شارۆچكەكە بێت و پشتگیری دەرچوونی بەشەكەی ئامادە بكات و كۆنمرەی لەسەربێت لەكاتی گەڕاندنەوەی فۆڕمەكە.


مۆدریچ، دوای بردنەوەی تۆپی زێڕین: دەمەوێ تا وازهێنان لە ریاڵ بم\nمۆدریچ، دوای بردنەوەی خەڵاتی تۆپی زێڕین: دەمەوێ تا وازهێنان لە ریاڵ بم\nلۆكا مۆدریچ، یاریزانی كرواتی یانەی ریاڵ مەدرید، دوای بردنەوەی خەڵاتی تۆپی زێرین، ئاشكرای كرد، كە دەیەوێ تا كاتی وازهێنانی لە یاریكردن، لە یانەی شایانە بمێنێتەوە.\nیەكەمجارە لە دوای 10 ساڵ، جگە لە مێسی و رۆناڵدۆ، یاریزانێكی دیكە ئەو خەڵاتە دەباتەوە، كەواتە مۆدریچ دەبێتە هۆی كۆتاهاتنی زنجیرە سەركەوتنەكانی ئەو دووانە لە خەڵاتی تۆپی زێریندا.\nلە بارەی یانەكەی، مۆدریچی 33 ساڵان وتی: دوو ساڵم ماوە بۆ كۆتاهاتنی ماوەی بۆندەكەم، یانەكەیش خۆشەویستی و ڕێزی زۆری بۆ نواندووم، دەمەوێت لە یانەی ریاڵ مەدرید واز لە یاری بهێنم، چونكە ماڵباتەكەم چێژ لە ژیانی مەدرید و یاریكردنم لەم یانە گەورەیە وەردەگرن.\nبۆ زانین، مۆدریچ لە 2018ـدا زۆر ناسناوی بردەوە، لەوانە بردنەوەی چامپیۆنس لیگ لە ریاڵ مەدرید، هەروەها یەكێك لە فاكتەرەكانی سەركەوتنی تیمەكە (كرواتیا) بوو بۆ یاریی كۆتایی مۆندیال، كە بەرانبەر فەرەنسا دۆڕان. پێشتریش خەڵاتی باشترین یاریزانی فیفای بۆ ساڵی 2018 وەرگرتبوو.\nرۆبن دوای بایرن، یان واز دەهێنێت، یان ئەزموونێكی تازە تاقی دەكاتەوە\nیاریزانی هۆڵەندی یانەی بایرن میونشنی ئەڵمانی، ئارین رۆبن، لە بارەی هەنگاوەكانی داهاتوویەوە دوای نەمانی لە یانە ئەڵمانییەكە، روونكردنەوەی داوە، بە تایبەتی رایگەیاندووە ئەمە دواوەرزی دەبێ لەگەڵ یانەی بایرن، دوای مانەوەی ساڵانێكی زۆر لەو یانەیەدا.\nرۆبن ئاماژەی بەوە كردووە، كە هاندەران و یانەكە و هەمووان دەزانن، ئەمە دواوەرزیەتی، ئاماژەی بەوەیش كردووە كە كاتێكی زۆری لەبەردەمدایە بۆ بیركردنەوە لە هەنگاوی داهاتووی، كە یان واز دەهێنێت، یان ئەزموونێكی تازە لە شوێنێكی دیكە تاقی دەكاتەوە.\nئەو یاریزانە 34 ساڵانە، لە ساڵی 2009ـەوە كاروانی یاریكردنی لە یانە ئەڵمانییەكە دەستی پێ كرد، كە ئەوكات لە ریاڵ مەدریدەوە بۆی چوو.\nهەروەها لەگەڵ باڤاری، چەندان ناسناوی بردووەتەوە، لەوانە 7 ناسناوی خولی ئەڵمانیا، لەگەڵ چامپیۆنس لیگی 2012/2013 و چەند ناسناوێكی دیكەی ناوخۆیی.\nپێرێز: پێوەندییەكی خۆشەویستی لە نێوان ریاڵ و تۆپی زێڕیندا هەیە\nلۆكا مۆدریچ، دەبێتە حەوتەمین یاریزانی ریاڵ مەدرید لە مێژوودا، كە ناسناوی تۆپی زێڕین بە دەست دەهێنێت، لە كاردانەوەی ئەوەدا، فلۆرێنتینۆ پێرێز، سەرۆكی یانەكە ئاماژەی بەوە كردووە، پێوەندییەكی خۆشەویستی لە نێوان ریاڵ مەدرید و تۆپی زێڕیندا هەیە.\nپێرێز، وتیشی: ریاڵ مەدرید چیرۆكی خۆشەویستیی بەردەوامی لەگەڵ ناسناوەكاندا هەیە، بە تایبەت و دیاریكراوی پێوەندییەكە لەگەڵ تۆپی زێڕێندا بەهێزە و پێشبینی دەكەم بەردەوام بێت.\nبۆ زانین، رۆناڵدۆ و مۆدریچ و دی ستیڤانۆ و لویس فیگۆ و فابیۆ كاناڤارۆ و رایمۆند كۆبا و رۆناڵدۆی دیاردە، ئەو یاریزانانەی ریاڵن كە تۆپی زێڕینیان بردووەتەوە، كە تەنێ كریستیانۆ، لەگەڵ ریاڵدا 4 تۆپی زێڕینی بردووەتەوە.\nبۆ زانین، بەشێكی چاودێران و رەخنەگران، پێیان وایە پێرێز رۆڵی لەوەدا هەبووە كریستیانۆ خەڵاتەكە نەباتەوە و تۆپەكە بۆ مۆدریچ بێ، بەڵام بەشێكیان پێیان وایە مۆدریچ بە شایستەیی خۆی ئەو خەڵاتەی بردووەتەوە.\nململانێی توندی نێوان بەرشە و ریاڵ، لەسەر پۆگبای نوێ\nهەریەك لە یانەكانی ریاڵ مەدرید و بەرشلۆنە، ڕكەبەری توند لەسەر دەستخستنی یاریزانی فەرەنسی تۆنجای دۆمبڵی دەكەن، كە ناوبراو لە هێڵی ناوەڕاستی یانەی لیۆنی فەرەنسی یاری دەكات و بە پۆگبای تازە ناسراوە.\nگۆڤاری دۆن باڵۆنی ئیسپانی، بڵاوی كردووەتەوە، كە بەرشلۆنە و ریاڵ مەدرید، ئامادەن بۆ ركەبەری لەسەر لەسەر دەستخستنی یاریزان ندۆمبێلی، كە بە پۆگبای نوێ ناسراوە، بەو پێیەی ئاستی لە پۆڵ پۆگبای فەرەنسییەوە نزیكە.\nسانتیاگۆ سۆلاری، راهێنەری یانەی ریاڵ مەدرید، خواستی وایە یانەكەی بۆی بباتە ریزەكانییەوە، لە كاتێكدا لیۆنێل مێسیش خواستی وایە كارگێڕیی بەرشلۆنە بە خێرایی بجووڵێن.\nبۆ بیرهێنانەوە، زۆرجار هەردوو یانەی ركەبەر (بەرشلۆنە و ریاڵ مەدرید) ركەبەری توندی لەسەر دەستخستنی یاریزانێكی نوێ دەكەن.


زەبەنگ بەهادین: یه‌كێتى و پارتى له تاى ته‌رازوى ئه‌مریكادا. – WTARIKURD\nهاتنه‌وه‌ى دكتور به‌رهه‌م بۆ ناو یه‌كێتى نیشتیمانى كوردوستان به وویستى خوى نه‌بووه، وه به وویستى یه‌كێتى نه‌بووه، ئه‌م پرۆژه‌یه دوو سال زیاتره كارى بۆ ده‌كریت له لایه‌ن ئه‌مریكى یه‌كانه‌وه، وه ره‌زامه‌ندى ئێرانى یه‌كانیش وه‌رگیراوه بۆ ئه‌م مه‌به‌سته.\nیه‌كێتى زۆر ده‌مێكه كێشه‌ى له‌گه‌ڵ دكتۆر به‌رهه‌م هه‌یه، به‌ڵام بۆ چاره‌سه‌ركردنى ئه‌م كێشانه ئه‌مریكى یه‌كان ئه‌م هه‌ڵبژارده‌یه‌یان داناوه، وه له هه‌مان كات په‌یوه‌ندى ئه‌مریكى یه‌كان به دكتور به‌رهه‌م په‌یوه‌ندى یه‌كى باشه و دۆستانه‌یه. له كۆتا سه‌فه‌رى دكتور به‌رهه‌م بۆ ئێران په‌یوه‌ندى یه‌كى تۆكمه‌ى له‌گه‌ڵ ئیرانى یه‌كان دروست كرد و، ره‌زامه‌ندى ئه‌وانیشى وه‌رگرتووه بۆ بوون به سه‌رۆك كۆمار. ئه‌مه چه‌قى سه‌ره‌كى جۆڵه‌ى ئه‌م هاوكێشه‌یه‌یه, بۆیه به‌رنگاربوونه‌وه‌ى پارتى له‌گه‌ڵ یه‌كێتى له‌م بابه‌ته یان سینارێویه‌یكى دروستكراوه یان كارێكى بێ به‌رنامه‌یه‌یان بۆ گۆرینه‌وه‌ى به‌رژه‌وه‌ندى یه‌كانه.\nئه‌مریكى یه‌كان بۆیان ده‌ركه‌وت كه هاوكێشه‌ى هێز به گۆران و حیزبه ئیسلامى یه‌كان ناكرێت له هه‌رێمى كوردوستان وه‌ك چۆن لایان روون بووه‌وه كه سوونه‌ى عێراق ناتوانێت ده‌سه‌ڵات بگرێته ده‌ست له عێراق دا، بۆیه به دواى به‌دیلى شیعیدا گه‌ران.\nله هه‌رێمى كوردوستانیش ئه‌مریكى یه‌كان گه‌رانه‌وه سه‌ر هاوسه‌نگى هێز له نێوان یه‌كێتى و پارتى, بۆ سه‌قامگیرى ناوچه‌كه و لاواز بوونى هه‌ردوولا له به‌رده‌م ئه‌مریكى یه‌كان، ئه‌م هاوسه‌نگى یه چاره‌ى كۆتایى یه لاى ئه‌مریكایە, به‌رنامه‌ى داهاتوى ئه‌مریكا ده‌ستگرتنه به‌سه‌ر سیاسه‌ت و جموجۆڵى ته‌واوى عێراق دا. ره‌نگه له هه‌ندێك بابه‌ت و هه‌ندێك حاڵه‌تدا رێگه بدات به‌ئێرانى یه‌كان هاوبه‌شیان هه‌بێـت، به‌ڵام هه‌رگیز ته‌واوى عیراق ته‌سلیمى ئێرانى یه‌كان ناكات.\nپارتى شه‌رێكى دۆراو ده‌كات له ئێستاوه ئه‌گه‌ر بیه‌وێت هه‌یمه‌نه‌ى خۆى بچه‌سپێنێت له هه‌رێمدا, هاتنى بارزانى بۆ سلێمانى هیچ له پێگه‌و ده‌سه‌ڵاتى پارتى زیاد ناكات له ناوچه‌ى سه‌وزدا, پارتى خۆى ئه‌وه باش ده‌زانێت وه‌ك چۆن یه‌كێتى ته‌سلیمى ده‌سه‌ڵاتى پارتى بووه له ناوچه‌ى زه‌رد، ئەمانیش هیچیان پێناكرێت له ناوچه‌ى سه‌وزدا. ته‌نانه‌ت ئیستا پارتى به یه‌ك چاوو سه‌یرى گۆران و یه‌كێتى ده‌كات. پارتى برواى به‌وه نى یه، كه یه‌كێتى و گۆران دوو ئاكارى سیاسى جیاواز بن، به‌ڵكو ئه‌و ئیستا پێكه‌وه مامه‌ڵه‌یان له‌گه‌ڵ ده‌كات.\nیه‌كێـتى نیشتیمانیش ئێستا نه‌هجى كاركردنى خۆى گۆریوه‌و هه‌مان نه‌هجى پارتى جێ به‌جێده‌كات. ئه‌وه‌تا ده‌سه‌لاتى حوكمدارى و سیاسه‌تى حوكمه‌ت قوباد تاڵه‌بانى ئه‌یبات به‌رێوه مه‌له‌فى ئاسایش و زانیارى و په‌یوه‌ندى یه‌كان باڤیڵ ده‌یبات به رێوه. وه‌ك رێكارى نێچیر و مه‌سرور بریارى یه‌كلاكه‌روه‌ش بۆ بارزانى دانراوه. له‌ملاش بۆ هیرۆ خان.\nئیستا یه‌كیتى به ئاستى پارتى ئه‌فرێت و، بگره ئه‌مجاره ده‌یه‌وێت پێش پارتى بكه‌وێت. به‌لام ئه‌مریكا هه‌ر هاوسه‌نگى راده‌گرێت. دانانى هیمن هه‌ورامى به‌رامبه‌ر قوباد تاله‌بانى بۆ لەكه‌داركردنى ده‌نگه‌كانى قوباد تاڵه‌بانى یه پارتى یە، ده‌یه‌وێت ئه‌وه بسه‌لمێنیت كه هه‌ورامى ده‌توانێت به ته‌نها دوو ئه‌وه‌نده‌ى قوباد ده‌نگ ده‌هێنیت، هه‌ر بۆیه یه‌كیتى له‌وانه‌یه بگاته ڕێككه‌وتنیك له‌گه‌ل كومه‌لێك لایه‌ن، كه ده‌نگى قوباد زیاد بكرێت بۆ به‌رپه‌رچدانه‌وه‌ىى ئه‌م حاڵه‌ته.\nیه‌كێتى ده‌بێت له‌م زۆرنه هه‌وڵبدات زۆرترین خه‌لك ده‌نگ بده‌ن بۆ ئه‌وه‌ى رێژه‌ى كورسى به‌رز بكه‌نه‌وه‌و تاوه‌كو پارتى نه‌توانێت رێژه‌یه‌كى زۆرى كورس له دهوك بهێنێت. ده‌بێت یه‌كێتى ئه‌م رێككه‌وتنه له‌گه‌ڵ گۆران و حیزبه‌كانى ئه‌م زۆنه بكات، جگه له نه‌وه‌ى نوێ كه ئه‌و ریژه‌یه به‌رز بكه‌نه‌وه ده‌نا كورسى یه‌كى زۆر له ده‌ست ئه‌ده‌ن.\nپارتى بۆ ئه‌م به‌زمه ده‌كات؟ هاتنه‌وه‌ى ئه‌مریكى یه‌كان بۆ ناو هاوكێشه‌ى هه‌رێم، پارتى یه‌كانى شپرزه كردوه‌و به هه‌موو شێوه‌یه‌ك ده‌یانه‌وێت باڵانسى هێز به لاى خۆیاندا رابكێشن. به‌ڵام ئه‌وه‌یان له بیر كردووه ئه‌مریكا هاوسه‌نگى و ئارامى ئه‌وێت بۆ ئه‌م ناوچه‌یه‌یە، له ئێستا به دوا. بۆیه خۆ فرێدانه ئه‌م دۆخه ئاڵۆزه بۆ پارتى ته‌نها ناسه‌قامگیرى و ئاشوب به دواى خۆیدا ئه‌هێنێت، ئه‌گه‌ر نه‌زانێت به هێمنى پاشه‌كشه له‌م پلانانه‌ى بكات، چونكه ئه‌مركیا پلانه‌كانى خۆى ناگۆرێت و به‌رده‌وام ده‌بێـت له سه‌رى، پارتى بێه‌وێت یان نا.\nدوکتۆر کەمال میراودەلی: گەوادۆلۆجی: فەلسەفەی دەسەڵات وەک گەوادیی و خۆفرۆشتن. بەشی چوارەم.


ناگۆرنۆ-قەرەباخ: دیرووک و چارەسەرکردن؛ هازال یالین\nناگۆرنۆ-قەرەباخ: دیرووک و چارەسەرکردن\nنۊسەر: هازال یالین\nوەرگێڕ: بەرخوەدان شوا\nئاماژە: لە هەفتەێ وەرین شەڕ ناوەێن ئەرمەنستان و ئازەربایجان دوارە هەڵگیرسیا و ناوچەێ قەرەباخ تۊش دەورەێگ تازە لە شەڕ کرد. ئەگەرچە ئەو ناوچە لە سێ دەهەێ وەرین هەمیشە جێگاێ شەڕ و لەشکەرکیشییەیل دوو لایەن بۊە، بەڵام بارودووخ ئیرەنگەیی خوەرهەڵات ناوەڕاس حکایەت لەوە کەێد ک ئەی دەور لە شەڕەیل توانێد درێژماوەتر لە شەڕەیل وەرین بووت و وە دخاڵەتکردن ڕەژیم تورکیە توانێد پاێ هازەیل ناوچەیی و جهانی وە ناوچەێ قەفقاز واز بکەێد و دەسپێکەر شەڕ گەورەترێگ بوود ک تۊش وڵاتەیل ترەک جوور ئێرانیش بگرێدن. ئەی وتار وە پێنۊس هازال یالین نۊسریاس ک وەرگێڕ زوان و ئەدەبیات ڕووسییە و تا ئیرەنگە نزیکەی ٤٠ کتاو لە ڕووسی وە ترکی ئستامبولی وەرگێڕاندیە. ئەی وتارە ک یەکەم کەڕەت لە ماڵپەڕ «مەدیا گۊنلۊغۊ» بڵاو و لە لایەن «وەرەێ شۆڕش خوەرهەڵات ناوەڕاس» و ماڵپەڕ «جمشت شۆڕش یەکگرتی خەڵقەیل» (هەبەدەهە)یش وازبڵاو کریاس، لە ترکی ئستامبولی وە زوان کوردی خوارین وەرگێڕیاس و ئاماژە وە کێشەیل دیرووکی کێشەێ قەرەباخ دێرێدن. مەبەست لە وەرگێڕان و بڵاوکردنەوەێ ئەی وتار زانیاری داێن وە بەردەنگەیلمانە و وە ماناێ تەئید کردن هەڵویست نووسەر لەلایەن پلاتفۆرم یارسان نییە.\nناگۆرنۆ-قەرەباخ هەم دوارە تۊش شەڕ بۊە. بەڵام زانیارییەیل لەوارەی ئەی کێشە ئەوقەرە چەپەڵە ک فام کردن کێشەگە فرە دژوارەو بۊە. من توام ئێرە باسێگ لە دیرووک ئەی کێشە بکەم ک ڕۊ وە هناز چارەسەرکردن داشتوود، بێ ئەوەی ک ئاماژە وە دەورەێ تازەێ عەمەلیاتەیل سەربازی بکەم ک لە دو ڕووژ وەرین دەسپێکریاس و وە شێوەێ دیپلۆماتیک و سیاسی هەوڵ دریەێد تا وەر ئاگرهەڵخزاننی بگیریەێد و شەڕەگە بخەفێدن.\n١- فەرمان ئداری یەکێتی شەورایی لە سەر بنەماێ قانوون بنەمایی ساڵ ١٩٧٧\nساختار ئداری یەکێتی شەورایی فرە پڕپیچ و پلووچە، بەڵام دو ئامانج بنەڕەتی دێرێدن: یەکەم ئاسانتر کردن وەڕێوەبردن لەلایەن ناوەند و وەربڵاوکردنی وەشێوەی ناوچەیی؛ دۊەم دڵنیا بۊن لە گەشەسەندنەوەی ئازادانەی نەتەوەگان و مللیەتەیل. ئەگەر ئێمە چەوێگ وە بەشەیلی بخەیمن دۊنیمن ک وە ئەی باسە پەیوەندی دێرێدن.\nکۆمارەیل ئەندام یەکێتی: لە قەڵەمڕەو خوەیان خوەسەرن و هاز دەوڵەتی دامەزرنن، بجگە ئەو خاڵەیلێگ ک لە قانوون بنەمایی «یەکێتی کۆمارەیل سۆسیالیستی شەورایی» ئاماژە وەپێان کریاس. هەر کۆمارێگ ک ئەندام یەکێتییە قانوون بنەمایی خوەی دێرێ، ک هەر وە تەنیا لە ژێرووێ قانوون بنەمایی یەکێتی شەورایی نیەکەفێد و تایبەتمەندییەیل ئەو کۆمار دیاریکریاێە لە وەر چەو گرێدن. هەر کۆمارێگ ک ئەندام یەکێتییە، فرەلایەنە بۊن گەشەکردن ئقتسادی و کوومەڵایەتی لە قەڵەمڕەو خوەی زەمانەت کەێد، بێ ئەوەی ک دەسەڵاتداری یەکێتیی و کۆمار ئەندام یەکێتی لە لێ بسنێدەو. هەر کۆمارێگ ک ئەندام یەکێتییە، دابەشکردنەیل قەڵەمڕەوی وە ئۆستانەیل، شارستانەیل و ناوچەیل وە شێوەی خوەی ئەنجام دەێد و بڕێگ وە کێشەیل قەڵەمڕەوی و وەڕێوەبەری خوەی وەی شێوە چارەسەر کەێدن. هەر کۆمارێگ ک ئەندام یەکێتییە، توانێد پەیوەندی وەگەرد دەوڵەتەیلێگ ک ئەندام یەکێتی نین داشتوود، ئەندام ڕێکخریاگەیل ناونەتەوەیی بوود و ئەڕاێ خوەی سفارەتخانە و قونسووڵخانە دابمەزرنێدن. ماف فەرمانرەوایی کۆمارێگ ک ئەندام یەکێتییە لەلایەن قانوون بنەمایی «یەکێتی کۆمارەیل سۆسیالیستی شەورایی» دیاری کریەێد.\nکۆمارەیل خوەسەر لە هەر کۆمار ئەندام یەکێتی شەورایی، هن ئەو کۆمارن. بەڵام مەوجوودیەت ئەی کۆمارەیل خوەسەرە لە لایەن قانوون بنەمایی یەکێتی شەورایی دیاری کریەێد، نەک ئەو کۆمارێ ک ئەندام یەکێتییە. گاهس کۆمار خوەسەرێگ تەسمیم بگرێد ک کێشەیل قانوونی خوەی لە دەیشت سنوورەیلێگ ک یەکێتی یا کۆمار ئەندام یەکێتی ئەڕاێ دیاری کردیە چارەسەر بکەێد. ئەی کۆمارەیل خوەسەریش توانن قانوون بنەمایی خوەیان داشتوون، بەڵام بایەد وەگەرد قانوونەیل بنەمایی یەکێتی و کۆمار ئەندام یەکێتی سازیاری داشتوود، هەرچەن توانێد تایبەتمەندییەیل ئەو کۆمار خوەسەر دیاریکریاێ لە وەر چەو بگرێدن. کۆمار خوەسەریش فرەلایەنە بۊن گەشەکردن ئقتسادی و کوومەڵایەتی لە قەڵەمڕەو خوەی زەمانەت کەێد، بێ ئەوەی ک دەسەڵاتداری یەکێتیی و کۆمار ئەندام یەکێتی لە لێ بسنێدەو. (لە کۆمارەیل ئەندام یەکێتی تا کۆمارەیل خوەسەر ژێرووێ ئەوانە، و هتد. ئەی هاز گەورە و هەڕاق ئقتسادییە ک لە قانوون بنەمایی ١٩٧٧ ڕەسمییەو بۊ، بەشێگ لە پرۆسەێ ناوەندسڕینەوە بۊ ک لە ئاکامی یەکێتی شەورایی داکەفت.) سنوورەیل کۆمار خوەسەر نە لە لایەن یەکێتی توانێ بگووڕیەێد و نە لە لایەن کۆمار ئەندام یەکێتی، مەگەر ئەوەی ک کۆمار خوەسەر خوەی وەدڵی بوود. وەبنەماێ قانوون بنەمایی «یەکێتی کۆمارەیل سۆسیالیستی شەورایی»، ئەی کۆمارەیل خوەسەر سۆسیالیستی شەورایی لە کۆمارەیل ئەندام یەکێتی دامەزریابۊن:\nلە کۆمار سۆسیالیستی فدێراتیڤ شەورایی ڕووسیە: کۆمارەیل سۆسیالیستی شەورایی خوەسەر باشکیر، بوریات، داغستان، کاباردین-بالکار، کالمیک، کارێل، کۆمی، مارێی، مۆردۆف، ئۆسێتیاێ باکوور، تاتارستان، تۆڤین، ئۆدمۆرست، چچن-ئینگوش، چۆڤاش، یاکوت.\nلە کۆمار سۆسیالیستی فدێراتیڤ شەورایی ئۆزبەکستان:، کۆمار سۆسیالیستی شەورایی خوەسەر قەرەقاڵپاق.\nلە کۆمار سۆسیالیستی فدێراتیڤ شەورایی گورجستان: کۆمارەیل سۆسیالیستی شەورایی خوەسەر ئابخاز و ئاجار.\nلە کۆمار سۆسیالیستی فدێراتیڤ شەورایی ئازەربایجان: کۆمار سۆسیالیستی شەورایی خوەسەر نەخچڤان.\nئۆستانەیل خوەسەر، بەشێگ لە کۆمار ئەندام یەکێتی یا وڵاتێگ وە ئەژمار تیەن. قانوون ئۆستانەیل خوەسەر ک لەلایەن نوانەرەیل شەورایل خەڵقەیل ئۆستانەیل خوەسەر پێشنیار کریا، لەلایەن ڕێبەری شەورایی پەسەن کریا. وە بنەماێ قانوون بنەمایی «یەکێتی کۆمارەیل سۆسیالیستی شەورایی» ،ئەی ئۆستانەیل خوەسەر لە کۆمارەیل ئەندام یەکێتی دامەزریابۊن:\nلە کۆمار سۆسیالیستی فدێراتیڤ شەورایی ڕووسیە: ئۆستان خوەسەر ئۆسێتیاێ باشوور.\nلە کۆمار سۆسیالیستی فدێراتیڤ شەورایی ئازەربایجان: ئۆستان خوەسەر ناگۆرنۆ-قەرەباخ.\nلە کۆمار سۆسیالیستی فدێراتیڤ شەورایی تاجیکستان: ئۆستان خوەسەر بەدەخشان کۊەستانی.\nشارستانەیل خوەسەر، لەناو ئۆستانەیل یا ناوچەیل دامەزریەن. قانوون شارستانەیل خوەسەریش لەلایەن ڕێبەرایەتی شەورایی لە کۆمار ئەندام یەکێتی پەسەن کریەێد.\n٢- باردووخ ناگۆرنۆ قەرەباخ لەی زەمینە\nئمجا ئۆستان خوەسەر ناگۆرنۆ-قەرەباخ خاوەن ئەی مافەیل ژێرە بۊە:\nدامەزریان ئۆستانەگە لە قانوون بنەمایی «یەکێتی کۆمارەیل سۆسیالیستی شەورایی» زەمانەت کریاس. ئازەربایجان ئەی مافە نێاشت ک ئۆستان خۆسەر ناگۆرنۆ-قەرەباخ هەڵبوەشنێد، بەڵکە شەوراێ نوانەرەیل خەڵق ئۆستانەگە تەنیا کەسانێگ بۊن ک خاوەن ئەی مافە بۊن ک سنوورەیل ئۆستانەگە بگووڕنن یا بلکننەی وە ئۆستانێگ ترەک. ئۆستان خوەسەر وەرجە هەر چشتێگ جۆغرافیاێگ نەتەوەیی بۊ. ئۆستانەگە قانوون تایبەت خوەی داشت، ک ئەڕاێ پەسەنکریان بایەد یەکەم سازیاری وەگەرد قانوونەیل یەکێتی، و دۊەم سازیاری وەگەرد قانوونەیل ئازەربایجان لە وەر چەو گرتیاد، و شەوراێ ڕێبەرایەتی ئازەربایجانیش بایەد قەبوولی بکریاد.\nئەگەر ناگۆرنۆ-قەرەباخ وەجێ ئەوە ک ئۆستان بوود، بۊاتادە کۆمار چۊ بۊیاتاد؟ لە بار کرداریەو جیاوازیێگ نێاشت، چۆنکە وەرجە هەر چشتێگ گشت کەسەیلێگ ک لەی وڵاتەیلە ژیان جوور شاروەندەیل یەکسان وە یەک یەکێتی شەورایی وە ئەژمار هاتیان. بەڵام لە بار حقووقی دو چشت توانستیاد جیاواز بوودن: وەرجە هەر چشتێگ لە پاڵ ئەی ماف مەوجوودیەت، خوەسەری کوومەڵایەتی و ئقتسادی هەڕاقترێگ وە کیس هاوردیاد، ک یە یانێ بارودووخ گەشەسەندنەوەێ ئقتسادی ئەی ناوچەی نەتەوەیی توانستیاد وەگەرد ئەو وڵاتێگ ک ئەندامی بۊ، جیاواز بوودن. دۊەم ئەوە ک کۆمار خوەسەر تۊەنستیاد ئەڕای یە ک وە شێوەێ ڕاساێڕاس ئەندام یەکێتی بوود هەنگاو هەڵبگرێدن.\n٣- کۆرتەێگ لە دیرووک، لە چوار بەش\nزانیمن ک ڕێبەرەیل یەکێتی شەورایی فرە جار لەوارەێ بارودووخ ناگۆرنۆ-قەرەباخ باس کردن.\nبەڵام ئەی باسەیلە تەنیا لە دیرووک ئەو ناوچە وە شێوەێ گشتی و قەرەباخ وە شێوەێ دیاریکریاێ مانا دێرن. ئەسە فرە لازمە ک تا ئەورە ک توانیمن وە کۆرتی و جوورێگ ک قابڵ فام بوود، لە ئەی زەمینەێ پڕ پێچ و پلووچە خوڵاسەی بکەیمن.\nمن ئەی دیرووکە وە شێوەێ گشتی کەمە چوار دەورە: لە ١٩١٨ تا ١٩٣٠، لە ١٩٣٠ تا ١٩٤٥، لە ١٩٤٥ تا ١٩٨٧، و دۊا جە ١٩٨٧.\nیەکەمین دەورە دەسپێکەر باس ئێمەس. هەر ئەو جوورە ک زانیمن باکوو لە سەرەتای سەدەێ وەرین ناوەند کارکەرەیل سەنعەت نەفت بۊ؛ هەر وەی مدووە یەکێگ لە شارەیل قەفقاز بۊ ک بۆلشڤیکەیل لە ناوی خوەیان وە خاسی ڕێکخستنەو. ئەرمەنستان و گورجستان جۆغرافیایلێگ بۊن ک نەتوانستن لەناوی خوەیان ڕێکبخەنەو. لە گورجستان منشڤیکەیل وەهاز بۊن، بەڵام لە ئەرمەنستان ناسیۆنالیزم حزب «داشناک» ک لە ئێران و عسمانی پا گرتۊ ڕێشە خستۊد. ئەگەرچە ئامانج سەرەکی حکۆمەت بۆلشڤیکەیل و لەواێ بۆلشڤیکەیل ئازەربایجان یەکگرتن فرەنەتەوەیی ئەی ناوچە وە دۊاێ شۆڕش بۊ، بەڵام ناسیۆنالیستەیل ئەرمەنی ک لە ڕۊداوەیل ١٩١٥ ویەردۊن خوازیار جیایی بۊن. ئەڵبەت وە دڵنیایی یە وەی مانا نییە ک ناسیۆنالیزم لە ئازەربایجان وجوود نێاشت.\nوە دۊاێ «ئەنوەر ]پاشا[»یش شەڕ لەی ناوچە بەردەوام مەند. ناگۆرنۆ-قەرەباخ یەکەم کەڕەت لە ٥ جوولای ١٩٢١ لکانیا وە «کۆمار سۆسیالیستی شەورایی ئازەربایجان» و لەلایەن دەفتەر سیاسی قەفقاز «حزب کۆمۆنیست گشت ڕووسیە (بۆلشڤیک)»، خوەسەری فرەێگ دریا وە پێ. لە ساڵ ١٩٢٣ ئەڕاێ یەکەم کەڕەت جوور ئۆستان خوەسەر ئێعلام کریا.\nئەسڵ بنەمایی یەکێتی شەورایی لە باوەت مللیەتەیل وەسەر بنەماێ دامەزراندن ناوچەیلێگ بۊ ک مللیەتەیل بتوانن وە ئازادی لەناوی بژیەن. زەمانەت کردن خوەسەری قەرەباخ وەی ئامانجە بۊ ک وجوود ئەرمەنییەیل لەو ناوچە بپارێزیەێت و هەلەێوا وجوود کوردەیلێگ ک لە ناوەین ئەرمەنییەیل ژیان. نووڕستن وە دامەزریاێن «کوردستان سۊر» لە ئەی نێوانە ئەی حەقیقەتە تەئید کەێد. بجگە یە، ئەگەر لە دەورەێ یەکەم قەرەباخ جوور ئۆستان خوەسەرێگ، خوەسەرایەتی فرەترێگ تواستیا تا ئەو چشتێگ ک لە بانان دریا وە پێ؛ ئەی حەقیقەتە هەس ک لە نێوەی دەهەی ١٩٣٠ ئۆستانەیل خوەسەر فرەێگ بۊنە کۆمارەیل خوەسەر. ئەی بڕیارە لەوارەی قەرەباخ ئەنجام نەدریا.\nدۊەمین دەورە ئەیجوورە دەسپێکریا؛ ک لەی دەورە خوازیاریەیل فرەێگ لە دەمودەزگایل یەکێتی شەورایی ڕەسیە گووش، ک قەرەباخ ئەی کەڕەت وە ئەرمەنستان بلکیەێد. وەلێ لەی دەورە لەێوا تیەێدە چەو ک مۆسکۆ دی تەنیا ئێسفاێ ئازادی مللیەتەیل ئەڕاێ ژیاێن نیەگرێد، بەڵکە وە شێوەێ سەرەکی ئێسفاێ ئیە گرێد ک خۆ ئەوانە یەکترەکی نەخنکنن. «حزب کۆمۆنیست گشت ڕووسیە (بۆلشڤیک)» پێشتریەتی دیادە یە ک بارودووخ ئەورەنگەیی بمینێت، بەڵام وەر هەر شەڕ و وەگژیەک چین ئێحتمالی بگرێدن.\nسێوەمین دەورە ک وە باوەر من لە ساڵ ١٩٤٥ دەسپێکریەێد، هەر وە تەنیا وەگەرد سەرکەفتن شەورایل هاوڕێ نەیۊ، بەڵکە بۊە بائس ئیە ک ئافت و هەست خوەشیفتەبۊن نەتەوایەتی لە ناو خەڵقەیل یەکێتی شەورایی بجووڵێتەوە. ئەی گەردەچۊچانە لە ئەرمەنستان و گورجستان بۊ ک تورکیە داواێگ لەسەریان نێاشت. هەرچەن وەی مدووە ک ئەی ناسیۆنالیزم لە زۊنەوە (ئەو وەختێک ک قەفقاز ئەڕاێ خوەی قسە کردیا) وجوود داشت و ئەوزێنە کردۊ تا وە ئاستێگ ڕەسی، ک لە ناوڕاس سەرکەفتن گەورە، وەختێگ ک نە وە دار بۊ و نە وە بار بۊ، حزبەیل کۆمۆنیست ئەرمەنستان و گورجستان وە سەر یە ک خاک فرەترێگ وە چنگ بارن تۊش دەرگیری بۊن. هەر وەی حاڵە ئازەربایجانیش بێکار دانەنیشت و داوای خاک لە ئێران کرد. کێشەێ قەرەباخ لە ناو ئەی هەمگە گرژییە دوارە کەفتە وەر. وەرجە گشت ئاروتیۆنۆف سەرووک حزب کۆمۆنیست ئەرمەنستان (بۆلشڤیک) خوازیار ئەوە بۊ ک ئۆستان خوەسەر ناگۆرنۆ-قەرەباخ بلکیەێدە ئەرمەنستان. لەیوا تیەێدە چەو ک باقرۆف سەرووک حزب کۆمۆنیست ئازەربایجان (بۆلشڤیک) ئەی داخوازییە ک لەلایەن مۆسکۆ ئەڕاێ هەناریا قەبوول کردۊ، بەڵام لە وەڕاێوەر داواێ یە کردۊ ک ئەرمەنستانیش بەشێگ لە خاکی بیەێدە ئازەربایجان.\nئستالین هەر دو خوازیاری ڕەد کرد و ئەنگیزەێ هەردگیان هەر وە تەنیا ناسیۆنالیستی زانست و ئەو بارودووخە دوارە بەردەوام مەند.\nلایەن ئەرمەنی ک خوەسەری یەکلایەنە ئێعلام کردۊ و دەسپێکەر داگیرکردن بۊ، داوا کرد ک لایەن ئازەربایجانی وە شێوەێ سیستماتیک تەرکیب جەماوەری قەرەباخ گووڕاندیە. وەتوویش حەیدەر عەلیێف لە ساڵ ٢٠٠٢ ئەی داواکاریە تەئید کەێد؛ عەلیێف ک لە ساڵ ١٩٦٩ تا ١٩٨٢ دەبیر گشتی حزب کۆمۆنیست ئازەربایجان بۊ و دۊاتر بۊ وە ئەندام دەفتەر سیاسی حزب کۆمۆنیست یەکێتی شەورەوی، و لە ساڵەیل ١٩٩٣ و ٢٠٠٣ بۊ وە سەرووک کۆمار ئازەربایجان، ئێعلام کرد ک ئەوجوورێک ک ئەو ئەندازە گرتیە نسبەت وە دەورەێ شەورەوی “جەماوەر ئەرمەنییەیل قەرەباخ کەمتر بۊە”. بەڵام ئەگەر لە سەر ژمارەیل داوەری بکریەێد ئەی داوا فرە درۆست نیەتیەێدە چەو؛ لە ساڵ ١٩٢٦ سەدی ١٠ لە قەرەباخ ئازەربایجانی بۊ، لە ساڵ ١٩٧٠ ئەی ژمارە بۊە سەدی ١/١٨، و لە ساڵ ١٩٨٩ ڕەسیە سەدی ٥/٢١. بایەد ئێعتراف بکەیمن ک ئەی ئەوزێنەکردن تەبیعییە. جیا لە یە، ئەڕای ناسیۆنالیزمەیل ناوچەیی لە یەکێتی شەورایی نیەپووڕیاد ک تەنانەت لە قەفقاز و لانکەم تا دەورەیل دۊایی ]یەکێتی شەورایی[، دەس وە لەێوا ئەندازیاری جەماوەریێگ بیەن.\nچوارەمین دەورە لە ساڵ ١٩٨٧ دەسپێکریەێد، ئەو وەختە ک بەرنامەی گلاسنۆست (کراوەبۊن) و پرسترۆیکا (وازسازی) گوورباچۆف ئێعلام کریا ک دەسپێکێگ ئەڕاێ کووتایی هاتن یەکێتی شەورایی بۊ. یەکەمین کاردانەوەێ ئەی ڕەوەنە لە قەرەباخ کەمپەین ئێعترازیێگ بۊ ک خوازیار پەیوەندی ناوچەگە وەگەرد ئەرمەنستان بۊ. یەکەمین گیروگرفتەیل لەی کاتە خوەی نیشان دا و دەرگیرییەیل و تەنانەت بێ ماناترین شەڕەیل خیاوانی وە سورعەت لە هەر دو لایەن هەڵگیرسا و هەر دوو لایەنیش لە خوەپێشاندان ناسیۆنالیستەیل چۊ ویانگێگ ئەڕاێ بەردەوام کردن شەڕەگە ئسفادە کردیان.\nلەو ساڵە ئازەربایجانییەیل فرەێگ لە ئەرمەنستان ژیان، ک وە هەڕەشەیل و ئەنتریک کردنەیل ڕاساێڕاس و ناڕاساێڕاس شوون ژیانیان وە جێ هیشتن.\nبەڵام هیستری ناسیۆنالیستی فرە هازدار نەیۊ. لە یەکەمین خوەپێشانداێن لە ڕووژ ١٣ فڤریەێ ١٩٨٨ لە ئستپاناکرت پاێتەخت قەرەباخ تەنیا چەند سەد کەس بەشداری کردۊن. لە خوەپێشانداێن ڕووژ ٢٠ فڤریەیش ژمار بەشدارەیل فرەتر لە ١٠٠٠ کەس نەیۊ. هەر لەو ڕووژە نوانەرەیل شەوراێ خەڵق ئۆستان خوەسەر ناگۆرنۆ-قەرەباخ لە شەوراێ ڕێبەری یەکێتی سۆسیالیستی شەورایی خوازیار بۊن ک ناوچەگە وە ئەرمەنستان بلکنێدن. هەر لەی کاتە خواست جیابۊن ئەی ناوچە ک هڵاێە ١٤٥ هەزار ئەرمەنی و ٤٠ هەزار ئازەربایجانی لە ناوی ژیان، بۊ وە مدووێ تووڕە بۊن ئەو لایەن ترەک. ئەگەرچە لە چەکەمەنی ئسفادە نەکریا بەڵام دەرگیری دەستپێکریا: سەدان کەس لە ئازەربایجانییەیل قەرەباخ کووچ کردن وە شار باکوو.\nوەدۊاێ دو ڕووژ یەکەمین دەرگیری چەکدارانە لە سنوورەیل باکوور دەسپێکرد. لەێوا تیەێدە چەو ک هەر لەو ساڵ گشت ئازەربایجانییەیل و کوردەیل مسڵمان ئەرمەنستان ئەو وڵاتە وە جێ هیشتن. یە ئەڕاێ ئەو لایەن ترەکیش قوومیا: گشت ئەرمەنییەیل ئازەربایجان، بجگە ئەرمەنییەیل قەرەباخ و بڕێگ لە ئەرمەنییەیل شار باکوو ئەو وڵاتە وە جێ هیشتن.\nلە ١٢ جوولای ١٩٨٩ نوانەرەیل شەوراێ خەڵق قەرەباخ تەسمیم وە تەرک ئازەربایجان گرتن. ئەی تەسمیم هەر ئەوجوورە ک بانتر لەوارەێ قانوون بنەمایی یەکێتی شەورایی ئاماژە کردیمن، وەتەمامی ناقانوونی بۊ. وە شوون ئیە، لە ڕووژ ١ دسامبر لە دانیشت هاوبەش شەوراێ ڕێبەری ئەرمەنستان و نوانەرەیل شەوراێ خەڵق قەرەباخ تەسمیم وە لکیاێن قەرەباخ وە ئەرمەنستان گیریا. لە وەڕاێوەر ئازەربایجان تەسمیم گرت ک شەوراێ نوانەرەیل خەڵق ئۆستانەگە هەڵبوەشنێدن.\nیە هاوکات بۊ وەگەرد داکەفتن یەکێتی شەورایی، وە دەیشت چین هازەیل یەکێتی شەورایی، کردەوەیل «حزب حەرەکەت مللی» (مەهەپە) دژ وە ئەرمەنییەیل، جوور هەوڵ داێن ئەڕاێ کوودتا لە ئازەربایجان (ک سەرووک کۆمار وەرین ئیرەنگە وەپێ ئۊشێد “عەلیبەگ”)، شەڕ ناوخوەێ ئازەربایجان و هتد، ک گشت چشتێگ سەختویەرتر کردۊد.\nلە ئاکام ئەرمەنستان نە تەنیا گشت ئۆستان خوەسەر ناگۆرنۆ-قەرەباخ (بجگە بەشەیل فرە بۊچگێگ لە باکوور و ڕۆژهەڵات وڵاتەگە) داگیر کرد، بەڵکە تەنانەت کۆنترۆل نەوار ناوەێن قەرەباخ و ئەرمەنستان ک لە دەهەی ١٩٣٠ وەپێ وەتیان «کوردستان سۊر» گرت لە دەس خوەی.\nشەڕێک ک لە ناوەێن ساڵەیل ١٩٩٢ تا ١٩٩٤ هەڵگیرسیا و وە قیمەت گیان ٤٠ هەزار کەس لە مەردم هەر دوو لایەن تەمام بۊ، لەێوا دەسپێکریا.\n٤- ئیرەنگە چە دێرێ قوومیەێد؟\nشەڕ ئیرەنگەیی دێرێ لە دوو ناوچە قوومیەێد. یەکەم ئۆستان خوەسەر ناگۆرنۆ-قەرەباخە. نە تەنیا لە بار دیرووکی، بەڵکە تەنانەت لە بار تەرکیب جەماوەری تا ساڵ ١٩٨٩ جێ باوەرگومانی نییە ک ئەی ئۆستان وڵاتێگ ئەرمەنی نشینە (وەپایەێ سەرژماری ساڵ ١٩٨٩ سەدی ٩/٧٦ جەماوەر ئۆستانەگە ئەرمەنی بۊنە). هەرچەند ک بڕیار خوەسەری ئەرمەنستان (یا داگیرکردن لە لایەن ئەرمەنستان وە شێوەێ دوفاکتۆ) وە بنەماێ قانوون بنەمایی یەکێتی شەورایی ک لەو کاتە لە ئجرا بۊە، کار ڕەواێگ نەیۊە. هەلەێوا سەرپیچی کردن ئازەربایجان لە تەسمیم شەوراێ ئۆستانەگە و هەڵوەشانن وەڕێوەبەرایەتی ئۆستانەگەیش وە ئەو ئەندازە ناقانوونی بۊە. ئازەربایجان لە سەر یە سوڕە ک کام لایەن زۊتر سەرپێچی لە قانوون کردیە و داوا کەێد ک ناگۆرنۆ-قەرەباخ وەبنەماێ گرێبەست بیشکەک (ک “گورووپ مینسک”یش وەپێ ئۊشن و ڕووسیە، فەرانسە و ئامریکایش لە خوە گرێد،) و لە ساڵ ١٩٩٤ وە شەڕەگە کووتایی دا، لکیاسە وە خاک کۆمار ئەرمەنستان. (سیاسەت دەورەێ بۆریس یێلتسین لە قەفقاز وەی کارەسات ژئۆپۆلتیکە ئەنجامی، ک ئامریکا و فەرانسەیش ئەڕاێ زەمانەت کردن گرێبەستەگە هاوردە ناو گرووپ مینسک.) لە لای ترەکیش ئەرمەنستان داوا کەێد ک وەبنەماێ سێ بڕیار ئۆستان خوەسەر قەرەباخ لە ساڵەیل ١٩٨٨ و ١٩٨٩ (ک دو بڕیار دۊائەمینەگە لەلایەن یەکێتی شەورایی ناقانوونی زانریاس،) ئێعلام خوەسەرییەگە ڕەوا بۊە، هەر ئەوجوورە ک هەڵوەشانن ئۆستانەگە لەلایەن ئازەربایجان ناقانوونی بۊە. وەی مدووە ئەرمەنستان ئنکار کەێد ک ناگۆرنۆ-قەرەباخ و ناوچەیل دەوروگردی داگیر کردیە و لە لکیاێن قانوونی قسە نیەکەێد و داواێ ئیە کەێد ک لە ئەورە «کۆمار ناگۆرنۆ-قەرەباخ» ئێعلام کریاس (ک هۊچ لایەنێگ وە فەرمی نەناسیاسەی).\nدۊەمین بەش ک شەڕ لە ناوی هەڵگیرسیاس وەگشتی ها دەیشت لە ئەی تێبینیەیل حقووقی و جێ باوەرگومانی نییە ک لکیاسە ئەرمەنستان. ئەی ناوچەیلە لە نەخشەێ بان ئەی پەڕە وە ڕەنگ قاوەیی نیشان دریاس.\nئەڵبەتە بایەد ئاماژە وە یەیش بکەیمن ک هەڵوەشانن یەکێتی شەورایی وە بنەماێ قانوون ئەو یەکێتی کارێگ ناقانوونی بۊە؛ وە قسەێگ ترەک ئەگەرچە باسەگە لە چوارچووەێ حقووق بەردەوامە تا کردەوەیل نزامی و سیاسی مەشرووعیەت داشتۊن، بەڵام لە ڕاستیەو هۊچ پەیوەندیێگ وەل قانوونا نەیرێد. ئەسە چارەسەرکردن ئەی کێشە تەنیا وە لە وەر چەو گرتن هەم بارودووخ ئیرەنگەیی و هەمیش قانوون توانێد وە چنگ باێد، مەگەر ئیە ک لە بانان نزیک دوارە سۆسیالیزم لە ناوچەگە سەربکەفێدن. یەکەمین هەنگاو لەی پێناوە جیایی کامل ئۆستان خوەسەر شەورایی ناگۆرنۆ-قەرەباخ و ناوچەیل داگیرکریاێ دەوروگردییە.\nکارتێکەرەیل ترەک جوور ئامادەبۊن ئامریکا و فەرانسە لە گرووپ مینسک، دخاڵەت ڕاساێڕاس ئانکارا ک جێ حاشا کردن نەیرێ (ئەندامەیل ئەرتەش ئازاد سووریە ئێعلام کردنە ک جەهادییەیل بریانەسە ئازەربایجان)، ڕۆڵ ئسرائیل، و مەترسیێگ ک لەوارەێ ئێران هەس چارەسەرکردنی دژوارەو کەێد. لەێوا تیەێدە چەو ک ئازەربایجان (و ڕاویشکەرەیلی) توان ئەی هەڵاماتەیل دۊاییە جوور ئێرشتێگ کتوپڕ ڕێکبخەنەو؛ بەڵام ئەگەر هەر ئەیجوورە بەردەوام بوو، وە چەو نیەڕەسێ ئەوجوورە ک ئەوانە توان وە گورجی بتوانن تواوی بکەن. هەر دو لایەن ناتوانن وە شەڕێگ کووتایی بیەن ک لە دو ساڵ ١٩٩٢ تا ١٩٩٤ چەند دە هەزار کەس لەناوی کوشیاس. ئەی بن بەستێگە ک هەر دو لایەن وە پێ ڕەسینەسە و ڕووسیەیش لە گشت ئمکاناتی ئەڕاێ چارەسەرکردنی ئسفادە کەێد.\nPrevious زندان، شکنجه و اعدام سه اهرم رژیم ایران برای سرکوب؛ فریبرز رضایی\nNext مبارزه علیه مجازات اعدام؛ پیمان پدرود\n7 ڕۆژ ago Platform


ئەمەریکا دژایەتی خۆی بۆ هێرشی تورکیا بۆ سەر سوریا دووپاتدەکاتەوە\nوەزیری دەرەوەی ئەمەریکا ئانتنی بلینکن رۆژی چوار شەممە دژایەتی وڵاتەکەی بۆ هێرشی تورکیایە بۆ سەر باکوری سوریا دووپاتکردەوە.\nبلینکن، لە پرێس کۆنفرانسێکدا لەگەڵ سکرتێری گشتی ناتۆ یەن سۆڵتبنێرگ، گوتی "ئێمە دژی هەر زیادبوونێکی [توندوتیژین] لە باکووری سوریا و پاڵپشتی بەردەوامیدان بە هێڵەکانی ئاگربەسەکە دەکەین."\nگووتەکانی بلینکن پاش ئەوەبوو کە رەجەب تەیب ئەردۆغان، سەرۆک كۆماری توركیا، رۆژی چوارشەممە هەڕەشەی ئەنجامدانی هێرشی سەربازیی بۆ سەر باكووری سووریا كرد بۆ بە ئامانجکردنی شەرڤانە کوردەکانی ئەوێ کە ئەو بە "تیرۆریست" ناوی بردن.\nئەردۆغان گوت، "هەنگاوێکی دیکە دەنێین بۆ دامەزراندنی ناوچەیەکی ئەمنی بە درێژایی ٣٠ کیلۆمەتر بە درێژایی سنووری باشوورمان. ئێمە تەل ریفعەت و مەنبیج پاک دەکەینەوە." ئاماژەی بە دوو شاری باکووری سووریا کرد.\nئەردۆغان وتیشی پاشان "هەنگاو بە هەنگاو، بۆ ناوچەکانی دیکە،" دەڕۆن.\nماوەی هەفتەیەکە سەرۆکی تورکیا هەڕەشەی دەستپێکردنی ئۆپەراسیۆن دەکات بۆ سەر شەڕڤانانی پارتی کرێکارانی کوردستان (پەکەکە).\nیەکینەکانی پاراستنی گەل (یەپەگە) دەکاتە ئامانج، کە گروپێکی کوردییە لە سوریا و تورکیا وەکو بەشێک لە پەکەکە سەیری دەکات.\nجگە لە سوریا، واشنتن و ئەنکەرە لەسەر چەند پرسێکی دیکە ناکۆکن لەوانە پرسی ئەندامێتی فینلاند و سوید لە رێکخراوی بەرگری ناتۆ. تورکیا ئەندامێکی ئەو هاوپەیمانێتییە و دەتوانێت رێگربێت لە زیادکردنی ئەندام بۆی.\nسەرۆکی تورکیا هەڕەشەی هێرشی سەربازی بۆ سەر باکووری سوریا نوێ دەکاتەوە


(ڕەوانەکراوە لە داری گوێز (فیلم)ەوە)\nداری گوێز (بە فارسی: درخت گردو) فیلمی ئیرانی لە دەرھێنانی محەممەد حسێن مەھدەویان سالی ٢٠١٩ گێڕانەوەیەک لە بوردۆمانی کیمیابارانی سەردەشت لە زنجیرە نمایشی فیلمەکانی سی و ھەشتەمین فێستیڤاڵی نێونەتەوەیی فیلمی فەجر نمایش کرا. ئەم فیلمە کە بە پێی ڕووداوێکی ڕاستەقینە داڕێژراوە، بەسەرھاتی کەسێک بە ناوی قادر (بە دەورگێڕانی پەیمان مەعادی) دەگێڕێتەوە کە لە کاتی ھێرش فرۆکە عێراقییەکان لە دەرەوەی شاری سەردەشت بووە و ژن و منداڵەکەی لە گوندا کەوتوونەتە بەر شاڵاوی بۆردومانی کیمیایی. داری گوێز لە شاری بانەی ڕۆژھەڵاتی کوردستان وێنەگرەتنی دیمەنەکانی کراوە.\nمینو شەریفی – مەریەم\n^ "فیلم درخت گردو (1398) | سلام‌سینما". سلام سینما (بە زمانی فارسی). لە ڕێکەوتی 16ی شوباتی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)[بەستەری مردوو]\n^ ""داری گوێز" ھەینی لە کوردستان نمایش دەکرێت". ئاژانسی ھەواڵی مێھر. 4ی شوباتی 2020. لە ڕێکەوتی 16ی شوباتی 2020 ھێنراوە. بەدواداچوون بۆ ڕێکەوت بکە لە: |access-date=, |date= (یارمەتی)[بەستەری مردوو]\n^ "پێشوازی کوردەکان لە "داری گوێز"/ لە سەردەشت نمایش نەکراوە". Mehr mehrnews.com=ئاژانسی ھەواڵی مێھر. 12ی شوباتی 2020. لە ڕێکەوتی 16ی شوباتی 2020 ھێنراوە. بەدواداچوون بۆ ڕێکەوت بکە لە: |access-date=, |date= (یارمەتی)[بەستەری مردوو]\n^ Corporation، Nalia. "میھران مودیری لە فلمی کیمیابارانی سەردەشتدا بەشداریی دەکات". www.nrttv.com. NRT. لە ڕێکەوتی 16ی شوباتی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "یھکھمین گۆڤاری نێودھوڵھتی کۆماری ئیسلامی ئێران لھ ھھرێمی کوردستان". جام کوردی. لە ڕێکەوتی 16ی شوباتی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "ئەکتەری فیلمی کیمیابارنی سەردەشت باشترین خەڵاتی فێستیڤاڵی فەجری مسۆگەر کرد". لە ڕێکەوتی 16ی شوباتی 2020 ھێنراوە. بەدواداچوون بۆ ڕێکەوت بکە لە: |access-date= (یارمەتی)\n^ "کۆتایی فستیڤاڵی فیلمی فەجر بە درەوشانەوەی فیلمێکی کوردی". ڕێوڕەسمی کۆتایی سی و ھەشتەمین فستیڤاڵی نەتەوەیی فیلمی فەجری ئێران. مێھر. 12ی شوباتی 2020. لە ڕێکەوتی 16ی شوباتی 2020 ھێنراوە. بەدواداچوون بۆ ڕێکەوت بکە لە: |access-date=, |date= (یارمەتی)[بەستەری مردوو]\nوەرگیراو لە «https://ckb.wikipedia.org/w/index.php?title=دارەگوێز_(فیلم)&oldid=765793»\nئەم پەڕەیە دواجار لە ٢١:٤٧ی ٢١ی ئازاری ٢٠٢١ نوێ کراوەتەوە.


به‌رواری دابه‌زاندن: 2012-09-08 12:16:22\nسڵاوی خوای گەورە لە جەنابیشت بێت‌و خوا پاداشتت بداتەوە\nنوێژی ئیستیخارە چۆن دەكرێت؟\nزانایان كۆدەنگن لەسەر ئەوەی نوێژی ئیستیخارە سووننەتە، چونكە ئیمامی بوخاری لە جابیر ریوایەتی دەكات، كە ئەم دوعایەكەی دەگێڕایەوە.\nشێوازی نوێژی ئیستیخارە بەم شێوەی خوارەوەیە:\nیەكەم:: دەستنوێژێكی جوان دەشۆیت وەك ئەوەی بۆ نوێژ دەیشۆیت.\nدووەم: نیەتی نوێژی ئیستیخارەت هەبێت.\nسێیەم: دو ركات نوێژ دەكەیت، ئەگەر بتوانیت باشترە لە ركاتی یەكەم سورەتی (قُلْ يَا أَيُّهَا الْكَافِرُونَ) وە لە رەكاتی دووەم سورەتی (قُلْ هُوَ اللَّهُ أَحَدٌ) بخوێنیت.\nچوارەم: دوای دوو ركاتەكان، سەلامی نوێژ دەدەیتەوە.\nپێنجەم: پاشان دەستەكانت بەرز دەكەیتەوە، بە شێوازێك هەست‌و بیرت لەلای دوعا‌و پاڕانەوەكەت بێت.\nشەشەم: لە دوعایەكەتدا یەكەمجار حەمدو سوپاسی خوا دەكەیت‌و، سڵاوات لەسەر پێغەمبەر لێدەدەیت، ئینجا دوعاى ئیستیخارە بكە، كە ئەمە دەقی دوعایەكەیە:\n(اللَّهُمَّ إنِّي أَسْتَخِيرُكَ بِعِلْمِكَ , وَأَسْتَقْدِرُكَ بِقُدْرَتِكَ , وَأَسْأَلُكَ مِنْ فَضْلِكَ الْعَظِيمِ فَإِنَّكَ تَقْدِرُ وَلا أَقْدِرُ , وَتَعْلَمُ وَلا أَعْلَمُ , وَأَنْتَ عَلامُ الْغُيُوبِ , اللَّهُمَّ إنْ كُنْتَ تَعْلَمُ أَنَّ هَذَا الأَمْرَ (لێرەدا ناوی كارەكەت بڵێ) خَيْرٌ لِي فِي دِينِي وَمَعَاشِي وَعَاقِبَةِ أَمْرِي, فَاقْدُرْهُ لِي وَيَسِّرْهُ لِي ثُمَّ بَارِكْ لِي فِيهِ , اللَّهُمَّ وَإِنْ كُنْتَ تَعْلَمُ أَنَّ هَذَا الأَمْرَ (لێرەدا ناوی كارەكەت بڵێ) شَرٌّ لِي فِي دِينِي وَمَعَاشِي وَعَاقِبَةِ أَمْرِي, فَاصْرِفْهُ عَنِّي وَاصْرِفْنِي عَنْهُ وَاقْدُرْ لِي الْخَيْرَ حَيْثُ كَانَ ثُمَّ ارْضِنِي بِهِ).\nحەوتەم: پاشان دووبارە سڵاوات لەسەر پێغەمبەر درودی خوای لەسەر بێت لێبدە‌و كۆتایی بە نوێژەكەت بێنە.\nتێبینی: ئەوەی لە ناو كەوانەكە هەیە، ناوی كارەكەتە، بۆ نموونە دەتەوێت گەشت بكەیت، یان بخوێنیت، یان ژیانی هاوسەری پێك بهێنیت، لەو كاتی ناوی كارەكەت دەهێنیت، بۆ نموونە لەو كاتی دەڵێیت:(شراء هذه السيارة، يان سفري إلى هذا البلد...).\nئەگەر بە عەرەبیش نەت زانی، دوعایەكەت بە كوردی بكە‌و، بڵێ: خوایە پەنات بۆ دەهێنم بە عيلم‌و زانیاریت، بە قودرەت و تواناكەت، خوایە داوای رێنماییت لێ دەكەم، خوایە داوای بەخششی مەزنت دەكەم، بێگومان تۆ خاوەن توانایی‌و من بێ توانام، زانایی‌و من نازانم، خوایە ئاگاداری بە هەموو پەنهانێك، خوایە ئەو كارەی من (ناوی كارەكت دەهێنیت- بۆ نموونە كڕینی ئەم خانووەم) بۆ دین‌و ژیان‌و داهاتووم باشە، خوایە بۆمی رێك خەیت‌و بۆمی ئاسان كەیت‌و پیرۆزی بكە، ئەگەر كارەكەم (ناوی كارەكە دەهێنیتەوە) زیانی تێدایە بۆ ئایین‌و ژیان‌و داهاتووم، خوایە لێمی لابدەیت‌و منیش لە ئەو لابدە‌و، چاكە‌و خێرم بۆ دابنێ‌و لێشم رازی بە.\nژماره‌ی سه‌ردان : 8632215


هاوپەیمانیی سەردەم چاوی لە بردنەوەی بەشێکی دەنگە خۆڵەمێشییەکانە - اخبار العراق\nاخبار العراق » كوردى » هاوپەیمانیی سەردەم چاوی لە بردنەوەی بەشێکی دەنگە خۆڵەمێشییەکانە\nهاوپەیمانیی سەردەم چاوی لە بردنەوەی بەشێکی دەنگە خۆڵەمێشییەکانە\nبۆ هەڵبژاردنی خولی پێنجەمی پەرلەمانی کوردستان، کە بڕیارە لە 30ـی ئەم مانگە بەڕێوەبچێت، 675 بەربژێر کێبڕکێ لەسەر 111 کورسی پەرلەمان دەکەن، کە 100 کورسی گشتی و 11 کورسی پێکهاتەکانن و هاوپەیمانیی سەردەم چاوی لە بردنەوەی بەشێکی دەنگە خۆڵەمێشییەکانە.\nژمارەیەک لیست و هاوپەیمانی رکابەرایەتی لە سەر بەدەستهێنانی کورسییە گشتیەکان دەکەن و، 13 لیستی پێکهاتەکان و 6 بەربژێری ئەرمەنیش کێبڕکێ لە سەر 11 کورسی کۆتای پێکهاتەکان دەکەن، کە 5 کورسیان بۆ کریستیان و 5 کورسیان بۆ تورکمان و کورسییەکەی دیکەش بۆ ئەرمەن تەرخانکراوە.\nبۆ ئەم هەڵبژاردنە، زۆربەی پارت و لایەنە بەشدارەکان بە تەنیا بەشداریانکردووە، بۆیەش کەمترین هاوپەیمانی بۆ هەڵبژاردنی خولی پێنجەمی پەرلەمانی کوردستان پێکهێنراوە.\nهاوپەیمانی سەردەم یەکێک لە هاوپەیمانیێتیەکانە کە لە پارتەکانی “سۆسیالیست دیموکراتی کوردستان، کرێکاران و رەنجدەرانی کوردستان، یەکێتی نەتەوەیی دیموکراتی کوردستان” پێکهاتووە.\nپارتی سۆسیالیست لە هەڵبژاردنی پەرلەمانی 2009ـدا دوو کورسی بەدەستهێنا، بەڵام لە هەڵبژاردنی پەرلەمانی 2013 ئەو دوو کورسییەی بووەوە بە یەک کورسی.\nلە دوو هەڵبژاردنەکانی پێشوودا یەکێتی نەتەوەیی دیموکراتی کوردستان بەشداریکردووە، بەڵام لە هیچکامیاندا بەشی پێویست دەنگی بەدەستنەهێناوە بۆ هەبوونی پەرلەمانتار لە ناو پەرلەمانی کوردستان.\nلە دوایین هەڵبژاردنی پەرلەمانی کوردستاندا، پارتی کرێکاران و رەنجدەرانی کوردستان لەگەڵ پارتی زەحمەتکێشانی کوردستان و چەند کەسایەتییەکی سەربەخۆ بە لیستی ئاراستەی سێیەم بەشداریانکرد و، کورسییەکیان بەدەستهێنا.\nهەرچەندە بەشداربوونی لیستی زیاتر لەم هەڵبژاردنەدا بە بەراورد لەگەڵ هەڵبژاردنەکانی پێشوو رکابەرایەتییەکان بۆ بەدەستهێنانی کورسی پەرلەمانی زیاتر دەکات، بەڵام لیستی سەردەمیش چاوی لەوەیە پێکەوەبوونی هەرسێ پارتە پێکهێنەرەکەی، ئەنجامی باشی هەبێت.\nهاوپەیمانی سەردەم لەنێوان سێ پارتدا دروستکراوە، بۆ هەڵبژاردنی 30ی ئەیلوول 100 بەربژێری هەن، کە 70 بەربژێریان پیاون و 30 بەربژێریشیان ئافرەتن.


سەرۆکی خێڵەکانی لیبیا: داوامان لە لەشکری میسڕ کردووە بێتە ناو لیبیا ئەگەر هێرش کرایە سەر سرت\nسەرۆکی ئەنجومەنی باڵای شێخ و کەسایەتی خێڵەکانی لیبیا دەڵێت داوایان لە میسر کردووە یارمەتیـیان بدات ئەگەر بێت و هێزەکانی حکومەتی ویفاق بە پشتیوانی تورکیا هێرشیان کردە سەر شاری سرت.\nشێخ ساڵح ئەلفاندی ئەمڕۆ پـێنجشەممە لە لێدوانێکی بۆ کەناڵی سکای نیوز عەرەبیـیە گوتی" هەموو خێڵەکان کۆکن لەسەر ئەوەی ئەگەر بێت و تورکەکان هێرش بکەنە سەر سرت ئەوا لەشکری میسڕ بە هەموو توانایەکی دێتە ناو لیبیا و ئێمە پـێشوازی لێدەکەین."\nئەم لێدوانەی شێخ ئەلفاندی پاش ئەوە هات کە ئەمڕۆ لە قاهیرەی پایتەختی میسڕ شاندێکی شێخەکان کە نزیکەی 150 کەس دەبوون لەگەڵ عەبدولفەتاح ئەلسیسی سەرۆکی میسڕ کۆبوونەوە لە ژێر دروشمی "میسڕ و لیبیا، یەک گەل، یەک چارەنووس".\nشاندەکە شەوی چوارشەممە بە فڕۆکەیەک لە شاری بنغازی لیبیاوە گەیشتە قاهیرە، ئەمەش لە کاتێکدا جموجۆڵێکی زۆری لەشکری لە نزیک شاری سرتی ستراتیجی هەیە و شیانی هەیە هێزەکانی حکومەتی ویفاق بە پشتیوانی تورکیا هێرشێکی گەورە بکەنە سەر ئەو شارە.\nڕۆژی دووشەممە مەولود چاوش ئۆغڵو وەزیری دەرەوەی تورکیا گوتی ڕاگەیاندنی ئاگربەست لە لیبیا لە ئێستادا لە قازانجی حکومەتی ویفاقدا نابێت هەتا ئەو کاتەی دەستدەگرێت بەسەر هەردوو فڕۆکەخانەی لەشکری سرت و جفرە.\nپاش ئەم لێدوانەی وەزیری دەرەوەی تورکیا، پەرلەمانی لیبیا کە پشتیوانی لە هێزەکانی جەنەڕاڵ حەفتەر دەکات بەیاننامەیەکی ڕاگەیاند و تیایدا داوای لە میسڕ کرد بێتە ناو شەڕەکەوە ئەگەر بینی مەترسیـیەک بۆ سەر ئاسایشی هەردوو وڵات لە ئارادایە.


لێدوانی بەکارھێنەر:Oliver berhoff - ویکیپیدیا، ئینسایکڵۆپیدیای ئازاد\nلێدوانی بەکارھێنەر:Oliver berhoff\nبەخێرھاتی بۆ ویکیپیدیا Oliver berhoff!\nویکیپیدیا ئینسایکڵۆپیدیایەکی ئازادی ئینتەرنێتییە کە بە دەستی بەشداربووانی خۆبەخشەوە لە سەرانسەری جیھاندا پێکدێت. سەیرکردن، لەبەرگرتنەوە و بەکارھێنانەوەی ناوەرۆکی ویکیپیدیا ئازادە. ویکیپیدیا دەستەی نووسەران یان چاودێرانی تایبەتی نییە و ھەموو کەس لە سەر ئینتەرنێت دەتوانێت دەستکاری و چاودێریی وتارەکانی بکات. ئەم ویکیپیدیایە کە بە شێوەزاری ناوەندی (سۆرانی) لە زمانی کوردی (Central Kurdish Branch) دەنووسرێت، لە ٢٠٠٩ەوە لە ویکیپیدیای کوردیی باکووری (کورمانجی) بە ھۆی چەند کێشەی تەکنیکی و زمانەوانییەوە جیا بووەتەوە و ئێستا ٢٦٬٥٤٥ وتار و ١٢٤ بەشداربووی چالاکی ھەیە.\n-- > kushared (لێدوان) ١٩:٣٥، ٤ی ئایاری ٢٠١٥ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Oliver_berhoff&oldid=453017»\nئەم پەڕەیە دواجار لە ١٩:٣٥ی ٤ی ئایاری ٢٠١٥ نوێ کراوەتەوە.


سەفەر ژاژوكی ئافرەتی روسی دایكە (دلارا) - Hekar.net : Hekar.net\nزیاتر لە 60ساڵ كوردستان بە مەنزلگای هەمیشەی خۆی دەزانی\nلە هەولێری پایتەختی كوردستان بەمەبەستی پرسینەوە لەرەوشی تەندروستیان سەردانی ئافرەتی روسی دایكە دلارا م كرد كە دەكاتە هاوسەری هەڤاڵی بارزانیی نەمر بۆ یەكێتی سۆڤیەتی جاران خوالێخۆشبوو عەبدولرحمان پێرسالی،هیوای چاكبوونەوەم بۆ خواست .\nدایكە دلارا ئافرەتی روسیە كە لە سۆڤیەتی جاران ژیانی هاوسەرگیری لەگەڵ هەڤاڵی بارزانیی نەمر بۆ سۆڤیەتی جاران (عەبدولرحمان پێرسالی) پێكهێناوە.\nدایكە دلارا كوردستان بە مەنزلگای هەمیشەی خۆی دەزانی و چەندین یاد و بیرەوەرییەكانی خۆی لە گەڵ هاوسەری لە سۆڤیەتی جاران و خەباتی بارزانیی نەمرو هەڤاڵەكانی كرد كە لە وڵاتی ئەوان بە ئازادیخوازی ناسراو بوون. كە لە پێناو میللەتی كوردستان پەنایان هێنابووە وڵاتان.\nدایكە دلارا گوتی: ئەمڕۆش سەرۆك بارزانی درێژە پێدەری ڕێبازی باوكیە بۆ ئاشتی و بەرقراری كوردستان.\nلە پەرتووكم بوونیاتنەرانی ئەمڕۆی كوردستان و لاپەڕەكانی ڕۆژنامەی خەبات بیرەوەرییەكانی ئەو ئافرەتە روسیە و خەباتی بنەماڵەی هاوسەری بڵاو بوویتە وە.


وێنەیەك کە له 13 ئازار گیراوە وێرانی له فڕۆکەخانەی کەربەلای عێراق پیشانده‌دات، یەکێك لەو ناوچانەی لەلایەن هێرشە ئاسمانیەکانی ئەمریکاوە کرایە ئامانج دژی کەتائیب حیزبوڵڵای سەربە ئێران، دوای کوژرانی دوو ئەمریکی و بەریتانییەك. [محەمەد سەواف/ئاژانسی فرانس پرێس]\nچەندبارەبووه‌نه‌وه‌ی هێرشه‌كانی ئه‌و میلیشیانه‌ی هاوپەیمانی سوپای پاسدارانی شۆڕشی ئیسلامی ئێرانن بۆسەر ناوچەی سەوز تەنیا رەوایی هەڵمەتەکانی فشاری باڵا ده‌خه‌نه‌ڕوو کە ئەمریکا سەپاندووێتی به‌سه‌ر رژێمی ئێراندا، پسپۆڕان وتیان.\nلە سەرەتای ئابەوە، نزیکەی 40 هێرشی موشەکی بەرژەوەندیەکانی ئەمریکایان لە عێراق کردۆتە ئامانج. دەزگای دژە-تیرۆریزمی هەرێمی کوردستان رایگەیاند كه لە 30 ئەیلول، شەش موشەك لە پارێزگای نەینەواوە نران بە فڕۆکەخانەی هەولێرەوە کە هێزەکانی ئەمریکای لێن.\nدەزگای دژە-تیرۆریزم هێزەکانی حەشدی شەعبی تۆمەتبارکرد بە بەرپرسیارێتی، کە تۆڕێکی میلیشیایه و لایەنەکانی هاوپەیمانی ئێران تێیدا زاڵن.\nلە 28 ئەیلول، چەند موشەکێك لە گوندێکی نزیك بە فڕۆکەخانەی بەغدایان دا، کە هێزەکانی ئەمریکای لێن، پێنج منداڵ و دوو ژنیان کوشت کە سەر بە هەمان خێزان بوون.\nوەزارەتی دەرەوەی ئەمریکا پەنجەی تۆمەتی بۆ میلیشیاکانی سەر بە ئێران راکێشا کە لە عێراق چالاكن و رایگەیاند كه ئەوانه "هەڕەشەیەکی په‌سه‌ندنه‌کراون".\nپسپۆڕی سیاسی و ئەمنی، ئەحمەد حەمدانی بە دیارونای وت هێرشە موشەکیەکان بۆسەر فڕۆکەخانەی بەغدا و ناوچەی سەوز، کە نێردەكانی ئەوروپا و ئەمریكا و بەریتانیایان لێ نیشتەجێن، تەنیا دەکرێت لەلایەن سوپای پاسدارانەوە فەرمانیان پێدرابێت.\nمیلیشیاکانی سەر بە سوپای پاسداران لە عێراق کەتائیب حیزبوڵڵا، حەرەکات نوجەبا و عەسائیب ئەهل حەقیان تێدایە.\nحەمدانی وتی هێرشەکان پشتڕاستی دەکەنەوە بۆ عێراقیەکان کە لەبەردەم هەڕەشەدان بەهۆی خواستی پاسدارانەوە بۆ "کردنی وڵاتەکە بە مەیدانی شەڕی بەوەکالەت".\nوتی بۆ کۆمەڵگەی نێودەوڵەتیش رەوایی هەڵمەتی فشاری باڵای ئەمریکا رووندەکەنەوە، کە مەبەست لێی "قایلکردنی رژێمی ئێرانە بە گۆڕانکاری له كرده‌وه‌كانیدا و راوەستان لە دەستێوەردان لە عێراق، سوریا، یەمەن و لوبناندا".\nوتی کاتی هێرشەکان و سروشتی رێکخراویان "پشتڕاستیدەکەنەوە کە کردەی هەڕەمەکی و بێسەروبەری میلیشیاکان نین، بەڵکو کارێکی بەرنامە و پلان بۆ داڕێژراون لەلایەن سوپای پاسدارانەوە".\nفەرمانڕەوایی یاسا جێگرەوەی نییە\nپسپۆڕی کاروباری سیاسی له عێراق، محەمەد تەمیمی بە دیارونای وت زیانێکی گەورە دەبێت بۆ عێراقیەکان گەر ئەمریکا هەڕەشەکەی جێبەجێبکات بۆ داخستنی باڵیۆزخانەکەی لە بەغدا به‌هۆی هێرشەکانی سەر ناوچەی سەوزه‌وه.\nوتی ئەمە عێراق گۆشەگیردەکات و وتیشی عێراقیەکان چەندین دەرفەتی پشتیوانی مرۆیی، کلتوری، پەروەردەیی و ئابوری لەدەستدەدەن.\nهه‌روه‌ها وتی: "لە هەمووی گرنگتر، هاوپەیمانێك له‌ده‌ستده‌ده‌ن كه هۆکاری سەرەکی بوو بۆ رزگاربوون له رێکخراوی 'دەوڵەتی ئیسلامی' (داعش)" -- هەمووی بەهۆی میلیشیاکانی سەر بە ئێرانەوە.\nوتەبێژی فەرماندەیی ئۆپەراسیۆنە هاوبەشەکان، لیوا تەحسین خەفاجی بە دیارونای وت هێزەکانی عێراق بەردەوامدەبن لە دواکەوتنی ئەوانەی هێرشەکانیان ئەنجامداوە بە موشەکی کاتیوشا و بۆمبی دەستکرد.\nوتی: "هیچ جێگرەوەیەك بۆ ئه‌منییه‌ت، نیزام و فەرمانڕەوایی یاسا نییە."\nمامۆستایه‌كی پەیوەندیە نێودەوڵەتیەکان لە زانکۆی سەلاحەدین، محەمەد ئەعرەجی بە دیارونای وت خۆرهەڵاتی ناوەڕاست رووبەڕووی دۆخێکی نوێی پشێوی دەبێتەوە کە لەلایەن رژێمی ئێران و بیركاره‌كانیه‌وه سازکراوە.\nوتی سزاکانی ئەمریکا بۆسەر رژێمی ئێران بەشێوەیەکی بەرفراوان دەستێوەردانی ئێرانی سنووردارکردووە لە کاروباری وڵاتانی دراوسێ، هەرچەندە خەڵکی ئێران بەشێوەیەکی نەشیاو باجی قورسی كرده‌كانی سوپای پاسداران دەدەن.\n'یاریکردن بە ژیانی ئێرانیەکان'\nنه‌یارێكی ئێران و چالاکوانی سیاسی، موسا ئەفشەر بە دیارونای وت: "خەڵکی ئێران لەئێستادا پرسیار لەخۆیان دەکەن ئاخۆ تا چه‌ند خەڵك دەبێت برسی بێت بەهۆی خەون و خه‌وشه‌كانی رژێمەوە لە وڵاتانی دیکە."\nوتی سوپای پاسداران یاری بە چارەنوسی ملیۆنان ئێرانی دەکات، کە دەناڵێنن بەدەست لەدەستدانی بەردەوامی بەهای دراوی نیشتمانی و لاوازبوونی پێوەرەکانی ژیانیانه‌وه، کە رەنگدانەوەی هەیە لە بەرزبوونەوەی بێوێنەی رێژه‌ی هەژاریدا.\nوتی ژمارەی بێکاران لە ئێران گەیشتۆتە 30 ملیۆن و نزیکەی 40 ملیۆن ئێرانی لەئێستادا لەژێر هێڵی هەژارییەوە دەژین.\nئەفشار وتی هەندێك خێزان ئیستا مانگانە بە کەمتر لە 50 دۆلار دەژین و بەدخۆراکیی منداڵان بەربڵاوە.\nئەمە وایکردووە خەڵك پرسیاربکەن دەربارەی "بڕی ئەو پارەیەی لە موشەکی میلیشیاکاندا خەرجدەکرێت" و دەڵێن بۆچی ئەم پارانە ئاراستەی خەڵكی ئێران ناکرێن.\nموشەکێک فڕۆکەخانەی بەغدا دەکاتە ئامانج لە هێرشێکی دیکەدا بۆسەر هێزەکانی ئەمریکا\nئەمریکا ئەو گروپە چەکدارانەی تۆمەتبارکرد کە لەلایەن ئێرانەوە پشتیوانی دەکرێن به ئەنجامدانی هێرشەکە، كه دواهەمەین هێرشە لە زنجیرە هێرشێکی لەم شێوەیەدا لە تشرینی یەکەمەوە.


گروپێکی کوردی لە ئەڵمانیا کار لەسەر شێوازی شانۆی ئیمپرۆ دەکەن » DidiMn\nسەرەتا / چاوپێکەوتن/ستەیج/شانۆ / گروپێکی کوردی لە ئەڵمانیا کار لەسەر شێوازی شانۆی ئیمپرۆ دەکەن\nدیدی من – سازدانی: ئاراس عەبدولڵا\nگروپی سکێچ، گروپێکی شانۆییی کوردییە و ماوەی نزیکەی ساڵێکە لە وڵاتی ئەڵمانیا دامەزراوە، لە ئێستادا نزیکەی ١٨ ئەندام لە دەوری ئەم گروپە کۆ بوونەتەوە. ئەم گروپە لە بواری شانۆی ئیمپرۆـدا کار دەکەن. ئەم شانۆیە، شێوازێکی تایبەتە و جیاوازیی زۆری هەیە لەگەڵ شیوازەکانی دیکەی شانۆ؛ بەوەی کە لەم شێوازەدا دەق و دەرهێنەر بوونیان نییە و ئەکتەر لەسەر تەختەی شانۆ کردارە شانۆیییەکان دروست دەکات و پێشتر ئامادەکاری بۆ ناکات. لەم گفتوگۆ کورتەدا، دیار عومەر، ئەندامی گروپی سکێچ، دەربارەی چالاکییەکانی گروپەکە و شانۆی ئیمپرۆ، بۆ دیدی من دەدوێت:\nدیدی من: گروپی سکێچ کێن و چۆن کار دەکەن؟\nدیار عومەر: سکێچ گروپێکی شانۆییی ئیمپرۆیییە وماوەی نزیکەی ساڵێکە دامەزراوە، لە ١٨ ئەندام پێک هاتووە، زۆرینەی ئەندامەکان لە وڵاتی ئەڵمانیا دەژین و دوو ئەندامیش لە وڵاتی سوید. تا ئێستا ٤ نماییشمان بە زمانی کوردی پێشکەش کردووە لە شارەکانی دارمشتات، نۆرێنگبێرگ و هانۆڤەر لە وڵاتی ئەڵمانیا، هەروەها شاری خرۆنینگن لە وڵاتی هۆڵەندا. دوو نماییشیشمان بە هاوکاریی گروپە ئەڵمانییەکان و لەگەڵ گروپە ئەڵمانییەکان بە زمانی کوردی و ئەڵمانی پێشکەش کردووە.\nدیدی من: ناساندنێکی شانۆی ئیمپرۆ و هۆکاری هەڵبژاردنی بۆ کاری گروپەکەتان؟\nدیار عومەر: ئەم شێوازە نماییشە لەناو کورد و و رۆژهەڵاتی ناوەڕاستدا زۆر باو نییە، دەشێت ئەمەش هۆکارێک بێت بۆ ئەوەی کە ئێمە ئەم شێوە شانۆیییەمان هەڵبژاردووە. ڕەنگە هەوڵی تاکەکەسی هەبووبێت، بەڵام لە هەرێم وەک گروپ و تیپ نەبووە. لەم نماییشەدا دەق و دەرهێنەر بوونیان نییە، هەموو ڕووداو و چیرۆکەکان لەبەردەمی بینەر دروست دەکرێن و بینەر پێشنیاری بابەتەکان دەکات و ئەکتەرەکانیش لە هەمان کاتدا دەرهێنەر و نووسەریشن. بۆ ئێمەی کورد شێوازێکی نوێیە، بەڵام لە ئەوروپا ساڵانێکە ئەم جۆرە نماییشانە بوونیان هەیە و گروپی پیشەگەر کاری تێدا دەکەن. ئەم گروپەی ئێمە سەرەتایەکە، زۆر لە سەرەتای ئیمپرۆـداین؛ ئیمپرۆ دوو فۆڕمی هەیە، فۆڕمی درێژ و فۆڕمی کورت، هەر دوو فۆڕمەکە پشت بە چەندین یاسای تایبەت بە ئیمپرۆ دەبەستن و لە چوارچێوەی یاریدان.\nدیدی من: کار و چالاکییەکانی گروپی سکێچ چین؟\nدیار عومەر: تا ئێستا یاریی فۆڕمی کورت نماییش دەکەین، لە ئیمپرۆـدا شێوە نماییشێکی دیکەش هەیە کە پێی دەگوترێت شانۆی وەرزشی؛ شانۆی وەرزشی لە نێوان دوو گروپ ئەنجام دەدرێت، بۆ هەر یارییەک خاڵ دادەنرێت و لە کۆتاییدا تێپێک براوە دەبێت. لە بەرواری ١٨\_٦\_٢٠١٦، لە شاری هانۆڤەر لەگەڵ گروپێکی ئەڵمانی بە ناوی هانۆڤەر٩٨، نماییشێکی لەم جۆرەمان دەبێت، دڵنیاین کە دەیدۆڕێنن، چونکە ئەوان چەندین ساڵە خەریکی ئەو ئەزموونانەن. ئەم نماییشە بە زمانی کوردی و ئەڵمانی دەبێت، نابێت کوردەکان ئەڵمانی بزانن و ئەڵمانەکانیش کوردی بزان. هەروەها لە بەرواری ١٩\_ ٦\_٢٠١٦، لە شاری دامشتاد نماییشێک بە زمانی کوردی پێشکەش دەکەین . دواتر لە بەرواری ٤\_٦\_٢٠١٦، لە شاری هانۆڤەر وۆرک شۆپێک ئەنجام دەدەین، کە لەم وۆرک شۆپەدا چەندین ڕاهێنان و یاریی تازە ئەنجام دەدرێت، ئەم وۆرک شۆپە و ئەوانی پێشتریش تەنیا بۆ شارەزابوون و خۆپەروەردەکردنە لە بوارەکە. شانۆی ئیمپرۆ پێویستی بە ئەکتەری ئامادە هەیە، ئەم ئەکتەرانەش دەبێت بە شێوەیەکی تەندروست پەروەردە بکرێن. وۆرک شۆپی ئەم جارە لە لایەن کارۆخ ئەحمەدـەوە سەرپەرشتی دەکرێت. پاشان لە بەرواری ٣٠\_٧\_٢٠١٦، لە شاری بەرلین نماییشێکمان هەیە و لە سەرەتای مانگی ٩ـش لە شاری کۆڵن نماییشێکی دیکەمان هەیە.\nدیدی من: پلانتان نییە لە کوردستان نماییش بکەن؟\nدیار عومەر: سەبارەت بە نماییش لە کوردستان، ئێمە حەز دەکەین ئەم شێوە نماییشە بە کوردستان ئاشنا بکەین، ڕەنگە لە ئاییندە بێینەوە و لەوێ چەندین وۆرک شۆپ بکەینەوە و هەر بە بەشداربوانی وۆک شۆپەکەش نماییش بکەین.\nArasAbdulla, Germany, Impro, Shano,


كەركوك/ دەنگدەرێكی كورد لەكاتی دەنگداندا لە هەڵبژاردنی پێشوتری پەرلەمانی عێراق. فۆتۆ: ئاژانسی میترۆگرافی\nكورد بە ئەگەرێكی زۆرەوە هەر پێنج كورسییەكەی بازنەی یەكی پارێزگای كەركوك بۆ خۆی دەبات ئەگەر بەشێوەیەكی باش مامەڵە لەگەڵ دابەشكردنی دەنگەكانیدا بكات بەسەر كاندیدەكاندا، بەڵام بەپێچەوانەی هەڵبژاردنی رابردو ئەگەرێكی بەهێزە پارتی دیموكراتی كوردستان یان نەوەی نوێ، كورسی پەرلەمانی لەژێر چنگی یەكێتی نیشتیمانی كوردستان دەربهێنن.\nلە بازنەی یەك كە نزیكەی 450 هەزار دەنگدەری تیایەو پشكی شێریان كوردن، نۆ كاندیدی حزب و هاوپەیمانێتی كوردی لەگەڵ زیاتر لە 10 كاندیدی سەربەخۆی كورد كێبڕكێ دەكەن بۆ پێنج كورسی، لەگەڵ دەیان حزب و كاندیدی عەرەبی و توركمانی.\nئەوەش لەكاتێكدایە لە بازنەی دوی كەركوك كە بە ئاڵۆزترین بازنەی پارێزگاكە دادەنرێت كورد چاوی لەوەیە كورسییەك یان لە باشترین حاڵەتدا دو كورسی بۆ خۆی یەكلاییبكاتەوە لە كۆی چوار كورسی لەو بازنەیە. بۆ ئەوەش پێنج كاندیدی حزب و هاوپەیمانێتی كوردی و چەند كاندیدێكی سەربەخۆی كورد لە كێبڕكێدان، هاوشانی دەیان كاندیدی نەتەوەكانی تر.\nپارێزگای كەركوك، بۆ هەڵبژاردنی تشرینی یەكەمی 2021، بەسەر سێ بازنەی هەڵبژاردندا دابەشكراوەو 130 كاندید 56یان سەربەخۆن، كێبڕكێی بەدەستهێنانی 12 كورسی دەكەن.\nپێنج لەو 12 كورسییە بۆ بازنەی یەك تەرخانكراون كە ناوچە كوردنشینەكان دەگرێتەوە، چوار كورسی بۆ بازنەی دو كە قەزای داقوق و بەشێك لە ناوەندی شار دەگرێتەوەو دەنگدەرەكانی تێكەڵەیەكن لە هەرسێ نەتەوە سەرەكییەكەی كەركوك (عەرەب، كوردو توركمان).\nهەرچی بازنەی سێیە، سێ كورسی هەیەو بۆ پێكهاتەی عەرەب یەكلاییبۆتەوە كە قەزای حەویجەو ناحییەكانی رەشاد، مولتەقا، زاب، عەباسی و ریاز دەگرێتەوەو لایەنی كوردی تەنیا نەوەی نوێ كاندیدی لەو بازنەیەدا هەیە.\nشاخەوان عەبدوڵا، کاندیدی پارتی دیموکراتی کوردستان لە بازنەی یەك، پێیوایە ئەم سیستمی هەڵبژاردنە لە كەركوك لە بەرژەوەندی كورد نییە، وتی "دەنگەكانمان وەكو كورد پەرتبوە بەسەر سێ بازنەكەدا، بازنەكان تێكەڵەیەكن لە دەنگدەری نەتەوەكان و بونی سێ بازنەیی وایكردوە لە هەندێك ناوچە وەكو كورد سود لە دەنگەكانمان نەبینین."\nكورد لە هەڵبژاردنی 2018دا ژمارەی كورسییەكانی لە هەشت كورسییەوە بۆ شەش كورسی دابەزاندو ترسی هەیە لە سیستمی نوێی هەڵبژاردندا كە عیراق بەسەر 83 بازنەی هەڵبژاردندا دابەشكراوە، جارێكی تر كورسیییەكانی لە كەركوك كەمبكات.\nبەڵام لەگەڵئەوەشدا شاخەوان عەبدوڵا وتی "كەوتۆتە سەر ئەوەی هەر حزبەو چۆن مامەڵە لەگەڵ كاندیدو دەنگەكانیدا دەكات."\nپارتی لە بازنەی یەك تەنیا یەك كاندیدی هەیە، ئەوەش كاریگەری نابێت بەسەر پەرتكردنی دەنگەكانی خۆی وەكو حزب، بۆیە چاوی لە كورسییەكی ئەو بازنەیەیەو دەیەوێت كورسییەكی بازنەی دوش لەڕێی سیستمی كۆتای ژنانەوە بۆ خۆی مسۆگەر بكات، بۆ ئەوەش تەنیا یەك كاندیدی هەیە.\n"ئێمە وەک پارتی بەوردی و ژیرانە بەشداریمان کردوەو مامەڵەمان لەگەڵ دەنگەكانماندا كردوە، دەمانەوێت دو كورسی ببەین، یەكێك لە بازنەی یەك و ئەوەی تر لە بازنەی دو"، شاخەوان وایوت.\nهاوپەیمانی كوردستان كە لە هەریەكە لە یەكێتیی نیشتیمانیی كوردستان و بزوتنەوەی گۆڕان پێكهاتوە، چاوی لەوەبو هەر پێنج كورسییەكەی بازنەی یەك و كورسییەك یان دو كورسی بازنەی دوەمیش ببات، بەڵام كێشەی ناوخۆی یەكێتی و زۆری كاندیدەكانی وایكردوە ترسی لەدەستدانی شەش كورسییەكەی هەڵبژاردنی رابردوی هەبێت.\nلە بازنەی یەك لە پێنج كورسی پەرلەمانیدا، دەنگەكانی هاوپەیمانی كوردستانی بۆ شەش كاندید دەڕوات، ئەوەش دوای سوربونی ئاڵا تاڵەبانی كاندیدی هاوپەیمانی كوردستان لە بەشداریكردنی لەو هەڵبژاردنەدا، هەرچەندە لەلایەن حزبەكەیەوە دورخراوەتەوەو لەبری ئەو، یەكێتی پشتیوانی دیلان غەفور پەرلەمانتاری یەكێتی و كاندیدی سەربەخۆ دەكات لەو بازنەیە.\n"ئەو پەرتبونەی دەنگەكانی یەكێتی و گۆڕان لەچوارچێوەی هاوپەیمانی كوردستاندا لە بەرژەوەندی كاندیدەكانی پارتی دیموكرات و نەوەی نوێدایە، چونكە ئەوان یەك كاندیدیان هەیەو ئەگەری زۆرە لە رێزبەندی پێنج كاندیدی بازنەكەدا هەر پێنجی لە هاوپەیمانی نەبن، لەوكاتەدا هەمو كورسییەكان بۆ هاوپەیمانی نابن"، لێپرسراوێكی یەكێتی لە دەزگای هەڵبژاردنی ئەو حزبە وای بە (كەركوك ناو) وت.\nئەو لێپرسراوەی یەكێتی، وتی "كێشەی ناوخۆیی یەكێتی وایكردوە لە بازنەیەكی پێنج كورسیدا دەنگەكانمان بەسەر شەش كاندیددا دابەشببن... لەخراپترین حاڵەتدا وەكو هاوپەیمانی كوردستان دو كورسی لەو بازنەیە لەدەستدەدەین و لە باشترین حاڵەتیشدا هەر پێنج كورسییەكە دەبەین."\nبەڵام ئەو جەختیكردەوە لەوەی "هەر چۆنێك بێت هەمو كورسییەكانی بۆ بازنەیە كورد دەبن، لە بازنەی دوش چاومان لەوەیە كورسییەك یان دوان ببەین وەكو كورد."\nمەحمود هاوتا، گەنجێکی دانیشتوی گەڕەكی رەحیماوایە لە كەركوك، وتی "بۆیە دەچم دەنگدەدەم تا بوار بۆ ساختەكاری هەندێك لایەن نەهێڵمەوە، بەڵام پێموانییە کورد لە شارەکە وەک رابردو دەنگبهێنێت، دەمی هەركەسیك دەكەیتەوە دەڵێت دەنگدان سودی چییەو چی لە ژیانی ئێمە دەگۆڕێت."\nئەو وتی، ئەگەر وابێت كورد كورسییەكانی لە كەركوك كەمدەكات.\nبەڵام عەلی محەمەد، لە گەڕەكی شۆڕیجە دادەنیشێت، یەكەم هەڵبژاردنە لە دوای ساڵی 2005ەوە بڕیاریداوە بەشداری هەڵبژاردن نەكات. ئەو وتی"لایەنە کوردییەکان هەمو هەڵبژاردنێك ئەوەیان بە گوێی دەنگداراندا داوە کە دەنگیان پێبدەن خزمەتی شارەکە دەکەن، بەڵام هیچ خزمەتێکی ئەوتۆ بە شارەکە نەکراوە."\nیەكێك لە گەورەترین گرفتەكانی كەركوك لە ئێستادا كەڵەكەبونی خۆڵ و خاشاكە، كەمی خزمەتگوزاری رێگاوبان و بڕی پێدانی كارەبایە.\nشاره‌وانی كه‌ركوك، لە توانایدایە رۆژانە 300 تەن لە خاشاكی ناو شار هەڵبگرێتەوە، لەكاتێكدا هاوڵاتیان رۆژانە نزیكەی هه‌زارو 200 تەن خاشاك فڕێدەدەن.\nعەلی وتی "دەنگدان سودی چی بو بۆ خزمەتگوزاری، بۆ پاراستنی ئاسایشی هاوڵاتیان و زامنكردنی مافە نەتەوەییەكانمان."\nبەڵام چنار چالاك (20 ساڵ)، خوێندكاری زانكۆی كەركوك، وتی "مافێكی یاسایی هەر هاوڵاتییەكە بەشداری هەڵبژاردن بكات... بایكۆت خزمەت بە كەس ناكات، دەنگدان دەبێتە فشار لەسەر ئەو هێزانەی ساڵانێكە هێزی یەكەمن و خزمەت ناكەن تا بەخۆیاندا بچنەوە."\nلەگەڵ ئەو نیگەرانیانەشدا لەسەدا 87 دەنگدەرانی كەركوك كارتی دەنگدانیان وەرگرتۆتەوە، ئەوەش لە زۆر پارێزگای عێراق باشترە.\nهەرسێ نەتەوە سەرەكییەكەی شارەكە نەیانتوانیوە لە چوارچێوەی هاوپەیمانێتییەكی نەتەوەییدا بەشداری ئەم هەڵبژاردنە بكەن و لەناو خۆیاندا گرفتیان هەیە، ئەوەش وایكردوە پێشبینی بۆ دابەشكردنی كورسییەكان بەسەر لایەن و كاندیدەكاندا قورس بێت.\nمحەمەد نەسرەدین، کاندیدی هاوپەیمانی كوردستان لە بازنەی یەك، وتی"دروستکردنی هاوپەیمانی لەنێوان بزوتنەوەی گۆڕان و یەکێتی بۆ دروستکردنی یەکڕیزی لایەنی کوردی بو لە کەرکوک. ئێمە دەمانەوێت لە كەركوك پێگەو سەنگی هەڵبژاردنەکانی پێشوتر لە دەستنەدەین."\nئەو پێشبینی كرد، كورد هەر پێنج كورسیییەكەی بازنەی یەك و لانیكەم دو كورسی بازنەی دو ببات.\n"بەدەستهێنانی کورسی زیاتر مانەوەو پێگەی کورد لە شارەکە مسۆگەر تر دەکات"، محەمەد نەسرەدین وای وت.


جه‌عفه‌ر عه‌زیمزداه ئازاد كرا، نۆره‌ی به‌ندكراوانی سیاسیی دیكه‌یه\nشه‌وی پێنجشه‌ممه ڕێكه‌وتی ١٠ی مانگی پووشپه‌ڕ، كۆماری ئیسلامیی به ناچار له ژێر گوشار و سووربوونی جه‌عفه‌ر عه‌زیمزاده له‌سه‌ر درێژه‌دان به مانگرتن له خواردن و راكێشانی پشتیوانیی به‌ربڵاو له خۆڕاگرییه‌كه‌ی له ناوخۆ و ده‌ره‌وه‌ی وڵات، ناوبراوی ئازاد كرد. جه‌عفه‌ر عه‌زیمزاده خه‌باتكاری جه‌سوور و ئازای بزووتنه‌وه‌ی كرێكاریی و ده‌بیری “ئیتتحادییه ئازادی كرێكارانی ئێران” كه مانگرتن له خواردنه‌كه‌ی سه‌ركه‌وتووانه كۆتایی پێهێنا، له رێگه‌ی حوكمی مه‌ره‌خه‌سی كه ده‌توانێت درێژتریش بكرێته‌وه، گه‌ڕاوه‌ته‌وه بۆ باوه‌شی گه‌رمی چینی كرێكار و بنه‌ماڵه‌كه‌ی. ئه‌م هه‌واڵه شادیی و خۆشییه‌كی كه‌موێنه‌ی چاوه‌ڕاون كراوی لێكه‌وته‌وه.جه‌عفه‌ر له رێكه‌وتی ١٠ی مانی گوڵانی ئه‌مساڵه‌وه مانگرتن له خواردنه‌كه‌ی ده‌ست پێكرد و هه‌تا رێكه‌وتی ١٠ی مانگی پووشپه‌ڕ ئاڵای كه‌مپه‌ینێكی خه‌باتكارانه‌ی به‌ده‌سته‌وه بوو. خواستی سه‌ره‌كیی ئه‌م كه‌مپه‌ینه هه‌ڵگرتنی تۆمه‌تی “پیلانگێڕیی له‌دژی ئه‌منییه‌تی میللی” له سه‌ر په‌روه‌نده‌ی هه‌ڵسووڕاوانی كرێكاریی و مۆعه‌لیمان بوو. له پێوه‌ند له‌گه‌ڵ ئه‌م رووداوه، وه‌بیرهێنانه‌وه‌ی چه‌ند خاڵ پێویسته:\nئه‌م سه‌ركه‌وتنه‌ی ئێستا ته‌نها هه‌نگاوێكه. جه‌عفه‌ر شه‌خسه‌ن له په‌یامێكیشدا كه به‌دوای ئازادكرانی ناردوویه‌تی، جه‌ختی له‌سه‌ر كردووه‌ته‌وه. ناوبراو ده‌ڵێت: سه‌ره‌ڕای ئه‌وه‌یكه كرێكاران، مۆعه‌لیمان، دانشجوویانی خه‌باتكار، رێكخراوه سه‌ربه‌خۆ كرێكارییه‌كان و بزووتنه‌وه‌ی كرێكاریی جیهانیی یارمه‌تییان كردووه، دواكاریی هه‌ڵگرتنی تۆمه‌ته ئه‌منییه‌تییه‌كان له‌سه‌ر چالاكییه سێنفییه‌كانی كرێكارانیان كرده به بزووتنه‌وه‌یه‌كی گه‌وره، به‌ڵام هه‌تا ئه‌و جییه كه هه‌ڵده‌گه‌ڕێته‌وه سه‌ر داخوازییه‌كانی ئه‌م بزووتنه‌وه‌یه، هێشتا كارێكی به‌رچاو بۆ وه‌دیهاتنی ئه‌نجام نه‌دراوه”. ناوبراو له درێژه‌دا وتی كه ئازادكرانی خۆی و چه‌ند كه‌سی دیكه جێی خۆشحاڵی و شادومانییه، به‌ڵام هه‌ر ئێستا ئه‌گه‌ری ئه‌وه هه‌یه كاربه‌ده‌ستان بیانگه‌ڕێننه‌وه بۆ زیندان.\nئه‌گه‌رچی گه‌یشتن به‌م ده‌ستكه‌وتانه هه‌تا ئێستا ته‌نها هه‌نگاوێكی سه‌ره‌تاییه، به‌ڵام هه‌نگاوێكی زۆر گرنگه به ئاراسته‌ی هێنانه‌دی داخوازییه سیاسیی و سێنفییه‌كانی چینی كرێكار. نابێت له‌بیرمان بچێته‌وه كه كۆماری ئیسلامیی بۆ پاراستنی ده‌سه‌ڵاتی دژه مرۆییانه‌ی به‌سه‌ر كۆمه‌ڵگه‌ی ئێراندا، بێجگه له سه‌ركوت ئامڕازێكی دیكه‌ی به ده‌سته‌وه نه‌ماوه. له‌م بارودۆخه‌ی ئێستادا كه ناكامییه‌كانی رژیم زیاتر روون بوونه‌ته‌وه و له‌م دوایانه‌شدا ته‌نانه‌ت كۆنه‌په‌رستێكی وه‌ك “ناتقی نووری”، سه‌رۆكی ده‌فته‌ری بازره‌سی خامه‌نه‌یی، به زمانێكی لاروله‌وێری ئاخۆندانه‌ی ئاماژه‌ی به چه‌ند گۆشه‌یه‌كی ئه‌م ئاسته‌نگییانه كرد، قوورسبوونه‌وه‌ی سه‌ركوت زیاتر له هه‌ركات بۆ مانه‌وه‌ی ڕژیم پێویستییه‌كه‌ی ده‌ركه‌وتووه. وتووشیه‌تی كه لێدوانه‌كه‌ی ئه‌م دواییانه‌ی خامه‌نه‌یی روو له به‌رپرسانی قوه‌ی قه‌زاییه كه “ئینقلابیی” بجۆلێنه‌وه، هه‌ر بۆ ئه‌م مه‌به‌سته‌یه. له‌ڕاستیدا ئه‌و خوازیاری به‌هێزبوونی باسكی سه‌ركوتگه‌رانه‌ی قوه‌ی قه‌زاییه بووه، چوونكه له كه‌وتنه‌وه‌ی ئاگرێكی گه‌وره و به‌سام له بریسكه‌ی ئه‌م خه‌باته‌ی ئێستا ده‌سڵه‌مێته‌وه. ئه‌م سه‌ركه‌وتنه‌ی ئێستامان له‌وه‌ها بارودۆخێكدا به‌ده‌ستهاتووه و گرنگیی مه‌سه‌له‌كه‌ش له‌مه‌دایه.\nداخوازیی سه‌ره‌كیی جه‌عفه‌ر عه‌زیمزاده و ئیسماعیل عه‌بدیی هه‌ڵسووڕاوی خه‌باتی مۆعه‌لیمان، له‌م كه‌مپه‌ینه‌ی ئێستادا تاكه كه‌سیی نه‌بوو. ئه‌وان به‌ر له هه‌ر شتێك داوای هه‌ڵگیرانی تۆمه‌تی پیلانگێڕیی له دژی ئاسایشی نه‌ته‌وه‌یی” له‌سه‌ر په‌روه‌نده‌ی هه‌ڵسووڕاوانی كرێكاریی و مۆعه‌لیمانی كردووه. کاربه‌ده‌ستانی قووه‌ی قه‌زاییه و راگه‌یه‌نه‌ره‌كانی وه‌ك هه‌واڵنێریی ئاژانسیی حكوومه‌تیی ئیلنا، چاوی له‌م خواسته پۆشیوه و ته‌نها گه‌ڕاندنه‌وه‌ی دادڕه‌سیی په‌روه‌نده و به‌هه‌ره‌مه‌ندبوون له مافی مه‌ره‌خه‌سییه‌كی به‌ڕه‌سمییه‌ت ناسیوه كه بكرێ ماوه‌كه‌ی درێژتر بكرێته‌وه.\nهه‌ڵسووڕاوانی بزووتنه‌وه‌ی چینی كرێكار، وه‌كوو خودی جه‌عفه‌ر، له خه‌باتی ئاشكرایان هه‌میشه له‌ئاست ده‌ستبه‌سه‌ر كرانی پێشڕه‌وانی ئه‌م چینه‌دا ناڕه‌زایه‌تییان ده‌ربڕیوه. به‌ڵام ئێستا له‌م هاوسه‌نگییه هێزه‌ی ئێستادا كه ڕژیم توانای ده‌ستبه‌سه‌ر كردنه‌وه‌ی هه‌ڵسووڕاوان له ژێر ناوی تۆمه‌تی هه‌ڵبه‌ستراوی هه‌یه، ده‌بێ له پاڵ ئه‌م خواسته سه‌ره‌كییه‌ی ئاماژه‌ی پێدرا، داخوازیی تاكه كه‌سیی جه‌عفه‌ر و باقی به‌ندكراوه كرێكاریی و سیاسییه‌كانیش بێنه‌دی.\nیه‌كێك له‌وانه گرنگه‌كانی ئه‌م كه‌مپه‌ینه، نومایشدانی چه‌ندینجاره‌ی لاوازیی و زه‌بوونی كۆماری ئیسلامیی له‌م رێگه‌وه‌یه. كاتێك كه دادستانی تاران ڕۆژی ٥ی مانگی پووشپه‌ڕ ئیددیعای كرد كه بۆ جه‌عفه‌ر كارێك ناكات ته‌نانه‌ت ئه‌گه‌ر بشمرێت، له‌ڕاستیدا ژێستێكی بێ پشتیوانه‌ی گرتبوو. به‌ڵام ئه‌م سه‌ركوتانه‌ی ئێستا سه‌لماندی كه زه‌بر وه‌شاندن له‌م رژیمه، زۆر ئاسانتره له‌وه‌یكه ته‌سه‌ور ده‌كرێت.\nداخوازییه سێنفیی و سیاسییه‌كانی بزووتنه‌وه‌ی كرێكاریی فراوانن. هه‌ندێكیان له‌م بارودۆخه‌ی ئێستاشدا دێنه‌دی و ده‌بێ بواری ئه‌وانی دیكه‌ش بڕه‌خسێندرێت. جه‌عفه‌ر له په‌یامه‌كه‌یدا ئاماژه‌ی به هه‌ندێك له‌م خواستانه كرد كه ده‌كرێ به‌مجۆره كورت بكرێنه‌وه. تێكڕای به‌ندكراوه كرێكاریی، سیاسیی و عه‌قیده‌تییه‌كانی وه‌ك بێهنام ئیبراهیم زاده و “محه‌ممه‌د جه‌ڕاحی” ده‌بێ ئازاد بكرێن. كرێكاران، مۆعه‌لیمان و تێكڕای زه‌حمه‌تكێشان ده‌بێ له درێژه‌ی ئه‌م خه‌باته‌ی ئێستادا، بتوانن رێكخراوه و ته‌شه‌كولی سه‌ربه‌خۆی خۆیان پێك بهێنن. ده‌بێ بتوانن خه‌بات و ناڕه‌زایه‌تییه‌كه‌یان رێكبخه‌ن به‌بێ ئه‌وه‌یكه ئه‌م خه‌بات و ئێعتڕازاته مۆرێكی ئه‌منییه‌تییان له‌سه‌ر بدرێت و هه‌ڵسووڕاوه‌كانی تۆمه‌تی ئه‌منییه‌تییان بدرێته پاڵ و به‌ند بكرێن. هه‌قده‌سته‌كان به‌پێی ستاندارده‌كانی ژیانی ئه‌مڕۆكه‌ی مرۆڤه‌كان زیاد بكرێن. له به‌رامبه‌ر كاری یه‌كسان بۆ ژنان و پیاوان، هه‌قده‌ستی یه‌كسان بدرێت. مافی رێكخستنی مانگرتن، كۆبوونه‌وه و رێكخراوه‌ی سه‌ربه‌خۆ، به‌بێ وه‌رگرتنی مۆڵه‌ت و ئیجازه له ده‌وڵه‌ت و كارفه‌رما، به‌ڕه‌سمییه‌ت بناسرێت و داخوازیگه‌لی دیكه‌ی له‌م چه‌شنه.\nهاتنه‌دی ئه‌و داخوازییانه‌ی كه ئێستا بواری هاتنه دییان ره‌خساوه و هه‌روه‌ها ئه‌و داخوازییه سێنفیی و سیاسییانه‌ی كه ده‌بێ بواری هاتنه‌دییان بڕه‌خسێندرێت، به‌شێكن له خه‌بات و كارزارێكی گه‌وره‌تر. كارزار و خه‌باتێك كه جه‌عفه‌ر عه‌زیمزداه له جه‌ره‌گه‌ی زیندان هه‌تا هێنانه‌دی ئامانجی نیهایی چینی كرێكار واته دامه‌زراندنی حكوومه‌تی كرێكاریی و دامه‌زراندنی كۆمه‌ڵگه‌یه‌كی سۆسیالیستیی، ته‌نها یه‌كێك له ئه‌ڵقه‌كانییه‌تی.


هاوپەیمانێتی ئەمنی نێوان یەکێتی ئەوروپا و عێراق: دیبەیتێك لەگەڵ پەرلەمانی ئەوروپا\nراپۆرتی دیبەیتێكی پۆڵەسی لەگەڵ لیژنەی پەرلەمانی ئەوروپا بۆ ئاسایش و بەرگری: شەراكەتی هەمەلایەنە، ریفۆرمی پێشمەرگە، شەڕی داعش، رۆڵی ئەوروپا لە سەقامگیركردن\nستراتیژیەتی ئەمەریکا لە عێراق: دیبەیتی پۆڵەسی لەگەڵ باڵوێز ماثیو تویلەر\nئەمەریکا بەرژەوەندی ستراتیژی درێژخایەنی لەگەڵ عێراق هەیە و كاری هاوبەش لەگەڵ ئەو عیراقیانە دەكات کە دەیانەوێ وڵاتێکی دێموکراتی سەقامگیر و بەهێز دابمەزرێنن”، بە گوتەی باڵوێز تویلەر.\nهەڵسەنگاندنی بارودۆخ و لێکەوتەکانی بڕیاری دادگای فیدراڵی\nدادگای فیدرالی بڕیاریدا هەناردەكردنی نەوتی هەرێم نادەستووریە و كۆنتراكتەكانیش نایاسایین. رێگاچارەكان چین و چۆن دەكرێ هەرێم بە كەمترین زیان لێیدەرچێ؟.\nستراتیژی ئیتالیا لە عێراق: دیبەیتێكی پۆڵەسی لەگەڵ باڵیۆز گریگانتی\n“ئیتالیا هەمیشە لە سەختترین ساتەکاندا پشتگیری عێراقی کردووە”. ووتەی باڵیۆزی ئیتالیا لە عێراق لە دیبه‌یتێکی مێریدا: پوختە و ڕاسپاردەکان.\nسیاسەتی پارتی و یەكێتی لە شەتڕەنجەكەی سەدڕدا\nسەدڕ گراند ماستەرە و یاری بۆ بردنەوە دەكات. سوننەكان لە خوولی یەكەمدا تاكە براوە بوون. لایەنی كوردیش نەخشە گەورەكەیان لەبیر كرد و كەوتنە سیاسەتی یەكلاكردنەوەی دەسەڵاتی ناوخۆیی. هێشتا درەنگ نیە بە براوە لێی دەرچن.\nسەکۆی ئەمساڵ دوای هەڵبژاردنە گشتییەکانی عێراق و پەتای کۆڕۆنا و زنجیرەیەک قەیران لە ڕۆژهەڵاتی ناوەڕاستدا دێت کۆڕەکە ژینگەیەکی نموونەیی بۆ گفتوگۆیەکی کراوە و ڕاشکاوانە و بنیاتنەر دروست کردووە.\nسیاسەتی ئەمەریكا لە عێراق\nپوختەی دیبەیتێكی پۆڵەسیە لە ئینستیتیوتی مێری، بە ئامادەبوونی بژاردەیەك لە داڕێژەرانی سیاسات و پسپۆڕی ئەكادیمی. پێشنیازی پۆڵەسی پێشكەشكراوە بۆ لایەنە پەیوەندیدارەكان.\nپێشگرتن لە پەڕگیریی توندوتیژ\nپتەوكردنی هێزی ناوەكی كۆمەڵگا زۆر گرنگە بۆ پێشگرتن لە پەڕگیریی توندوتیژ. مێری یەكێكە لە 15 سەنتەری جیهانی بۆ ئەنجامدانی پڕۆژەیەكی مەزنی توێژینەوە لەو بوارەدا.\nبڕیاری دادگای فیدرالی و بژاردەكانی هەرێم\nباڵیۆزی ئیتالیا لە عێراق لە دیبه‌یتێکی مێریدا: “ئیتالیا هەمیشە لە سەختترین ساتەکاندا پشتگیری عێراقی کردووە”. پوختە & ڕاسپاردەکان.\nئەمڕۆ، زیاتر لە هەموو كاتێكی پێشتر، حكومەتی هەرێمی کوردستان پێویستی بە هەماهەنگیكردن هەیە لەگەڵ حكومەتی بەغدا. ئێستا كاتێكی گونجاوە بیر لە میكانیزمی گونجاو بكرێتەوە بۆ پتەوكردنی پەیوەندیی نێوانیان و كاری لۆبی هەرێمی کوردستان لە پایتەختدا.\nپوختەی دیبەیتێكی پۆڵەسی مێری سەبارەت بە ئاڵۆزبوونی دۆخی ئەمنی هەرێمی كوردستان، هەڕەشە و مەترسیەكان و رێگاچارەكان\nستراتیژیەتی ئەمەریکا لە عێراق: دیبەیتی پۆڵەسی لەگەڵ باڵیۆز ماثیو تویلەر\nستراتیژیەتی نیشتیمانی عێراق بۆ ڕووبەڕووبوونەوەی پەڕگیری توندوتیژ پێویستی بە پێداچوونەوەیە بۆ ئەوەی دۆخ و پێداویستییە جیاوازەکانی ناوچە و کۆمەڵگەکان لە خۆبگرێت.\nجیاکاری تایەفی لە پۆستە حكومیەكان بووەتە پاڵنەرێكی سەرەكی بۆ ململانێ و شەڕ. ئەگەر بێ چارەسەر بمێنێتەوە، لەوانەیە بگاتە خاڵی نەگەڕانەوە. لەو راپۆرتەدا، دامەزراندنی سەفیرەكان وەك نموونەیەك بۆ كێشە و چارەسەریەكان دیراسەت كراوە\nشاراوە نیە لە عێراقدا سياسەت لەسەر ئاستی تاکە کەسی دەکرێت و ئەمەش لەمەڕ سیاسەتی پەیوەندی هەرێمی کوردستان و بەغدادا بەدەر نیە. پەرەوپێشچون و پەرەوپاشچون لەم پەیوەندیەدا تا ئاستێکی زۆر دروستبووی دینامیەت و ئاستی پەیوەندی و متمانەی نێوان سەرکردەکان بوە. لە مانگی ئایاری ئەمساڵدا، حیزبە سەرەکیەکانی هەرێمی کوردستان رۆڵێکی یەکلاییکەرەوەیان بینی لە دەستنيشانکردنی موستەفا کازمی بۆ […]


04.04.2020 11:54 PM\nهەواڵەكانی ئەمڕۆ، بۆ زۆربەی وڵاتانی جیهان خەمگینكەر و بە ئازار بوون. لە توركیا و بەریتانیا و ئیسپانیا و ئەمریكا، ژمارەی مردن بە ڤایرۆسی كۆرۆنا، ژمارەشكێن بوون.\nژیان-ئاژانسەكان: ئەمڕۆ شەممە 4 نیسان، تووشبوون بە ڤایرۆسی كۆڤید19، لە توركیا بەرزترین رێژەی تۆماركرد و بەپێی میدیا توركییەكان، لە ماوەی 24 كاتژمێری رابردوو، 3 هەزار و 13 كەس بووە. بەمەش رێژەی تووشبووان لەو وڵاتە گەیشتە 23 هەزار و 934 حاڵەت.\nكۆرۆنای نوێ كۆڤید 19، ئیسپانیای بە تەواوی چەماندووەتەوە.\nبەپێی ئامارەكانی وۆڵد میتەر، پێنج هەزار و 537 كەسی دیكە لەئیسپانیا چوونە ریزی ئەوانەی بە ڤایرۆسەكە گیانیان لەدەستداوە و كۆی ژمارەی مردووان بەهۆی ڤایرۆسی كۆرۆناوە بۆ 11 هەزار و 744 كەس بەرزبووەوە.\nئیسپانیا پێش ئیتاڵیا كەوت لە زۆری ژمارەی تووشبووانی كۆرۆنا كە 124 هەزار و 736 كەسن و شەش هەزار و 416 كەس لەوانە لە دۆخێكی ناجێگیردان. تاوەكو ئێستاش 34 هەزار و 219 كەس چاكبوونەتەوە.\nكۆرۆنای نوێ، بەردەوامە لە كۆمەڵكوژكردنی خەڵك و ژمارەی قوربانیانی لە ئاستیكی بەرزدا هێشتووەتەوە.\nبەپێی دوایین ئامارەكان كە میدیاكانی ئیتاڵیا ئەمرۆ بڵاویانكردەوە، ژمارەی مردووانی 24 كاتژمێری رابردوو لە ئیتاڵیا\n681 كەس بووە و بەمەش ژمارەی ئەو كەسانەی تاوەكو ئێستا گیانیان لەدەستداوە، گەیشتە 15 هەزار و 362 كەس. لەو وڵاتە تووشبوون بە ڤایرۆسی كۆرۆنای نوێ، لە 125 هەزار كەس نزیكبووەتەوە و لەو ژمارەیە 20 هەزار و 996 كەس چاكبوونەتەوە.\nلە عێراقیش كۆرۆنا سەرەتای هەفتەی كردە شەممەی ڕەش، دوای ئەوەی وەزارەتی تەندروستی عێراق رایگەیاند، لەماوەی 24 كاتژمێری رابردوو 58 كەسی دیكە تووشی ڤایرۆسی كۆرۆنا بوون. بەمەش ژمارەی تووشبووان لە عێراق و هەرێمی كوردستان گەیشتە 878 كەس.\nئەو هێرشە بەرفراوانەی كۆرۆنای نوێ لە هەموو گۆشەیەكی دنیاوە دەیكاتە سەرخەڵكی جیهان لە كاتێكدایە، هێشتا ناوەندەكانی توێژینەوەی زانستی پزیشكی نەگەیشتوونەتە خاڵێكی دڵنیایی بەخش لە دۆزینەوەی پێكوتەیەك و نوێترین هەواڵ لەوبارەیەوە، ئەو دەرەنجامەیە كە توێژەرە ئوستوراڵییەكان پێیگەشتوون. بەڵام ئەوەش پێویستی بەكاتی زیاتر هەیە بۆ تاقیكردنەوەی پێكوتەكەیان لەسەر مرۆڤ بۆ دڵنیابوون لە لێكەوتەكانی.


كاروخ عوسمان21/11/2020 482 جار بینراوە\n- بۆ ئیدریسی برای گریا\n- بۆ حەمەداغاو فاخیر مێرگەسۆری ھاوخەمی دەربڕی كەچی بەدەستی خۆی یەكەم گوللەی پێوەناون.\n- بۆ فڕەنسۆ حەریری (زڕبرای) گریا كەچی خۆیان تیرۆریان كرد تا خۆی وەك كوڕی مەلا مستەفا ئاشكرا نەكات.\n- بۆ كوژراوانی یەكی شوببات گریا كەچی بۆسەكە بۆ لەكۆڵكردنەوەی ئەوانەبوو كەسەریان گەورە ببوو.\n- بۆ فەرەیدوون جوانڕۆیی گریا كەچی لەبەرامبەر ڕاستكردنەوەی باڵانسی سیروان بارزانی دۆڕاودا تیرۆریان كرد.\n- بۆ فەلەكەددین كاكەیی گریا كەچی دۆستانی شاھێدی لەسەر كوشتنی دەدەن.\n- بۆ جەوھەرنامیق سالم گریا كەچی لەبەرامبەر قینی ساڵی 1996دا كوژرا كە گوتی ھێنانی سوپای عێڕاق ناڕەوایە.


ھەدەپە دێ ب یا كێ بكە قەندیل یان ئوجەلان – Sibehî سبەھی\nھەدەپە دێ ب یا كێ بكە قەندیل یان ئوجەلان\nBergeh Kurdistan On 27/05/2019 / سیاسی\nل سه‌ر داخوازیا عەبدوڵا ئۆجەلان گه‌ره‌ڤێن برچیبوونێ داوی بوون. 2 ێ گولانێ و 22 ێ گولانێ پارێزه‌رێن ئۆجەلان دو جارا چوون ئیمرالی و د گه‌ل ئۆجەلان جڤیان. ئۆجەلان هنده‌ک په‌یام ب ڕێیا پارێزه‌رێن خوه ڕاگەهاندن.\nتێ زانین کو هه‌تا هنده‌ک ده‌زگه‌هێن ده‌وله‌تێ په‌یامێن ئۆجەلان نه‌نرخینن و ئه‌رێ نه‌که‌ن په‌یام نایێن ڕاگەهاندن. یانی ب ئاوایه‌ک دن هه‌موو په‌یامێن کو تێنه ئاشکه‌ره کرن ل گۆر داخوازی په‌ژراندنا ده‌وله‌تێ یه.\nپه‌یاما ئۆجەلان د ده‌ربارێ ڕه‌وشا سوریه دا، بالکێش بوو.\nئۆجەلان دبێژه ، ئه‌گه‌ر ده‌وله‌ت ئمکانا بدە وی، ئه‌و دێ بكاربە پرسا سوریێ ب ئاوایه‌کی چاره‌سه‌ر بکه. هه‌روه‌ها ئۆجەلان دبێژه د چارچۆڤا پاراستنا یه‌کێتیا ئاخا سوریێ دا، دێ مافێ هه‌رکه‌سه‌کی بکه‌ڤه د بن گارانتیا ده‌ستوورێ دا.\nیانی ڤه‌کری ئه‌گه‌ر ترکیا ڕێ بده،  ئۆجەلان دێ ل سوریه وه‌ک کو ترکیێ دخوازه ڕۆله‌کی بله‌یزه. ژ خوه پەیەدێ به‌رسڤا په‌یاما ئۆجەلان دا و پشتگریا ڤێ په‌یامێ کر. لێ د ڤێ ده‌ربارێ دا ئالیێن دن یێن سیاسی ھێشتا ل سه‌ر ڤان گۆتنێن ئۆجەلان چ داخوویانی نه‌دانه و هه‌لوه‌ستا خوه زه‌لال نه‌کرنه.\nپه‌یاما ئۆجەلان یا دویه‌م ژی داخوازیا بداویئانینا گره‌ڤێن برچیبوونێ بوو. پشتی په‌یاما ئۆجەلان هاتی ڕاگەهاندن ب چه‌ند ده‌مژمێران گره‌ڤێن برچیبوونێ خلاس بوون.\nگه‌له‌ک به‌رپرس و پارله‌مه‌نته‌رێن هەدەپێ دبێژن کو چ پێوه‌ندیا هه‌ڤدیتنێن د گه‌ل ئۆجەلان هاتن کرن و بێنه کرن، ب هلبژارتنێن ستەنبولێ ڤە نینە.\nچ بهایێ ئاخاڤتن و داخوویانیێن پارله‌مه‌نته‌رێن هەدەپێ نینە. ژ به‌ر کو ئه‌و نه جهێ بریارێنه و تشتا کو ژ وان را وه‌ک فه‌رمانه‌کیێ بێ گۆتن ئه‌و وێ دکن. نه هه‌وجه‌یه کو هنده‌ک پارله‌مه‌نته‌رێن هەدەپێ که‌سایه‌تیه‌کێ بدن خوه و داخوویانیا بدن. ژ به‌ر کو نه خوه‌دییێ ئیراده‌یا خوه نه. ژ خوه هه‌موویا گۆتیه کو “ ئیرادا مه ئۆجەلانه“ و وان ئه‌ڤ یه‌ک ب كریار و پراكتیكی سەلماندیە. ژ بۆ وێ یا ژ وان ڕا باش بلا بێده‌نگ بن و گوھ بدن کا گه‌لۆ ئۆجەلان چ دبێژه .\nپێوه‌ندیا ڕاکرنا قه‌ده‌غه‌یا ل سه‌ر ئۆجەلان ب هلبژارتنا ستەنبولێ ڤە هه‌یه. دێ ڕۆژێن ل پێشیا مه دا، ئه‌ڤ یه‌ک زه‌لال ببه. ئاکەپ ڤه‌کری ڤێ یه‌کێ دکه کو، هەدەپە ل ستەنبولێ ده‌نگێن خوه نه‌دن به‌ربژێرێ جەهەپێ. ئه‌گه‌ر ل ستەنبولێ هەدەپە پشتگریا ئه‌کره‌م ئیمامۆگلو (بەربژێرێ جەھەپێ) نه‌که ئه‌و سه‌رناکه‌ڤه.\nژ به‌ر کو ئاکەپێ و ئه‌ردۆگان ب ئاوایه‌کی به‌رده‌وامیا ده‌ستهلاتا خوه ب سه‌رکه‌فتنا هلبژارتنا ستەنبولێ ڤه گرێدانه.\nئاکەپ ژ بۆ ل ستەنبولێ سه‌ربکه‌ڤه ، دێ هه‌ر تشته‌کی بکه و كارتێن د ده‌ستێ خوه ده بکار بینه.\nگه‌له‌ک ئالیگرێن پەکەکێ دبێژن کو، ئۆجەلان ژی بێژه، ڤێ جارێ هەدەپە و بنگه‌ها هەدەپێ گوھ ناده که‌سه‌کی، دێ ده‌نگێن خوه وه‌ک 31 ێ ئادارێ ب کار بینن، ئانكو دێ دەنگ ب بەربژێرێ جەھەپێ بدە.\nبلا که‌سه‌ک خوه نه‌خاپینه. ئیرادا پەکەکێ ل قه‌ندیل و ل ئیمرالیه. ئێدی ئاشكەرا دبە کو دێ پێڤاژۆیه‌ک نوو د سیاسه‌تا پەکەکێ دا ده‌ست پێ بکه. گه‌لۆ دێ هەدەپە و بنگه‌هێ پەکەکێ گوھ بدن قه‌ندیل یان ئیمرالی؟ ژ هر پێده دو ناوه‌ندێن بریارا پککێ چێدبن.\nده‌مرتاش د هه‌ڤپه‌یڤینه‌کا خوه دا دبێژه، ئه‌گه‌ر ده‌وله‌ت ئمکانێ بده ئۆجەلان ، دێ ئه‌و گه‌له‌ک تشتێن باش بکه. لێ به‌هسا خوه ناکه ، گه‌لۆ پشتی ئۆجەلان ده‌ردکه‌ڤه پیاسا سیاسی دێ مه‌سیرێ ده‌مرتاش چبه؟\nگه‌له‌ک ڤه‌کری، ئاکەپ ل سه‌ر ئۆجەلان دله‌یزه و موخاله‌فه‌تا ئاکەپێ ژی؛ جەهەپە و چه‌پێن ترکان ژی ل سه‌ر ده‌مرتاش دله‌یزن.\nگه‌له‌ک پرس هه‌نه کو به‌رسڤا وان نایێ دایین. لێ د 30 ێ گولانێ دا تەیب ئه‌ردۆگان ل پارله‌مه‌نتۆیا ترکیێ دێ ئاخاڤتنه‌کێ دکه. نها چاڤێ هه‌رکه‌سه‌کی ل ڤێ ئاخاڤتنێیه. دێ ئه‌ردۆگان به‌حسا هنده‌ک ڕه‌فۆرمان بکه. هینگێ هه‌لوه‌ستا هەدەپێ ژی دیار دبه. ئانكو دێ هه‌لوه‌ستا خوه د ده‌ربارێ هلبژارنا ستەنبولێ دا جاردن بێژن. کا وێ وه‌ک کو گۆتن، دێ 31 ئادارێ ده چ کرن جاردن وێ بکن، یان ژی ل سه‌ر داخوازیا ئۆجەلان هه‌لوه‌سته‌ک نوو دیار بکن.\nب زمانه‌ک دن دێ هەدەپە ل سه‌ر هه‌لوه‌ستا خوه ب بریاربه، یان ژی دێ تفا خوه بالیسه.


به‌ڕێوه چوونی پێشانگای فستیڤاڵی ڕۆژنامەگەری کوردی له هه‌رێمی کوردستان - Mehr News Agency\n30 tîrmehê 2018 - 15:34\nNews Code 20642\nبه ڕاپۆرتی ئاژانسی مێهر، جه‌لال قه‌لعه‌شاخانی، ئه‌مڕۆ یه‌کشه‌مه له کۆبوونه‌وه‌ی لێژنه‌ی به‌ڕێوه‌به‌ری خانه‌ی ڕۆژنامه‌گه‌ری پارێزگای کوردستان وتی: ئه‌مساڵ هه‌وڵ ده‌درێت بێجگه له سنه له شاره‌کانی دیکه‌ش ڕێوڕه‌سمی ڕۆژی ڕۆژنامه‌گه‌ری به‌ڕێوه ببه‌ین.\nئه‌و زیادی کرد: هه‌واڵنێره‌کانی شاره‌کان کێشه‌ی زۆریان هه‌یه وه‌ک ئه‌ندام بوون له خانه‌ی ڕۆژنامه‌گه‌ری و پشتیوانی کردن لێیان که ده‌بێت لێژنه‌ی به‌ڕێوه‌به‌ری خانه‌ی ڕۆژنامه‌گه‌ری پارێزگاکه ئاوڕ له‌م کێشانه بداته‌وه. چاوه‌ڕوان ده‌که‌ین که ئه‌مساڵ به‌رنامه‌ی ڕۆژی ڕۆژنامه‌گه‌ری به دوور له بابه‌ته بێ بایه‌خه‌کان به‌ڕێوه بچێت.\nبه‌ڕێوه‌به‌ری ئیداره‌ی گشتی فه‌رهه‌نگ و ئیرشادی کوردستان وتی: یه‌که‌مین خولی فستیڤاڵی ڕۆژنامه‌گه‌ری کوردی به‌ڕێوه ده‌چێت و بودجه‌ی پێویستیش بۆ ئه‌م فستیڤاڵه دابین کراوه و له داهاتوویه‌کی نزیک ده‌چێته بواری جێبه‌جێ کردنه‌وه.\nقه‌لعه‌شاخانی ئاماژه‌ی دا: به‌شی فستیڤاڵی ڕۆژنامه‌گه‌ری کوردی به میوانداری سنه و به‌شی پێشانگاییه‌که‌یشی له نیوه‌ی دووهه‌می ساڵ له هه‌رێمی کوردستان به‌ڕێوه ده‌چێت.\nئه‌و زیادی کرد: به ئه‌و به‌رنامانه‌ی ئه‌نجام بووه ئه‌م فستیڤاڵه که خوله‌کانی داهاتووی هه‌وڵ ده‌درێت له ئاستی نێونه‌ته‌وه‌یی به‌رێوه بچێت و هه‌موو مێدیا کوردییه‌کان به‌شداری تێدا بکه‌ن.\nئه‌م به‌رپرسه کورده له کۆتایدا جه‌ختی کرد که کاری ڕۆژنامه‌گه‌ری ده‌بێت به زانست و ئه‌زمونی و بوێری و دیقه‌ته‌وه ئه‌نجام بێت، ئه‌مانه‌ش تایبه‌تمه‌ندی هه‌موو ڕۆژنامه‌نووسه دیاره‌کانی جیهانه.


شەرێ ئوکراینا و رووسیایێ و هەلوستا هندەک کوردان – Sibehî سبەھی\nشەرێ ئوکراینا و رووسیایێ و هەلوستا هندەک کوردان\nBergeh Kurdistan On 05/03/2022 / سیاسی\nب فه‌رمانا سه‌رۆکێ ڕووسیایێ ڤلادمیر پوتن ئێریشا ڕووسیایێ ل سه‌ر ئوکراینایێ به‌رده‌وامه. شه‌ر ڕۆژ ب ڕۆژ دژوارتر دبه، گوند و باژار وێران و کاڤل دن، خەلک بەر ب چارەنڤیسەک تاری و نەدیار بەر ب جهێن ئارام ڤە دەرڤن. خەلکێ سڤیل، زارۆک و ژن و کال و پیرەمێر رۆژانە یان دهێن کوشتن یان ژی کۆچبەر و دەربەدەر دبن. ڕۆژانه هەر وەلاتەک داخوویانیێن جودا و زانیاریێن جودا ل سەر زیانێن شەر ددن.\nئه‌ڤە شه‌ره و خه‌لکه‌ک تێت کوشتن، ئاڤاهی دهەرفن، باژار وێران دبن ب سه‌دان هه‌زاران ئینسان، ژن، زارۆک دەست ژ مالێن خوه به‌رددن و به‌رێ خوه ددن وه‌لاتێن جیران. خه‌لک ژ بۆ ژیانێ ل به‌رخوه ددە. شه‌ر کاراساتا هه‌ری مه‌زنه د دیرۆکا مرۆڤاتیێ دا.\nبه‌رپرسێن وه‌لاتان ل گۆر به‌رژه‌وه‌ندیێن وه‌لاتێن خوه داخوویانیان ددن، رووسیا ته‌هدیدا شه‌ره‌ک نووکله‌ری دکه. ئانکو ئیحتمالا کو شه‌رێ سێیه‌م یێ جیهانێ بقەومە د رۆژه‌ڤێ دا یه. ئه‌گه‌ر شه‌رێ سێیه‌م یێ جیهانی بقەومە هینگێ ئه‌ڤ جیهانا کو ئه‌م لێ دژین تێکدچه، جیهانه‌ک نوو تێ دامه‌زراندن.\nگه‌له‌ک که‌س، سیاسه‌تمه‌دار، ره‌وشه‌نبیر، ئالیێن سیاسی و که‌ساتیێن ناسکری د ده‌ربارا ڤی شه‌ری دا دیتنێن خوه دبێژن و هه‌لوه‌ستا خوه ددن دیار کرن. هنده‌ک کەس و ئالی پشتا رووسایێ و هنده‌ک ژی ئالیێ ئوکرانیا دگرن. لێ د راستیا خوه دا سه‌ده‌مێ ڤان هه‌لوه‌ستان ناهێتە زانین. ئه‌م وه‌ک کورد پێدڤیە باندۆرا ڤی شه‌ری ل سه‌ر وه‌لاتێ خوه بنرخینن و هه‌لوه‌ستا خوه د ڤی واری دا دیار بکن.\nگه‌له‌ک که‌سێن کو هێشتا خوه کۆمونیست دبینن پشتگریا ئێریشا رووسیایێ دکن و دبێژن کو، ڕووسیا تشته‌ک ڕاست دکه و ل سەر حەقە. یا هه‌ری بالکێش ئه‌وه کو، د ده‌ما خوه دا هنده‌ک ژ وان کۆمونیستان ل دژی کوردان ژی پشتگریا سۆڤیه‌تێ دکر، پێدڤیە کورده‌ک نشتمانپه‌روه‌ر نه‌به دیلێ ئیدیۆلۆژیان.\nبه‌ری هه‌ر تشته‌کی چو مافێ رووسیایێ نینە کو، ئێریشه‌ک ب ڤی ئاوایی ببه سه‌ر ئوکراینایێ. مادەم ئوکراینا وه‌لاته‌ک سه‌ربخوه‌یه، ئه‌و چەوا بخوازن دێ وەسا نەخشەیێ سیاسه‌تا خوه دانن و وه‌لاتێ خوه بڕێڤه ببن. ژ بۆ ڤێ یه‌کێ رووسیا نه خوه‌دی مافه ئێریشێ ئوکراینایێ بکه و ببه سه‌ده‌مێ کاراساته‌ک مرۆڤی. ئوکراینا ل به‌ر خوه دده و وه‌لاتێ خوه دپارێزه. رووسیا دخوازه ئوکرانیایێ داگیر بکه، ئه‌و ژی ل به‌رخوه ددن. یه‌ک ئێریش دکه و یه‌ک ژی خوه دپارێزه. ڤێجا نه حه‌وجه‌یە مرۆڤ بوویه‌رێن یه‌کتیا سۆڤیه‌تێ ل گۆرا خوه بنرخینه و پشتگریا ئێریشا رووسیایێ بکه.\nژ ئالیه‌ک دن ڤه دو هه‌رێمێن کو ل ئاخا ئوکراینایێ دا هەنه، دخوازن سه‌ربخوه ببن. رووسیا ژی سه‌رخوه‌بونا ڤان هه‌ردو ده‌ڤه‌ران ناسکر. ڕاسته پرانیا نشته‌جیێن هه‌رێمێن لوهانسک و دۆنه‌تسک رووسن. ئه‌ڤ خه‌لک که‌نگێ هاتیە ڤان هەرێمان و لێ ئاکنجی بوونە نە گه‌له‌ک گرنگه. ژ بەر کو تێ زانین کو د ده‌ما سۆڤیه‌تێ دا، تایبه‌تی سه‌رده‌ما ستالین دا، ب سه‌دان هه‌زاران خه‌لک ژ جهو وارێن وان ده‌رخستنه و ل ده‌ڤه‌رێن جودا ب جهکرنە. هه‌روه‌ها ل گه‌له‌ک هه‌رێمان ژی رووس ب جهکرنه. ئه‌ڤ ڕاستیه‌که. ب دەهان هه‌زاران کورد ژی ل سه‌ر ئاخا وان راکرن و رێکرن هه‌رێمێن جودا. لێ ئیرۆ خه‌لکێ هه‌رێما لوهانسک و دۆنه‌تسک بخوازن چاره‌نڤیسا خوه دیار بکن ئه‌ڤ مافێ وانه.\nرووسیا ب چو ئارمانجێ پشتگریا وان بکه بلا بکه، ئه‌ڤ ڕاستیا هه‌یی ناگوهه‌ره. کورت و کورمانجی د ڤی شه‌ری دا رووسیا دخوازه وه‌لاته‌کی داگیر بکه و ئه‌و وه‌لات ژی د بن رێبه‌ریا سه‌رۆکێ خوه دا ل دژی ئێریشێن رووسیایێ ل به‌رخوه دده. ڤێجا کی پشتگریا کێ بکه که‌یفا خوه یه. ژ خوه پشتگریا مه کوردا ژ گۆتارێ وێڤه‌تر ناچه.\nژ بۆنا بدیماهیکهاتنا شه‌ر، شاندەیێن رووسا و ئوکراینایێ هه‌ڤدبینن، ژ ئالیه‌ک دن تشتا هه‌ری ئه‌رێنی ئه‌وه کو، رێیێن دپلۆماتیک ڤه‌کرینه و نه‌خه‌تمینه. مرۆڤ هێڤی دکه کو، ئه‌نجاما ڤی شه‌ری و ئارمانجا ئالیێن شه‌ر دکن چبه بلا به، لێ ڕۆژه‌ک زووتر بسه‌کنه و جاردن کاراسه‌ته‌ک مرۆڤی روو نه‌ده، یا ژ روودایی ژی مەزنتر نه‌به.


پن كۆد ئاگاداریه‌كان JCC نرخی سه‌وزه و میوه نرخی دراو زێر و خۆراك سه‌ره‌كی هه‌واڵ هاتوچۆی سلێمانی..شوێنی دانانی كامێراكانی سزادانی خێرای ئاشكراكرد پارێزگای سلێمانی 2017-04-18 بەرێوەبەرایەتی هاتوچۆی سلێمانی شوێنی دانانی كامێراكانی هاتوچۆی لە سنووری پارێزگای سلێمانی ئاشكرادەكات.\nبەڕێوەبەرایەتی هاتوچۆی سلێمانی لە ڕێگەی (ترافیك ئێف ئێم سلێمانی)–یەوە لەتۆڕی كۆمەڵایەتی فیسبووك، شوێنی كامێراكانی هاتوچۆ لەسنوری پارێزگای سلێمانی دەخاتەڕوو، كە لەم شوێنانە دادەنرێت. هاتوچۆی سلێمانی ئاماژەی بەوەكردووە، كە دەبێت شۆفێران ئاگاداربن، جێگۆڕكێ بەشوێنی كامێراكان دەكرێت لەسەرجەم شەقام و ڕێگەكانی شاری سلێمانی و دەوروبەریدا. شوێنی كامێراكانی هاتوچۆ لەسنوری پارێزگای سلێمانی.... شاری سلێمانی: نزیك پردی قالاوا. قەزای چەمچەماڵ: لەنزیك وێستگەی كارەبای چەمچەماڵ. دەڤەری گەرمیان: كەلار- ڕزگاری، كەلار- گردەگۆزینە، كەلار-بەردەسور، كفری-ناحیەی سەرقەڵا. قەزای دوكان: سەر ڕێگەی پیرەمەگرون-دوكان. قەزای كۆیە: كۆیە-دوكان، كۆیە-ئاغجەلەر شۆفێران ئاگاداربن، جێگۆڕكێ بەشوێنی كامێراكان دەكرێت لەسەرجەم شەقام و رێگەكانی شاری سلێمانی و دەوروبەریدا. ئه‌م بابه‌ته 292 جار بینراوه  هه‌واڵی زیاتر سیمینارێك سه‌باره‌ت به ڕۆڵی ئایتی له پارێزگای سلێمانی به‌ڕێوه چوو پارێزگار پێشوازیكرد لە كونسوڵی ئێران لیژنەی باڵای چارەسەركردنی كێشە كشتوكاڵییەكان كۆبووەوە هه‌واڵه‌كان


كێشەی پاككەرەوەكانی سلێمانی چارەسەركرا - تۆڕی میدیایی خەڵک\nشارەوانی سلێمانی ڕایگەیاند، كێشەی كۆمپانیاكانی پاككەرەوە چارەسەركرا.\nسەردەشت ڕەفیق وتەبێژی شارەوانی سلێمانی لەكۆنفڕانسێكی ڕۆژنامەوانیدا ڕایگەیاند، كێشەی كۆمپانیاكانی پاككەرەوە چارەسەركرا و دەست بەكاركردن دەكەنەوە.\nئاماژەی بەئەوەشدا، هەر ئەمڕۆ لەڕێگەی وەزارەتی شارەوانی و گەشتوگوزار و پارێزگاوە كێشەكە چارەسەركراوە.\nئەمە لەكاتێكدایە، ئەمڕۆ سێ شەممە كرێكارانی كۆمپانیاكانی پاكردنەوەی ناوشاری سلێمانی بەهۆی وەرنەگرتنی موچەكانیان بایكۆتی كاركردنیان ڕاگەیاند.\nئەركی پاككردنەوەی ناو شاری سلێمانی دراوە بە سێ كۆمپانیا، كە هەریەكێكیان دەوروبەری 250 كرێكاریان هەیە.\nدانا عیسا، نوێنەری كۆمپانیای شكار، كە یەكێكە لەو كۆمپانیایانە بە (خەڵك)ی ڕاگەیاند، لەسەری ساڵەوە بەتەندەری نوێ كاردەكەن، لەو كاتەشەوە حكومەتی هەرێم هیچ بڕە پارەیەكی بۆ خەرجنەكردوون.\nزیاتر ڕوونیكردەوە، ئەم سێ مانگە لەسەر ئەركی كۆمپانیاكان خۆیان كاری پاككردنەوەیان كردووە و كرێی دوو مانگ كاركردنی كرێكارەكانیان داوە، بەڵام چیتر توانایان نییە و پێویستە حكومەتی هەرێم ئەو بودجەیەی پێویستە بۆیان دابینبكات.\nئاماژەی بەئەوەشدا، لەدوێنێ ئێوارەوە كە كارەكانیان تەواوكرد، بڕیاریاندا چیتر كارنەكەن، چونكە كرێكاریش بەبێ موچە كارناكات.\nوتیشی:داواكارییەكانیان بەرزكردۆتەوە بۆ شارەوانی سلێمانی، ئەوانیش لەسەرهێڵن لەگەڵ وەزارەتی شارەوانی و گەشتوگوزار و لایەنە بەرپرسەكان، بۆئەوەی چارەسەری ئەم كێشەیە بكەن”.\nدەشڵێت”ئێمە 285 كرێكارمان هەیە، كۆمپانیاكانی دیكەش بەهەمانشێوە ڕێژەیەك كرێكاریان هەیە و هەریەكەیان پێویستیان بەموچەیە”.\nڕۆژانە و بەردەوام لەلایەن كۆمپانیاكانی پاككردنەوەوە خۆڵ و پیسی لەشاری سلێمانی كۆدەكرێتەوە و لەتانجەرۆ ڕۆدەكرێت، لەئەگەری وەستانی كاری ئەم كۆمپانیایانە خۆڵ و پیسییەكی زۆر لەناو شار كۆدەبێتەوە و كاریگەری خراپی بۆ تەندروستی و پیسبوونی ژینگە دەبێت.


وێنەیەكی دزەپێكراوی ئایفۆن 13\nبڕیارە سبەی كۆمپانیای ئەپڵ دواهەمین بەرهەمی خۆی لە مۆبایل و ئایپاد ئاشكرابكات.\nكۆمپانیاكە چەندین گۆڕانكاری بەسەر ئایفۆن 13دا هێناوە كە دیارترینیان توانای یادگە (میمۆری)یەكەیەتی.\nمینگ چی كۆ، شیكەرەوەی ناسراو، ڕۆژێك پێش خستنەڕووی جۆرە نوێیەكەی ئایفۆن، هەندێك زانیاری و تایبەتمەندی بەرهەمەكەی خستەڕوو و دەڵێت، یادگەی مۆبایلەكانی ئایفۆن 13 پرۆ و ئایفۆن 13 پرۆماكس دەگاتە یەك تێرابایت، وەك ئەوەی سایتی (The Verge) بڵاویكردوەتەوە.\nهەروەك ئایفۆن 13 و ئایفۆن 13 مینی یادگەكەیان دەگاتە 128 گێگابایت، 256 و 512 گێگابایت. چیتر بژاردەی 64 گێگابایت بەردەست نابێت.\nكۆ، ئاماژەی بەوەشكرد ئەپڵ AirPods 3 لە نمایشەكەی سبەی دەخاتەڕوو، هاوكات لەگەڵ بەردەست بوونی AirPods 2.\nدزەپێكردن و دەنگۆكانی پێشوو دەربارەی جۆر و شێوازی ئایفۆن 13 ئاماژەیان بەوەكرد كە چوار جۆری بەهەمان قەبارەی مۆدیلەكانی ساڵی ڕابردووی دەبێت، سەرەڕای ئەوەی مۆبایلە نوێیەكە خاوەن كامێرایەكی تایبەتمەند باشتر دەبێت لەڕووی وێنەی ڤیدیۆیی و وێنەگرتنی شەو و زوومی ئاست بەرز.\nژمارەیەك دەریای داپۆشراو لەسەر هەسارەی مەریخ دۆزرانەوە\nگەردوونناسانی ئیتاڵیا ئاشكرای دەكەن، ژمارەیەك دەریای داپۆشراو لەسەر هەسارەی مەریخ دۆزراونەتەوە و زانیاریی سەرنجڕاكێش لەبارەیانەوە دەخەنەڕوو. بەگوێرەی ئەو…\nریچارد برانسۆن ملیاردێری بەریتانی، گەشتێكی چەند خولەكیی بۆ بۆشایی ئاسمان ئەنجامدا. ماوەیەكە بیرۆكە و كەڵكەڵەی گەشتوگوزار بۆ بۆشایی…


بۆچی كاتێك ده‌بینه به‌رپرس ده‌گۆڕێین؟\n:: PM:09:01:11/09/2019 \nده‌یان چیرۆكی كه‌سایه‌تیی مێژووییمان بیستووه، چۆن دوای ئه‌وه‌ی چوونه‌ته ده‌سه‌ڵاته‌وه، به‌ته‌واوی هه‌ڵوێست و ڕه‌فتاره‌كانیان گۆڕاوه. زانایانی كۆمه‌ڵناس و زانایانی ده‌روونناس هه‌وڵیان داوه هۆكاری ئه‌و گۆرانكارییه ڕیشه‌یییه بزانن كه دروست ده‌بێ و زۆر جار به شێوه‌یه‌كی دوور له به‌ها ئه‌خلاقییه‌كانی پێشتر بڕوایان پێ بووه، هه‌ڵسوكه‌وت ده‌كه‌ن!\nئه‌وێ چ باسه و چی ڕوو ده‌دات، وا ئه‌وه‌ی ده‌چێ ده‌گۆڕێ و وه‌ك خۆی نامێنێته‌وه! زانایان ده‌ڵێن، ئه‌ی بۆ به شێوه‌یه‌كی تر پرسیاره‌كه نه‌كه‌ین، ئایا ده‌سه‌ڵات كه‌سه‌كان ده‌گۆڕێ، یان ناخی ڕاستیی كه‌سه‌كان پیشان ده‌دات، خۆیان پێشتر ئه‌و مرۆڤه باش و چاكه نه‌بوون، به‌ڵام ده‌رفه‌تیان نه‌بووه، ئێسته به كه‌مترین ده‌رفه‌ت گۆڕاون! ئه‌ی ئه‌وه نییه، خه‌ڵكانێكیش هه‌یه، له ده‌سه‌ڵاتی به‌رزدان و وه‌ك خۆیان ماونه‌ته‌وه!\nسالم قه‌موودی له كتێبی "سایكۆلۆجیای ده‌سه‌ڵات"ـدا ده‌ڵێت: "هه‌موو ده‌سه‌ڵاتێك ڕوویه‌كی ئاشكرا و ڕوویه‌كی شاراوه‌ی هه‌یه. ئایدۆلۆجیا ڕووه ئاشكراكه‌یه و سایكۆلۆجیا ڕووه شاراوه‌كه‌یه‌تی."\nدوای ئه‌م دێڕانه‌ی سه‌ره‌وه وه‌ك پێشه‌كی، با ورده‌ورده بێینه ناو ئه‌و هۆكارانه‌ی پسپۆڕان دۆزیویانه‌ته‌وه.\nزانایانی ده‌روونناسی پێیان وایه، توانایی ده‌سه‌ڵات به‌سه‌ر خه‌ڵكیدا له‌و شتانه‌ی كه تایبه‌ته به‌وان، ڕێگریكردن یان پاڵنانیان بۆ كۆمه‌ڵێ كاری دیاریكراو، پاره، بوونی هه‌ندێ تایبه‌تمه‌ندیی كه له كه‌سی ئاساییدا نین، ئه‌و كه‌سه وا لێ ناكات بتوانێ ئازاری ئه‌وه بدات كه ده‌یه‌وێ، به‌ڵكوو ته‌نیا وای لێ ده‌كات ئازاری ئه‌وه بدات كه ده‌سه‌ڵاته‌كه‌ی به‌سه‌ریدایه. ڕێك ئه‌مه‌ش نهێنیی ده‌سه‌ڵاته. واته، وه‌زیری ته‌ندروستی، كه‌سێكی باش بێت یان خراپ، ته‌نیا ده‌توانێ به‌سه‌ر پزیشك و كارمه‌ندانی وه‌زاره‌ته‌كه‌یدا ئه‌و كه‌سێتییه‌ی بسه‌پێنێ، ئه‌گه‌رچی حه‌ز بكات به‌سه‌ر كه‌سێكی دیكه‌دا بیكات كه كارمه‌ندی وه‌زاره‌تی پلاندانانه.\nزیاد له پێویست متمانه‌به‌خۆبوون، هه‌ڵه‌شه‌یی و خێرا بڕیاردان، حه‌زی شێتانه‌ی خۆبه‌زلزانین، چه‌ند تایبه‌تمه‌ندییه‌كن ئه‌و كه‌سانه‌ی پێ ده‌ناسرێنه‌وه كه ده‌چنه ده‌سه‌ڵات و به شێوه‌یه‌كی زانستیش له‌سه‌ریان گفتوگۆی ڕژد كراوه و له‌پێش هه‌مووشیانه‌وه "نیكۆلۆ مه‌یكاڤێلی" سیاسی و فه‌یله‌سووفی ئیتاڵی باسی كردووه. هه‌روه‌ها له كتێبی "سایكۆلۆجیای جه‌ماوه‌ر"ـدا، گۆستاڤ لۆبۆن بنه‌ماكانی پێوه‌ندی تاكه‌كان و تاكی ناو ده‌سه‌ڵاتی له زۆربه‌ی سیسته‌مه‌كاندا ڕوون كردووه‌ته‌وه.\nگریكه كۆنه‌كان زوو هه‌وڵیان دا بۆیان ده‌ربكه‌وێ، بۆچی ئه‌وه‌ی ده‌چێته سه‌ر كورسیی ده‌سه‌ڵات، تووشیی هه‌ڵه‌شه‌یی و تووڕه‌بوون و شیزۆفینیا ده‌بێ! هه‌ڵبه‌ت وه‌ڵامه‌كه‌ی ئه‌وان لۆژیكی نییه، ئاخر پێیان وایه، ئه‌وه سزای خواوه‌نده به‌سه‌ر خه‌ڵكییه‌وه، چونكه كاره‌كانیان به جوانی به‌ڕێوه نابه‌ن. ئه‌وه‌ی جێی سه‌رنجه، هه‌موو ئایینه‌كانیش سوودیان له‌م جۆره بیركردنه‌وه‌یه كردووه و چه‌ندان ده‌قیان هه‌یه كه باسی سزای خوایی ده‌كات به‌سه‌ر گه‌لانه‌وه له‌ڕێی ناردنی سه‌ركرده و ده‌سه‌ڵاتداری خراپه‌وه.\nله تاقیكردنه‌وه‌یه‌كدا كه زانایانی دانیماركی له‌سه‌ر چه‌ند كه‌سێك كردبوویان، كۆمه‌ڵی پرسیاریان سه‌باره‌ت به وه‌رگرتنی ده‌سه‌ڵا و سیاسه‌ت لێ كردبوون. هه‌ندێك له‌و كه‌سانه داوایان لێ كردبوون ماوه‌ی چه‌ند سه‌عاتێك نان نه‌خۆن بۆ ئه‌وه‌ی كاتی تاقیكردنه‌وه‌كه برسی بن، هه‌ندێكیشیان ئاسایی بوون. ئه‌وه‌ی بۆیان ده‌ركه‌وت سه‌رسووڕهێنه‌ر بوو! ئه‌وانه‌ی به برسێتی به‌شداری تاقیكردنه‌وه‌كه‌یان كردووه، له وه‌ڵامه‌كانیاندا داوای یه‌كسانی و مافی هه‌ژار و دابه‌شكردنی دادپه‌روه‌رییانه‌ی سامانیان ده‌كرد، ئه‌وانی دیكه كه تێر بوون، كه‌مترین سۆز له وه‌ڵامه‌كانیاندا هه‌بوو. ئه‌مه‌ش ڕێك په‌نده كورده‌وارییه‌كه پشتڕاست ده‌كاته‌وه: "تێر ئاگای له برسی نییه."\nجیا له‌م تاقیكردنه‌وه‌یه، زۆربه‌ی توێژینه‌وه ده‌روونییه‌كان له‌سه‌ر ئه‌وه كۆكن، ده‌سه‌ڵات له توانایدا نییه به شێوه‌یه‌كی سۆزداری مامه‌ڵه له‌گه‌ڵ خه‌ڵكیدا بكات، بۆیه كاتێك ئه‌و گوته زۆر دووباره‌یه‌یان لێ ده‌بیسترێ: "ئێمه له هه‌سته‌كانتان تێ ده‌گه‌ین" به ته‌واوی جێی گومانه، چونكه زۆرینه‌ی ده‌سه‌ڵاتدار، له‌ڕووی ده‌روونییه‌وه ناتوانێ له هه‌سته‌كانی خه‌ڵكی ئاسایی تێ بگات، ئاخر ئه‌وه‌ی له‌سه‌ر ئه‌وانه، تێگه‌یشتن نییه له هه‌ستی خه‌ڵكی، به‌ڵكوو جێبه‌جێكردنی كۆمه‌ڵێ یاسا و ڕێنمایی و بنه‌مایه بۆ به‌ڕێوه‌بردنی ئه‌و ده‌سه‌ڵاته‌ی هه‌یانه و پێویسته لێی لا نه‌ده‌ن، بۆیه هه‌رگیز ئه‌وان به‌و پێوه‌رانه مامه‌ڵه ناكه‌ن كه تۆی هاووڵاتی یان تۆی كارمه‌ند و فه‌رمانبه‌ر ده‌ته‌وێ پێی بزانێ. له ڕووی ده‌روونییه‌وه، به‌م خه‌سڵه‌ته‌ی به‌رپرسان ده‌گوترێ: "كوێریی سۆزداری" یان "كوێریی كۆمه‌ڵایه‌تی"، زۆر جار كاریگه‌ری ئه‌مه به‌سه‌ر ناو ماڵ و خێزانه‌كه‌شییه‌وه ده‌رده‌كه‌وێ و ده‌بینی كه‌سه‌كه ته‌نیا له‌ڕووی پێداویستی و خه‌رجییه‌وه ئاگای له منداڵه‌كانییه‌تی، ناتوانێ ڕووه سۆزه‌كه ببه‌خشێ، چونكه تێیدا خاڵ بووه‌ته‌وه.\nئه‌و كه‌سه‌ی له ده‌سه‌ڵاته، سه‌رسامی ده‌نگ و ڕای خۆی ده‌بێ، به‌شێوه‌یه‌ك چیتر وه‌ك جاران گوێ له ڕای خه‌ڵكیی ناگرێ و تووشی په‌تایه‌ك ده‌بێ كه ئیتر هه‌ر ئه‌وه‌ی پێ ڕاسته كه خۆی ده‌یڵێ. بۆ نموونه له كۆبوونه‌وه‌یه‌كدا، ئه‌گه‌ر زۆرینه‌ش ڕایه‌كیان هه‌بێ، له بۆچوونه‌كه‌ی خۆیدا به‌ته‌نیاش بێت، ئه‌و هه‌ر ئه‌وانه‌ی خۆی په‌سه‌ند ده‌كات. ئه‌م وێنه نه‌رێییه، ڕێك پێچه‌وانه‌ی وێنه‌یه‌كی نه‌رێیی دیكه‌یه كه پێی ده‌گوترێ "وێنه‌ی جه‌ماوه‌ر" گۆستاڤ لۆبۆن ده‌ڵێ: مرۆڤ له‌ناو جه‌ماوه‌ردا، هه‌موو تاكه‌كان ده‌بنه یه‌ك ڕۆح و یه‌ك ئامانج و یه‌ك سۆز، پێكه‌وه ده‌نگ به‌رز ده‌كه‌نه‌وه و هاوار ده‌كه‌ن، ئه‌مه‌ش تا ئێره خراپ نییه، خراپییه‌كه‌ی له‌وه‌دایه، ئیدی كه‌سه‌كان له‌ناو ئه‌و قه‌ره‌باڵغییه‌دا كه پێی ده‌گوترێ جه‌ماوه‌ر، تاكێتیی خۆیان له‌ده‌ست ده‌ده‌ن و بیریان ده‌چێ بیر بكه‌نه‌وه، چونكه هه‌موویان پێكه‌وه یه‌ك بیركردنه‌وه‌یان به‌ره‌و یه‌ك ئامانج هه‌یه. بۆ نموونه جه‌ماوه‌ری دوو یانه له یارییه‌كدا، وه‌ك بڵێی له یه‌ك جه‌سته‌دا بن، به‌رانبه‌ر جه‌ماوه‌ری یانه‌كه‌ی تر كه ئه‌وانیش له یه‌ك جه‌سته‌دا، هاوار به‌سه‌ر یه‌كتریدا ده‌كه‌ن. نموونه‌كه ئه‌وه‌یه: ده‌سه‌ڵاتدار وا ده‌زانێ هه‌ر خۆی بیر ده‌كاته‌وه، مرۆڤ له‌ناو جه‌ماوه‌ردا هه‌ر بیر ناكاته‌وه.\nئایا ئه‌مانه‌ی باسی ده‌كه‌ین، خه‌تای ده‌سه‌ڵاته مرۆڤه‌كان ده‌گۆڕێ؟ میشێل ئۆباما، هاوسه‌ری باراك ئۆباما سه‌رۆكی پێشووی ئه‌مه‌ریكا ده‌ڵێ: "ده‌سه‌ڵات كه‌س ناگۆڕێ، ته‌نیا شاراوه‌كانت ئاشكرا ده‌كات" لای زۆرێك له زانایان، ئه‌مه گوته‌یه‌كی زۆر زانستی و لۆژیكی و ڕاسته. یه‌كه‌م كاریگه‌ریی ده‌سه‌ڵات ئه‌وه‌یه، له‌وانی دی ده‌مانپارێزێ؛ له به‌ركه‌وتن و كاریگه‌ری، ئه‌مه‌ش وا ده‌كات قووڵایی خۆمان بێنێته ده‌ره‌وه و ڕا و بۆچوونه‌كانی خۆمان به‌بێ بارگاوی به‌وی تر ئاشكرا بكه‌ین. ئه‌مه‌ش وا ده‌كات گۆڕانكاری له هه‌ڵوێسته‌كانمان دروست بكات كه خۆی له ڕاستیدا گۆڕانكاری نییه، به‌ڵكوو لاچوونی هه‌موو ئه‌و بارگاوییانه‌یه كه پێشتر پێوه‌مان بووه. تاكی ده‌سه‌ڵاتدار، به‌هۆی ئه‌و ده‌سه‌ڵاته‌ی هه‌یه‌تی، متمانه‌ی ته‌واوی به‌خۆی هه‌یه و خۆی به ناچار نازانێ به هیچ شتێكه‌وه بارگاوی بێت، ئه‌وه‌ی پێشتر نه‌یبوو، متمانه بوو.\nله توێژینه‌وه‌یه‌كدا كه ساڵی 2014 بڵاو كراوه‌ته‌وه ئاشكرای ده‌كات، هه‌ستكردن به هێز، كاریگه‌ری له‌سه‌ر مێشك و پێوه‌ندییه‌كانی به خه‌ڵًكییه‌وه ده‌كات. سیسته‌مێك له خانه‌كانی مێشكدا هه‌یه پێی ده‌گوترێ "ئاوێنه‌ی خانه ده‌مارییه‌كان"، به‌رپرسه له هه‌ڵسوكه‌وتمان به‌رانبه‌ر به خه‌ڵكی و نواندنی سۆزه له‌گه‌ڵیاندا. ئه‌م سیسته‌مه به شێوه‌یه‌ك له شێوه‌كان گاریگه‌ری ئه‌و كۆمه‌ڵه‌ی به‌سه‌ره‌وه‌یه كه تێیدایه و ده‌یه‌وێ لاسایی بكاته‌وه، بۆیه پێی ده‌گوترێ ئاوێنه. بۆ كه‌سێك پێش ئه‌وه‌ی بچێته سه‌ر ته‌ختی ده‌سه‌ڵاته‌وه، له‌ناو كۆمه‌ڵێكی ڕۆشنبیردا بووه، سه‌یری ماڵه‌كه‌ی بكه، پڕی كردووه له كتێب، چونكه كاریگه‌ری كۆمه‌ڵه‌كه به‌سه‌ر یه‌كترییه‌وه وای خواستووه. دوای ئه‌وه‌ی ده‌سه‌ڵاتی وه‌رگرتووه، به‌پێی ئه‌و گرنگییانه‌ی كۆمه‌ڵه نوێیه‌كه‌ی چووه‌ته ناوی، هه‌ر له نه‌ستییه‌وه به‌سه‌رییه‌وه دیاره. ئا لێره‌وه بۆمان ده‌رده‌كه‌وێ، بۆچی نوخبه‌ی سیاسی هه‌میشه له‌گه‌ڵ كۆمه‌ڵگه جیاوازن و ناتوانن ئاوێته‌ی یه‌كتری بن. چیتر كاریگه‌ریی هه‌ڵسوكه‌وت و گوته‌ی خه‌ڵكی به‌سه‌ر سیاسییه‌وه نابینی، ئه‌وه بۆیه ڕۆژانه ڕه‌خنه‌ی توند و ڕه‌نگه جنێویشیان پێ بدرێ، زۆر به‌لایانه‌وه ئاسایییه، به‌ڵام ڕۆشنبیرێك كه به‌شێكه له خه‌ڵكی، ناتوانێ به‌رگه‌ی ڕه‌خنه‌یه‌كی توند بگرێ و هه‌ڵده‌چێ.\nخۆویستی كه تایبه‌تمه‌ندییه‌كی خه‌ڵكی ده‌سه‌ڵاتداره، هێشتا زانایان له‌سه‌ر ئه‌وه كۆك نین، ئه‌وه ده‌سه‌ڵاته تووشی كردووه یان ئاشكراكردنی ناخی مرۆڤه‌كان خۆیانه! هه‌ندێك له پسپۆڕان هه‌وڵیان داوه له ڕێگه‌ی تاقیكردنه‌وه‌یه‌كه‌وه بیسه‌لمێنن، هه‌رگیز ده‌سه‌ڵات كه‌سه‌كان ناگۆڕێ، به‌ڵكوو ناخیان ئاشكرا ده‌كات، جیا له‌و به‌ڵگه‌یه‌ی كه له به‌رانبه‌ردا چه‌ندان نموونه‌ش هه‌یه كه خه‌ڵكانێكی به‌رپرس ده‌بینین، هێشتا پابه‌ندن به بنه‌ما كۆمه‌ڵایه‌تییه‌كان و به‌شێكن له خه‌ڵكی.\nتاقیكردنه‌وه‌كه‌یان بریتی بوو له دۆزینه‌وه خاسییه‌تی خۆپه‌رستی كه به تایبه‌تمه‌ندییه‌كی ده‌سه‌ڵاتدار ده‌بینرێ. هه‌ندێك به‌ڕێوه‌به‌ریان خسته ژێر چاودێریی خۆیانه‌وه، له‌گه‌ڵ هه‌ندێك گیراو كه به تۆمه‌تی گه‌نده‌ڵی و بابه‌تی پاره‌وه گیراون و زه‌نگینن. ده‌ركه‌وت، ئه‌و خویستی و لووتبه‌رزییه‌ی ناو گیراوه‌كان زۆر زیاتر بوو له به‌ڕێوه‌به‌ره‌كان، به‌مه‌ش بۆیان سه‌لما، هه‌رگیز ده‌سه‌ڵات كه‌سه‌كان ناگۆڕێ، به‌ڵكوو وه‌ك میشێل ئۆباما گوتی: "ده‌سه‌ڵات كه‌س ناگۆڕێ، ته‌نیا شاراوه‌كانت ئاشكرا ده‌كات."\nسۆكفینده‌ر ئۆبیهی، زانای ده‌مار له زانكۆی ماكماستر ده‌ڵێ: "ده‌سه‌ڵات بریتییه له گۆڕانی ڕیشه‌یی كاری مێشك"، له توێژینه‌وه‌یه‌كیشدا كه خۆی ئه‌نجامی داوه بۆی ده‌ركه‌وتووه، ده‌سه‌ڵاتدار توانای هه‌ستكردنی به به‌رانبه‌ر كه‌م ده‌بێته‌وه.\nله‌و تاقیكردنه‌وانه‌ی بۆ جیاوازیی هه‌ڵسوكه‌وتی كه‌سانی به‌رپرس و كه‌سانی ئاسایی كراون، زۆر شتی دیكه‌یش ڕوون بووه‌ته‌وه، بۆ نموونه، ئه‌وانه‌ی كه له ده‌سه‌ڵاتن، بۆ ئه‌وه‌ی بڕیار بده‌ن، به كه‌مترین زانیاری و خێراترین كات، بڕیاره‌كانیان ده‌ده‌ن، به‌ڵام خه‌ڵكی ئاسایی هه‌وڵ ده‌ده‌ن كاتێكی زۆرتری بۆ ته‌رخان بكه‌ن تا زۆرترین زانیاری له‌سه‌ر كۆ بكه‌نه‌وه.\nكاریگه‌ریی ده‌سه‌ڵات به‌سه‌ر مێشكه‌وه، هه‌مان كاریگه‌ریی كۆكایینی هه‌یه، چونكه ڕێژه‌ی تستۆستیرۆن له پیاوان و ژناندا زیاد ده‌كات و ده‌بێته هۆی به‌رزبوونه‌وه‌ی ئاستی دۆپامین له مێشكدا. ئه‌مه‌ش وا ده‌كات، مرۆڤ هه‌ستی ئارامگرتن له‌ده‌ست بدات و زیاتر تووڕه بێت.


تێکۆشەرێکی دێموکرات ماڵاوایی لە ژیان کرد\n17:11 - 6 رەشەمه 2719\nپێشمەرگەیەکی دەروەستی حیزبی دێموکراتی کوردستانی ئێران پاش نێزیک بە ٣ دەیە خەبات و تێکۆشانی بێ پسانەوە ماڵاوایی لە ژیان کرد و سەنگەری خەباتی بۆ هاوخەباتانی بەجێهێشت.\nسەرلەبەیانیی ڕۆژی سێشەممە، ٦ی ڕەشەمە، هاوڕێی تێکۆشەر، کاک "حوسێن ستەمدیدە"، پێشمەرگەی دەروەست و دێرینی حیزبی دێموکراتی کوردستانی ئێران، پاش چەند ساڵ ململانێ لەگەڵ نەخۆشی، سەرەنجام کۆچی دوایی کرد.\nهاوڕێی شەهید، "حوسێن ستەمدیدە"، کوڕی عەلی، لەدایکبووی ساڵی ١٣٤٣ لە شاری سەقز بوو.\nناوبراو پلەکانی خوێندنی تا ٢ی دواناوەندی بەسەرکەوتووییەوە تەواو کرد و پاش هەست کردن بە زوڵم و زۆری داگیرکەر و بینینی چەوساوەیی گەلەکەی لە ساڵی ١٣٧٤ی هەتاویدا پەیوەست بە ڕیزەکانی خەباتی پێشمەرگانە لە حیزبی دێموکراتدا بوو و چەکی بەرگری لە گەل و نیشتمانەکەی لە شان کرد.\n"کاک حوسێن"، لە ماوەی تەمەنی پڕ لە شانازی پێشمەرگانەیدا کۆمەڵێک ئەرک و بەرپرسایەتیی گرینگی وە ئەستۆ گرت و بە باشترین شێوە ئەرکەکانی ڕاپەڕاند.\nئەو ئەرک و کارانەی کە "هاوڕێ حوسێن"، بە شانازییەوە تێیپەڕاند بریتی بوون لە: ساڵی ٧٤ تا ٧٦ ی هەتاوی وەک پێشمەرگە لە مەڵبەندی ٢ کاری کردووە؛ ساڵی ٧٦ لەسەر داوای کۆمیسیۆنی ماڵی وەک شۆفێر کاری پێ ئەسپێردراوە و تا پاییزی ٧٧ لەوێ کاری کردووە؛ ساڵی ٧٧ وەک شۆفێری کۆمیسیۆنی ڕادیۆ کاری کردووە؛ بەهاری ٧٩ وەک مەئموورییەتی خەدەمات بۆ ماوەی ٦ مانگ چووەتە نەخۆشخانەی حیزب؛ زستانی ٧٧ دەورەی سەرەتایی سیاسی بینیوە؛ زستانی ٧٩ لە ناوەندی ١ کاروباری پێئەسپێردراوی ڕاپەڕاندووە؛ ساڵی ٨٠ وەک جێگری دەستە دیاری کراوە و تا بەهاری ساڵی ٨١ لەم ئەرکەیدا بەردەوام بووە؛ بەهاری ٨١ لە سەر داوای کۆمیسیۆنی ڕادیۆ نەقڵی ئەوێ کراوەتەوە.\n"کاک حوسێن"، هاوینی ساڵی ٨١ پلەی تەشکیلاتیی دەرەجە ٤ی پێدراوە و تا ئەو چرکەیەی کە گیانی لەدەست دا وەک پێشمەرگەیەکی دەروەست و دڵسۆز و کادرێکی لێوەشاوەی حیزبی خزمەتی بە گەل و نەتەوەکەی کرد و ڕێبازی شەهیدان و گیانبازان ڕێبازی بوو.\nحیزبی دێموکراتی کوردستانی ئێران سەرەخۆشی لە بنەماڵە، خزم و کەسوکاری ناوبراو و هەموو هاوسەنگەرانی دەکات و خۆی بە هاوبەشی خەمیان دەزانێت.


دژ بە پڕوپاگەندەی داعش دوو فیلم بڵاو دەکرێتەوە - Radio Sweden Kurdish - رادیۆی سوید Radyoya Swêdê | Sveriges Radio\nMona Sahlin, Fotograf\tHenrik Montgomery/TT\nدژ بە پڕوپاگەندەی داعش دوو فیلم بڵاو دەکرێتەوە\nوەڵامی پڕوپاگەندەکانی داعش دەدرێتەوە\nبڵاو کرایه‌وه onsdag 16 mars 2016 kl 13.36\nکۆمەڵەی ئیسلامی لە گەڕەکی یارڤا لە ستۆکهۆلم دوو فیلمی بەرهەم هێناوە تا لاوان لە پڕوپاگەندەی ئیسلامی تووندڕەو دوور بخاتەوە.\nئەمە بەشێکی گرنگ لە هەوڵەکان بۆ بەرەنگاربوونەوەی تووندرەویی ڕادیکالی، ڕێکخەری نەتەوەیی دژ بە تووندوتیژی، مۆنا سالین دەڵێت.\nباوەڕ ناکەم لاوێکی موسوڵمان کە خۆی ئامادە کردووە یاخود بیر لەوە دەکاتەوە بچیتە نێو ڕیزەکانی ڕێکخراو تووندڕەوی ئیسلامی ناسراو بە داعش، گوێ لە من بگرێت، ژنێک بە پانتۆڵێکی کابۆ و جووتێک پووتەوە. مۆنا سالین دەلێت بەلام دڵنیام هەر ئەو لاوانە باشتر گوێ لە هاوتەمەنەکانیان دەگرن.\nساڵین هەروەها دەڵێت ئەوەشی کە گەڕەکی یارڤا ئەم فیلمانەی بەرهەم هێناوە وا دەکات کە جەماوەڕیکی زیاتری هەبێت و کاریگەریی لەسەر لاوان دادەنێت.\nئیبراهیم بورالە بەرپرسی کۆمەڵەی ئیسلامییە لە یارڤا دەڵیت هیوادارم ئەو دوو فیلمە دەنگدانەوەی لە گفتوگۆ گشتییەکاندا هەبێت.\nگرنگە هەموو بیرۆکە و ڕیگەکان تاقی بکرێنەوە، بیرۆکەی ئەم دوو فیلمەمان لە بەریتانیاوە وەرگرتووە، لەو فیلمانەدا بەسەرهات و چیرۆکی پێچەوانەی پروپاگەندەکانی ئیسلامی تووندڕەو باس کراوە. بورالە دەڵێت ئێستاش ئێمە نموونە سویدییەکەی ئەو فیلمانەمان بەرهەم هێناوە و هیوادارین ببێتە مایەی باس و خواس.\nیەکێکیش لەو دوو فیلمە ئامانجی ئەو لاوانەیە کە مەترسی ئەوەیان لێدەکرێت پەیوەندی بە هیزە تووندرەوەکانی داعشەوە بکەن، هەر لاوان خۆشیان ڕۆڵەکان دەگێڕن. فیلمی دووەمیان بۆ ژنانە و ژنانیش بەرهەمیان هێناوە. عایشە عەبدیسەلام یەکێکە لەو کەسانەی لە بەرهەمهێنانی فیلمی دووەمدا تایبەت بە ژنان بەشدار بووە.\nئێمە لەو فیلمانەدا باسی ڕاستییەکان و ژیانی نێو داعش دەکەین، ئەو چیرۆکانەشمان لە کەسانێکەوە وەرگرتووە کە خۆیان بەسەفەر چوونەتە نێو ئەو ناوچانە، هەروەها لەو هەواڵانەوە کە باس کە ناوچەکانی ژێر دەستی داعش دەکەن. هیوادارین عائیشە دەڵێت ئەو فیلمانە کاریگەری لەسەر لاوان ژنان دابنێت و نەچنە نێو ڕیزەکانی داعش.\nڕێکخەری نەتەوەیی دژ بە تووندوتیژی، مۆنا سالین دەڵێت هیوادارین ئەو فیلمانە بە تایبەت لە ڕێی تۆرەکۆمەڵایەتییەکانەوە بڵاو ببنەوە دژ بەو پڕوپاگەندانەی داعش کە لە ڕێی ئینتەرنێتەوە زۆر بەربڵاون. سالین دەڵێت ئەوەی لە دەستمدا بێت دەیکەم تا ئەو فیلمانە کە دژە پەیامی هێزە تووندڕەوەکانە بگاتە زۆرترین خەڵک.\nئەو فیلمانە لە گەڵ هەموو وتارێکمدا نمایش دەکەم، هەروەها باسیان دەکەم، هیوارادرم بتوانم لە هەموو ئەو تۆرە ئینتەرنێتییانەدا بلاویان بکەمەوە کە خۆم تێیاندا چالاکم.\nجێی باسە ئەو دوو فیلمە تا ئێستا لە گەڕەکی چڕبیانیی ڕینکەبی لە ستۆکهۆلم نیشان دراون.


مەیزوو ئێم ٦ نمایشکرا، خوێنەری تایبەتمەندییەکانی بن! – کەی ئای تی ئێن\nئەندرۆید 20, ئه‌یلول 2017\nهەروەک پێشتر دیاری کرابوو ئەمڕۆ مەیزوو ئێم ٦ بە فەرمی نمایش کرا.\nمۆبایلەکە چیپێکی مێدیاتێک MT6750ـی لەسەرە و ٨ ناوکە بەخێرایی ١.٥ گێگاهێرتز وە خاوەنی ڕوونمایەکە بە فراوانی ٧٢٠ پێکسڵ و قەبارەی ٥.٢ ئینج، ڕامی مۆبایلەکە بە دوو هەڵبژاردە بەردەستە ٢گب یان ٣گب، لەکاتێکدا بیرگەی مۆبایلەکە ١٦گب و ٣٢گب.\nمەیزوو ئێم ٦ خاوەنی کامێڕایەکی ١٣مێگاپێکسڵە لە ڕووی دواوەی وە کامێرایەکی ٨ مێگاپێکسڵە لە ڕووی پێشەوەی.\nکۆمپانیا ڕووکارە تایبەتییەکەی خۆی لەسەر داناوە کە ناسراو بە فلایمی ٦ کە بنیاتنراوە لەسەر ئەندرۆید ٧ و خاوەنی پاتریەکە بە فراوانی ٣٠٧٠ میلی ئەمپێر/کاتژمێر، مۆبایلەکە ٨.٣ ملم ئەستوورە و کێشەکەی ١٤٣ گرامە.\nهەستەوەری پەنجەمۆر لەسەر دووگمەی ماڵەوە جێگیر کراوە توانای کردنەوە و ناسینەوەی پەنجەمۆرەکەی هەیە لەماوەی ٠.٢ چرکەدا، هەروەها مۆبایلەکە بەردەستە بە ڕەنگەکانی شین، زێڕین، ڕەشی مات و شین.\nنرخی مۆبایلەکە لە ١٠٥ دۆلاری ئەمریکیەوە دەست پێدەکات، لە ٢٥ی ئەم مانگە دەست بە فرۆشتنی دەکرێت و ئێستا خۆتۆمارکردن بۆ کڕینی پێشوەختە کراوەتەوە، هیچ زانیاریەک بەردەست نییە کەی لە دەرەوەی چین بڵاودەبێتەوە.\nتاگەکان مەیزوو مۆبایلی نوێ


یۆڤانتۆس بەتەمایه "ئەمرە جان" لەگەڵ یاریزانێکی یانەی بایەرن میونشەن بگۆڕێتەوە\n6/1/2020 02:17 PM\nپێدەچێ جیابوونەوەی "ئەمرە جان" یاریزانی ئەلمانی یانەی یۆڤانتۆس لەوەرزی زستاندا یەکلا بووبێتەوە و یۆڤانتۆس ئیتر حەزی لە بەردەوام بوون لەگەڵ ئەم یاریزانه نییە. "ئەمرە جان" لە هاوینی 2018ـدا وەکو یاریزانی ئازاد لە لیڤەرپۆلەوە هات بۆ شاری تۆرین. لە وەرزی یەکەمدا ئەم یاریزانه جێی سەرنجی "مەکس ئالگری" راهێنەری یانەی یۆڤانتۆس بوو، بەڵام بە دەست لەکارکێشانەوەی ئەم راهێنەرە و هاتنی "مائۆریتسیۆ"، ئەم یاریزانه بەکەمی لەیارییەکاندا بەشداری ئەکرد و تەنانەت ناویشی نەرۆیشتە ناو لیستی "بیانکۆنری" بۆ لیگی پاڵەوانانی ئەوروپا.\nبەڵام وەشانی ئیتاڵی سایتی "گۆڵ" باس لەوە ئەکات کە یۆڤانتۆس خوازیاری گۆڕینەوەی "ئەمرەجان" لەگەڵ "تیاگۆ"ـیە، واتە یاریزانی یانەی بایەرن میونشەن. لەم رۆژانەی دواییدا هەندێک هەواڵ سەبارەت بە راکێشانی "ئەمرەجان" لەلایەن یانەگەلێکی وەکوو یایرن میونشەن و دۆرتمۆندەوە بڵاو بۆتەوە و پێدەچێ یۆڤانتۆس بەتەمایه بەلەبەرچاوگرتنی ئەوەیکە یانەی بایەرن حەزی لە کڕینی ئەم یاریزانەیە، هەلومەرجی پێویست بۆ بەشداری "تیاگۆ" دابین بکات.\nبەپێی هەواڵەکانی ئەم سایتە، دانوستانی نێوان ئەم دوو یانەیە دەستی پێکردووە و ئەگەری جێبەجێ بوونی ئەم گواستنەوەیە لەوەرزی زستاندا هەیە. "مائۆریتسیۆ ساری" داوای لە بەرێوەبەرانی یۆڤانتۆس کردووە دوو یاریزان بەم یانەیەوە زیاد بکەن و چونکە ئەگەری پەیوەست بوونی "پۆل پۆگبا" بە یۆڤانتۆسەوە کەمە، باشترین بژاردە "تیاگۆ"ـیە.


ئۆنجۆی بایکجی - ویکیپیدیا، ئینسایکڵۆپیدیای ئازاد\nئۆنجۆ (بە ھانگۆل: 온조왕؛ بە ھانجا: 溫祚王)، لە دایکبوونی نادیارە بەڵام لە ساڵی ٢٨ی زایینی مردووە، ماوەی فەرمانڕەوایی (لە ١٨ی پێش زایین تا ٢٨ی دوای زایین)، پاشا و دامەزرێنەرـی بایکجی بوو، یەکێک بوو لە سێ شانشینەکەی کۆریا. بەپێی کتێبی سامگووک ساگی، ئەو پێشینانی ھەموو پاشاکانی بایکجی بوو.\n٢ دامەزراندن و ھەڵکشان\n٣ مردن و جێگرەوەی\nئۆجۆ، سێیەم کوڕی پاشا دۆنگمیۆنگ (جومۆنگ)، دامەزرێنەری شانشینی باکووری کۆریا، گۆگۆریۆ. زڕبرا بچووکی یوری بوو، کە بووە دووەم فەرمانڕەوای گۆگۆریۆ، وە برا بچووکی بیریو ویلایەتەکی بنیاتنا لە ئینچۆن.\nدامەزراندن و ھەڵکشاندەستکاری\nدۆنگمیۆنگ سێ کوڕی ھەبوون: یوری، بیریو، وە ئۆنجۆ. کاتێک یوری، لەدایکبوو لە دۆنگمیۆنگ لە ھاوسەری پێشووی لە بویۆ. ھات بۆ گۆگۆریۆ و بوو بە شازادەی جێنشین. بیریو و ئۆنجۆ چوون بۆ باشوور شانشینی خۆیان دامەزراند. بە پێی کتێبی سامگووک یوسا. بیریو شانشینی خۆی دامەزراند لە (ئینچۆن - 미추홀/彌鄒忽). بەڵام بەردەوام نەبوو. خەڵکی بیریو پەیوەندیان بە (سیپجی) کرد دوای ئەوەی بیریو مرد، دوای ئەوە ئۆنجۆ ناوینا بە بایکجی. دوای ئەوە، پایتەختی بایکجی بەرەو باشووربرا لە (ھابووک وێریسیۆنگ) چونکە ماگال ئەکەوێتە باکوور وە نانگنانگ ئەکەوێتە ڕۆژھەڵات. ھەردووک پایتەختەکە ئەکەونە سێئولـی ئێستا. لە ٣ی پێش زایین و ٨ی پێش زایین، ھۆزی ماگال ھێرشیان کرد لە باکوور، وە لە دووجار، ئۆنجۆ ڕاستەوخۆ سەرکردایەتی سوپاکەی کرد و بردییەوە و داگیری کرد. لە ٥ی پێش زایین، ئۆنجۆ پایتەختی گواستەوە بۆ شوێنێکی سەلامەت لە باشوو لە ڕووباری (ھان)، ناوەکەی گۆڕی بۆ (ھانام وێریسیۆنگ)، نێردراوێکی نارد بۆ پاشای ماھانی کۆنفیدڕاڵی پێی وت بۆ دوا کردەوەکانی.\nمردن و جێگرەوەیدەستکاری\nئۆنجۆ مرد بە ھۆکارێکی سروشتی لە ٢٨ی زایینی، لەماوەی ٤٨ ساڵی فەرمانڕەوایی. سەرکەوت بە ھۆی کوڕە گەورەکەی دارو. ئۆنجۆ بناغەیەکی پتەوی دروستکرد بۆ مانەوەی فەرمانڕەوایی بۆ ماوەی ٦٦٠ ساڵ و بوونی ٣١ فەرمانڕوایی.\nویکیپیدیای ئینگلیزی؛ Onjo of Baekje\nوەرگیراو لە «https://ckb.wikipedia.org/w/index.php?title=ئۆنجۆی_بایکجی&oldid=701050»\nدواجار لە ١٣:٣٥ی ١٤ی تەممووزی ٢٠٢٠ دەستکاری کراوە\nئەم پەڕەیە دواجار لە ١٣:٣٥ی ١٤ی تەممووزی ٢٠٢٠ نوێ کراوەتەوە.


NRT TV | جیهان | سەرۆکى نوێى پەرلەمانى ئێران کێیە؟\n2204 جار خوێندراوەتەوە\nپەرلەمانى ئێران بەدەنگى ٢٣٠ پەرلەمانتار، محەمەد باقر قالیباف سەرکردەى پێشوو لە سوپاى پاسداران و یەکێک لە سیاسەتمەدارەکانى باڵى پارێزگارانى ئێرانى بە سەرۆکى پەرلەمان هەڵبژارد، بەرامبەر تەنها ٥٧ دەنگ بۆ رکابەرە سەرەکییەکەى (حەمید رەزا حاجى بابایى).\nقالیباف-ى تەمەن ٥٨ ساڵ، شارەداری تاران بووە و بەوەش بووە جێگرەوەى عەلى لاریجانى کە لەساڵى ٢٠٠٨ەوە سەرۆکایەتى پەرلەمانى ئێران دەکات.\nپێشتر گومانێکى زۆر هەبوو لەسەر دەرچوونى قالیباف بە سەرۆکى پەرلەمانى ئێران، بەهۆى باسکردن لە چەندین دۆسیەى گەندەڵى ناوبراو کاتێک شارەداری تاران بووە، بەشێوەیەک لە سەروبەندى بانگەشەکانى هەڵبژاردندا ناوى ناوبراو گرێدەدرا بە دۆسیەى بەهەدەردانى زیاتر لە پێنج ملیار دۆلار.\nقالیباف پێشتر یەکێک بووە لە سەرکردەکانى سوپاى پاسداران و لەماوەى نێوان ١٩٩٩ تا ٢٠٠٥ سەرۆکى دەزگاى پۆلیس بووە. قالیباف لە دوو خولى هەڵبژاردنەکانى سەرۆکایەتیدا خۆى کاندید کرد و لە هیچیاندا دەرنەچوو، بەڵام ناچارکرا کە بۆ سێیەم خول خۆى کاندید نەکات لەبەر پەرتەوازەنەبوونى دەنگى پارێزگارەکان.\nمحەمەد باقر قالیباف، ساڵى ١٩٦١ لەشارى مەشهەد لەدایکبووە، پاش شۆڕشى ئیسلامى ئێران پەیوەندى کردووە بە سوپاى پاسدارانەوە، لە کاتى جەنگى عێراق ئێراندا کرایە فەرماندەى لیواى ئیمام رەزا.\nساڵى ١٩٩٤ بووە فەرماندەى گشتیى بارەگاى خاتم ئەلئەنبیا بۆ ئاوەدانکردووە، کە بەیەکێک لەباڵە ئابورییەکانى سوپاى پاسداران هەژماردەکرێت، پاشان لە ساڵى ١٩٩٧ بە فەرمانبەرى رابەرى باڵاى شۆڕشى ئیسلامى ئایەتوڵا خامنەیى کرایە فەرماندەى هێزە ئاسمانییەکانى سوپاى پاسداران.\nپەیوەندیەکانى قالیباف لەگەڵ خامنەیى رێگەى بۆ خۆشکرد کە لەساڵى ١٩٩٩دا ببێتە فەرماندەى گشتیى هێزەکانى پۆلیس، سەردەمى فەرماندەیى ئەویش لەپۆلیسدا بە سەردەمى دەستگیرکردن و راگرتنى بەکۆمەڵى چالاکوانان و رۆشنبیرو رۆژنامەنوس و هونەرمەندان دادەنرێت.